အောင်ခြင်း ၈ ပါး ~ ကျိုက္ခမီသားလင်းနိုင်ဦး\nအောင်ခြင်း(၈)ပါးဆိုသည် ဗုဒ္ဓမြတ်စွာဘုရား၏ အောင်မြင်ခြင်း (၈)ပါးကို ခေါ်ဆိုပါတယ်။ အောင်ခြင်း ၈ ပါးမှာ နှစ်မျိုးရှိပါတယ်၊ အတွင်းအောင်ခြင်း ၈-ပါး နှင့် အပြင်အောင်ခြင်း ၈-ပါး ဆိုပြီးတော့ပါ။ အတွင်းအဇ္ဈတ္တ၌ရှိသော ကိလေသာရန်သူများကို အောင်မြင်တာကို အတွင်းအောင်ခြင်း လို့ခေါ်ပြီး အခုဖေါ်ပြမှာကတော့ အားလုံးကြားဖူးပြီးဖြစ်တဲ့ အပြင်အောင်ခြင်း ၈ ပါးအကြောင်းလေး ဖတ်ဖူးသလောက်ဖြစ်ပါတယ်။ အဲဒါတွေကတော့-\nတစ်ချက်ချင်း အသေးစိတ်ကိုတော့ အောက်မှာဆက်လက်ဖေါ်ပြထားပါတယ်။\n၁။ မာရ်နတ်ကို အောင်တော်မူခြင်း\nဘုရားအလောင်းတော်ဟာ ကဆုန်လပြည့်နေ့ နံနက်မှာ သုဇာတာ လှူဒါန်းတဲ့ နို့ဃာဆွမ်းကို လက်ခံပြီး၊ နေရဉ္ဖရာမြစ်ဆီသို့ သွားပါတယ်။ ထိုမြစ်ရဲ့ တစ်နေရာ သုပ္ပတိဋ္ဌိတ ရေချိုးဆိပ်မှာ ရေချိုးတော်မူပြီး အေးမြတဲ့သစ်ပင်အရင်းမှာ ထိုင်ကာ နို့ဃနာဆွမ်းကို ထန်းသီးမှည့်ပမာဏ ခန့် (ထန်းသီးအစေ့အရွယ်)ကို ၄၉ လုတ်ဘုဉ်းပေးပါတယ်၊ အဲဒီမှာ ဆွမ်းအလုပ်တိုင်းမှာ နတ်ဗြဟ္မာများက လူနတ်များစားနိုင်တဲ့ သြဇာများ ထည့်ထားပါတယ်။ ဒါကြောင့်လည်း ဘုရားဖြစ်ပြီး ၄၉ ရက်ကြာတဲ့အထိ ဘာမှမစားဘဲ နေတော်မူနိုင်ခြင်း ဖြစ်ပါတယ်။ သို့နှင့် မဟာဗောဓိရဲ့ အရှေ့ဖက် ပလ္လင်တော်ပေါက်ရာ နေရာသို့ ရောက်တဲ့အခါ “ဒီနေရာဟာ ရှေး ဘုရားရှင်တို့ ကိလေသာဖြိုဖျက်တော်မူ ရာ နေရာဖြစ်တယ်” လို့ သိတော်မူပြီး ပါလာတဲ့ မြက်ရှစ်ဆုပ်ကို အဖျားက ကိုင်ကာ ကြဲဖြန့်လိုက်တာနဲ့ မြက်များကွယ်ပျောက်ပြီး ရတနာ ပလ္လင်တော်အသွင် ဖြစ် တည်ရှိခဲ့ပါတယ်။\nဘုရားအလောင်းတော်ဟာ မဟာဗောဓိပင်ကို နောက်ခံထားကာ အရှေ့ဖက်ကို မျက်နှာမူပြီး ရတနာပလ္လင်ပေါ်တွင် ထက်ဝယ်ဖွဲ့ ခွေ ထိုင်တော်မူခါ “ အရေ ကျန်လိုက ကျန်ပါစေ၊ အကြောကျန်လိုက ကျန်ပါစေ၊ အရိုးကျန်လိုက ကျန်ပါစေ၊ ငါတကိုယ်လုံး အသားသွေး တွေ ခမ်းခြောက်လိုက ခမ်းခြောက်ပါစေ ဘုရားမဖြစ်သမျှ ဒီနေရာက မထတော့ပြီ” လို့ အင်္ဂါလေးပါးရှိတဲ့ ၀ီရိယတရားတို့ဖြင့် ထိုင်နေတော် မူပါတော့တယ်။ အဲဒီအခါမှာ သိကြားအစရှိတဲ့ နတ်ဗြဟ္မာများက ပူဇော်မှုအမျိုးမျုိုးတို့ဖြင့် ပူဇော်ကြပါတယ်။(ပူဇော်ပုံကို မရေးတော့ပြီ) ထိုအခါ ၀သ၀တ္တီနတ်ပြည်သား မာရ်နတ်ဟာ နတ်စည်းစိမ်ကို စွန့်ပယ်ပြီး ဘုရားအလောင်းတော် ဒုက္ကစရိယာ ကျင့်စဉ်ကတည်းက ဘုရားအလောင်းတော်ရဲ့ စိတ်မှာ ဘယ်အခါ ကာမ၀ိတက်များ ဖြစ်မလဲဆိုတာ အပင်ပန်းခံကာ စောင့်ကြည့်နေခဲ့ပေမဲ့ ဘာမှဖြစ်မလာခဲ့ဘူ။ “ဒီနေ့မှာတော့ ဘုရားအလောင်းတော်ဟာ ဗောဓိမဏ္ဍိုင်ကို ရောက်ခဲ့ပြီ၊ ငါ့ရဲ့ ဘုံသုံးပါးဆိုတဲ့ နယ်ပယ်ကနေ ဘယ်နည်းနဲ့မှ အလွတ်မြောက် မခံနိင်ဘူး” လို့ တွေးကာ ၀သ၀တ္တီနတ်ပြည်က သူ့အခြံအရံ နတ်သားများကို ခေါ်လာပြီး “ အမောင်တို့…လက်နက်အမျိုးမျိုးယူပြီး ဘုရားအလောင်းတော်အား တိုက်ခိုက်ကြ” လို့ ပြောခဲ့သလို သူ့ကိုယ်တိုင်ကလည်း ယူဇနာ ၁၅၀ ရှိတဲ့ ဂီရိမေခလာ ဆင်ကိုစီးကာ လက်ရုံးတစ်ထောင်ကို ဖန်ဆင်းပြီး၊ လက်ရုံးတစ်ခုမှာ လက်နက်တစ်မျိုးဖြင့် ယူဆောင်လာခဲ့ပါတယ်။\nဒီအချိန်တုန်းက မာရ်နတ်စစ်တပ်ကြီးမှာ အလွန်များလှပါတယ်။ အရှေ့ဖက်က ၁၂ ယူဇနာ၊ လက်ဝဲ ဖက် ၁၂ ယူဇနာ၊လက်ျာ ဖက် ၁၂ ယူဇနာ၊ အထက်ကို ၉ ယူဇနာအထုရှိ များပြားလှတဲ့ မာရ်နတ်စစ်သည်တို့ဖြင့် ကြောက်မက်ဖွယ်ရာပုံသဏ္ဍာန်များ ဖန်ဆင်းကာ ညာသံပေးပြီး ဘုရားလောင်းရှိရာ မဟာဗောဓိမဏ္ဍိုင်သို့ လာခဲ့ကြပါတယ်။ များပြားလှတဲ့ မာရ်နတ်စစ်သည်များ ချီတက်လာတဲ့အခါ ဘုရားအလောင်းအား ပူဇော်နေကြတဲ့ နတ်များအနက် သိကြားမင်းဟာ နေရာမှာ ရပ်တည်မနိုင်တော့ဘဲ ခရုသင်းကို ကျောမှာ ပိုးပြီး ပြေးလွှားကာ စင်္ကြာဝဠာအနားရေးမှာ ရပ်နေရပါတယ်။ ဗြဟ္မာမင်းကတော့ ဒီနေရာမှာ မနေနိုင်တော့ဘဲ ထီးဖြူကို စင်္ကြ၀ဠာတိုက်စွန်းမှာ ပစ်ချခဲ့ကာဗြဟ္မာ့ပြည်ကို ပြန်သွားခဲ့ပါတယ်။ နောက်ဆုံး မဟာဗောဓိမှာ ဘုရားအလောင်းတော် တစ်ပါးတည်းသာ ကျန်ခဲ့တော့တယ်။ မာရ်နတ်ကလည်း တိုက်ခိုက်ရန်အတွက် ရှေ့နောက်ဝဲယာမှ များပြားလှတဲ့ စစ်သည်များကို “ရဟန်းဂေါတမကို တိုက်ကြ” လို့ အမိန့်ပေးပါတယ်။ အဲဒီမှာ ဘုရားအလောင်းတော်ဟာ ဖြည့်ကျင့်လာခဲ့တဲ့ ပါရမီကုသိုလ်များကို ဆင်ခြင်စဉ်းစားနေပါတော့တယ်။ မာရ်နတ်များဟာ ဘယ်လောက်ပင် တိုက်ခိုက်ပါသော်လည်း ဘုရားအလောင်းတော်ရဲ့ ပါရမီကုသိုလ်တော်ကို မယှဉ်နိုင်တဲ့အတွက် တိုက်ခိုက်တိုင်း နောက်ပြန်ဆုတ်လာခဲ့ရပါတယ်။\nမာရ်နတ်စစ်သည်တို့ ပြုလုပ်သမျှသော အရာမှန်သမျှကို ဘုရားအလောင်းတော်က မေတ္တာ တော်အစွမ်းနဲ့ ပယ်ရှားတော်မူခဲ့ပါတယ်။ (မာရ်နတ်တိုက်ခိုက်ပုံအကျယ်ကို မပြောတော့ပါ) နောက်ဆုံးမှာ မာရ်နတ်အပေါင်းဟာ ၀သ၀တ္တီနတ်ပြည်ကို ပြေးရပါလေတော့တယ်။ ဒါဟာ ဘုရားရှင်က ၀သ၀တ္တီနတ်ပြည်သား မာရ်နတ်တို့ကို အောင်မြင်ပုံ၊ ပထမအောင်ခြင်းဖြစ်ပါတယ်။\n၂။ နန္ဒောပနန္ဒ နဂါးမင်းကို ဆုံးမနိုင်တဲ့ နည်းဥပဒေသများအား ညွန်ကြားတော်မူပြီး အောင်တော်မူခြင်း\nအခါတစ်ပါး ဘုရားရှင်ဟာ နံနက်မိုးသောက် လင်းခါနီးအချိန်မှာ လောကဓါတ်တစ်ခွင်ကို ကြည့်ရှုတော်မူတဲ့အခါ နန္ဒေပနန္ဒနဂါးမင်းကို မြင်ပါတယ်။ နဂါးမင်းရဲ့ ရှေးကုသိုလ်ဥပနိဿယ ရှိ/မရှိ ကြည့်တော်မူတဲ့အခါ နဂါးမင်းဟာ ရတနာသုံးပါးကို ကြည်ညိုမှု မရှိ၊ မိစ္တာအယူရှိတာကို မြင်တော်မူတယ်။ ဒီမိစ္တာအယူကို ဘယ်သူ ချေချွတ်နိုင်မလဲ လို့ ဆင်ခြင်ကြည့်တဲ့အခါ အရှင်မဟာမောဂ္ဂလန်ကို မြင် တော်မူပါတယ်။ သို့နှင့်နံနက်စောစောအချိန်ရောက်တော့ ကိုယ်လက်သုတ်သင်တော်မူပြီး “ ချစ်သားအာနန္ဒာ…ငါဘုရား တာဝတိံသာနတ်ကို သွားမယ်၊ ရဟန်းတော် ငါးရာကို ပြောကြားထားပေးပါ” လို့ အာနန္ဒာအား စေခိုင်းလိုက်ပါတယ်။ ထိုနေ့မှာ နတ်နဂါးများက နန္ဒောပနန္ဒနဂါးမင်းရဲ့ သေသောက်ပွဲသဘင် (အရက်သောက်ပွဲသဘင်)ကို စည်ကားသိုက်မြိုက်စွာ ကျင်းပနေကြတယ်။ အဲဒီအခါမှာ ဘုရားရှင်က နဂါးမင်း မြင်သာအောင်ဆိုပြီး သူ့ရဲ့ ဗိမာန်အထက် ကောင်းကင်ခရီးမှ ကြွတော်မူကြတယ်။ ထိုခြင်းအရာကို မိစ္ဆာအယူရှိတဲ့ နဂါးမင်းက မြင်တော့ “ဦးပြည်းကတုံး ရဟန်းယုတ်တွေဟာ ငါ့ ဦးခေါင်းပေါ်ကနေ တာဝတိံသာကို အ၀င်အထွက်လုပ်နေကြတယ်။ ငါ့အပေါ်လည်း ခြေမှုန့်တွေ ကြတယ်။ ဒီနေ့ကစ ဒီဦးပြည်းတွေကို သွားခွင့်မပေးတော့ဘူး” လို့ ကြုံးဝါးကာ နဂါးမင်းရဲ့မူလကိုယ်အသွင်ကို စွန့်ပြီး ကြီးမားလှတဲ့ ခန္ဓာကိုယ်အဖြစ် ဖန်တီးပြီး၊ မြင့်မိုရ်တောင်ကို သူ့ကိုယ်နဲ့ ခုနှစ်ပတ်ပတ်ကာ ပါးပျဉ်းကြီးနဲ့ တာဝတိံသာကို မမြင်ရအောင် ဖုံးအုပ်ထားပါတယ်။ ထိုအခါ အရှင်ရဋ္ဌပါလက ဘုရားအား” မြတ်စွာဘုရား…..အရင်က ဒီအရပ်ကို ရောက်တဲ့အခါ မြင့်မိုရ်တောင်၊ တောင်ရံခုနှစ်လုံး၊ တာဝတိံသာနတ်ပြည်၊ သိကြားမင်းရဲ့ ဝေဇယန္တာပြာဿဒ်၊ ထိုပြာဿာဒ်အထက်မှာ အလံကို စိုက်ထူထားပါတယ်။ အခုတော့ ဒါတွေအား မမြင်ရဘူးဘုရား၊ ဒါတွေ မမြင်ရတဲ့အကြောင်းက ဘယ်လိုပါလဲဘုရား” လို့ မေးလျှောက်သောအခါ ဘုရားရှင်က…. “ ရဋ္ဌပါလ……ငါဘုရားတို့ ဒါတွေကို မမြင်ရတာက နန္ဒောပနန္ဒနဂါးမင်း ငါတို့အပေါ် ဒေါသထွက်ပြီး သူ့ရဲ့ ပါးပျဉ်းကြီးနဲ့ တာဝတိံသာနတ်ပြည်ကို မိုးအုပ်ထားလို့ မမြင်တာဖြစ်တယ်” လို့ မိန့်တော်မူတဲ့အခါ… အရှင်ရဋ္ဌပါလက ဒီနဂါးမင်းကို သူဆုံးမပါရစေ လို့ ခွင့် တောင်းပါတယ်။ ဘုရားရှင်က ဆုံးမခွင့် မပြုဘူး၊ နောက် အရှင်ဘဒ္ဒိယ၊အရှင်ရာဟုလာစတဲ့ အစဉ်အတိုင်း ခွင့်တောင်းသော်လည်း ခွင့်မပြုခဲပါဘူး။ နောက်ဆုံး အရှင်မဟာမောဂ္ဂလန်မထေရ် လျှောက်ထားမှာ ခွင့်ပြုတော်မူပါတယ်။ အရှင်မဟာမေဂ္ဂလန်ဟာ မူလကိုယ်အသွင်ကို စွန့်ပြီး နဂါးမင်းအသွင် ဖန်ဆီးကာ နန္ဒောပနန္ဒနဂါးမင်းရဲ့ ခန္ဓာကိုယ်အပြင်ဖက်က နေ တစ်ဆယ့်လေးပတ် ရစ်ပတ်ကာ မြင့်မိုရ်တောင်ကြီးဖြင့် ဖိကြိတ်ပါတော့တယ်။ အဲဒီအခါ နန္ဒောပနန္ဒနဂါးမင်းကို ပါးစပ်ကနေ အခိုးမုတ် လွတ်ပါတယ်။ အရှင်မဟာမောဂ္ဂလန်ကလည်း နဂါးမင်းထက် အဆပေါင်းများစွာသာတဲ့ အခိုးလွတ်လိုက်တဲ့အတွက် နဂါးမင်းရဲ့အခိုးက အရှင်မောဂ္ဂလန်ကို မနှိပ်စက်နိုင်ခဲ့ပါဘူး။ နောက် နဂါးမင်းက မီးလျှံကို လွတ်တဲ့အခါ မထေရ်မြတ်က ထိုထက်သာတဲ့ မီးလျှံကိုလွတ်လိုက်တဲ့ အတွက် မထေရ်မြတ်ကို နဂါးမင်းရဲ့ မီးလျှံက မနှိပ်စက်နိုင်ခဲ့ပါဘူး။ ထိုအခါနဂါးမင်းက “ ငါ့ကို မြင့်မိုရ်တောင်နဲ့လည်း ကြိတ်ချေတယ်၊ အခိုးလွတ်၊မီးလျှံလည်းလွတ်တာဟာ ဘယ်သူပါလဲ” လို့ တဲ့အခါ မထေရ်မြတ်က အရှင်မဟာမောဂ္ဂလန်ဖြစ်ကြောင်း ပြောပါတယ်။ နဂါးမင်းက ဒီလိုဆိုရင် ရဟန်းအသွင်နဲ့ တည်နေဖို့အကြောင်း ပြောပါတယ်။ မထေရ်မြတ်လည်း နဂါးအသွင်ပယ်စွန့်ကာ ပကတိအသွင်ဖြင့် နဂါးမင်းရဲ့ လက်ျာနားက ၀င်ကာ လက်ဝဲနားက ထွက်၊ လက်ဝဲနားက၀င်ပြီး၊ လက်ျာနားကထွက်ပါတယ်၊ ထို့အတူ လက်ျာနှာခေါင်းပေါက်မှ ၀င်ကာ လက်ဝဲနှာခေါင်းပေါက်က ထွက်ပါတယ်။ နဂါးမင်းက ပါးစပ်ဖွင့်လိုက်တဲ့အချိန်မှာလဲ မထေရ်မြတ်ဟာ ပါးစပါကနေတဆင့် ၀မ်းဗိုက်ထဲဝင်ကာ လူးလားခေါက်တုတ် စင်္ကြန်လျှောက်နေ တော်မူလိုက်ပါတယ်။ ဒီအချိန်မျာ ဘုရားရှင်က မထေရ်အား “ ချစ်သားမောဂ္ဂလန် ကြပ်ကြပ် နှလုံးသွင်းပါ။ နဂါးမင်းဟာ အလွန်တန်ခိုးကြီးသူဖြစ်တယ်” လို့ သတိပေးတော်မူခဲ့တယ်။ ထိုအခါ မထေရ်မြတ်က “ မြတ်စွာဘုရား ..တပည့်တော်ဟာ ဣဒ္ဒိပါဒ်လေးပါးကို ၀သီဘော်ငါးခုဖြင့် နိုင်နင်းအောင် ပွားများထားပြီး ဖြစ်ပါတယ်ဘုရား၊ နဂါးမင်းတစ်ကောင်ကို မဆိုထားပါနဲ့ သူ့လို အကောင်အပေါင်း အရာအထောင်ကိုလည်း ဆုံးမနိုင်ပါတယ်ဘုရား” လို့ ဘုရားရှင်အား လျှောက်ပါတယ်။ နဂါးမင်းက “ ဒီရဟန်းကို ဗိုက်ထဲက ထွက်လာအောင်လုပ်ပြီး အစွယ်ကြားထားက ကျွတ်ကျွတ်ပါအောင် ၀ါးစားပစ်မယ်” ဆိုတဲ့ အကြံနဲ့ မထေရ်မြတ်အား နဂါးမင်းက အပြင်သို့ ခေါ်ထုတ်ပါတယ်။ မထေရ်မြတ်အပြင်ထွက်လာပြီး ရပ်နေဆဲခဏမှာ နဂါးမင်းက နှာခေါင်းလေနဲ့ မှုတ်ပါတော့တယ်။ မထေရ်မြတ်လည်း လျင်မြန်တဲ့အဟုန်ဖြင့် စတုတ္ထဈာန်ဝင်စားပြီး ကာကွယ်လိုက်နိုင်ပါတယ်။ ဒါကြောင့် နဂါးမင်းရဲ့ နှာခေါင်းလေဟာ မထေရ်မြတ်ရဲ့ မွေးညင်းပေါက်ကိုမျှ မထိခိုက်နိုင်ခဲ့ပါ။ (ဒီနေရာမှာ ဘုရားနှင့်မထေရ်မြတ်မှတစ်ပါး တစ်ခြားသူဆိုရင် သမာပတ်ကို မထေရ်မြတ်လို လျင်မြန်စွာ ၀င်စားနိုင်ကြမယ်မဟုတ်ပါ။ ဒါကြောင့် တစ်ခြားသူများ ဆုံးမတာကို လက်မခံဘဲ ၊ အရှင်မဟာမောဂ္ဂလန်ကို ဘုရားရှင် ခွင့်ပြုခဲ့ရတာပါ) မထေရ်မြတ်ဟာ ပကတိကိုယ်အသွင်ကိုစွန့်ကာ ဂဠုန်မင်းအသွင်ဖန်ဆင်းပြီး နဂါးကို အစဉ်တစိုက် လိုက်ပါတယ်။ နဂါးမင်းလည်း ပြေးမလွတ်နိင်တဲ့အဆုံး သူရဲ့အတ္တဘောကိုစွန့်ကာ လုလင်အသွင်ဖြင့် “အရှင်ဘုရား….အရှင်ဘုရားဟာ တပည့်တော်ရဲ့ ကိုးကွယ်ရာ ဖြစ်တော်မူပါဘုရား”လို့ ပြောလျှက် မထေရ်မြတ်ရဲ့ အခြေအစုံကို ရှိခိုးလျှက် နေပါတော့တယ်။ ဒီလို နဂါးမင်းကို ယဉ်ကျေးစေပြီး ဘုရားရှင်ထံတော်သို့ သွားကြပါတယ်။ နဂါးမင်းလည်း ဘုရားရှင်ထံအရောက်တော့ “ အရှင်ဘုရား…….တပည့်တော်ရဲ့ကိုး ကွယ်ရာ ဖြစ်တော်မူပါလော့” လို့ လျှောက်ပြီး ရိုသေစွာ ရှိခိုးပါတယ်။ ဘုရားရှင်ကလည်း “ အသင်နဂါးမင်း ကာယသုခ စိတ္တသုခ နှစ်ပါးနဲ့ ပြည့်စုံပါစေ” လို့ မိန့်တော်မူကာ အနာထပိဏ်သူဋ္ဌေးအိမ်သို့ ကြွတောမူပါတယ်။ ဒါကတော့ အရှင်မဟာမောဂ္ဂလန်အား နည်းပေးညွန်ပြပြီး နဂါးမင်းအား ဆုံးမကာ အောင်တော်မူခန်းဖြစ်ပါတယ်။\n၃။ သစ္စကပရိဗိုဇ်ကို ပညာဖြင့် အောင်တော်မူခြင်း\nဘုရားရှင် ဝေသာလီပြည် မဟာဝုန်တော ပြာဿဒ်အဆောင်မှာ သီတင်းသုံးနေတော်မူပါတယ်။ အဲဒီအခါ နိဂဏ္ဍတက္ကတွန်းရဲ့သား သစ္စက ဆိုတဲ့ ပရိဗိုဇ်ဟာ ဝေသာလီပြည်မှာ နေပြီး ၊ စကားပြိုင်ဆိုင်ပြီး ပြောဆိုတတ်တဲ့အလေ့ရှိတယ်၊ သူ့ဟာ သူ့ကိုယ်သူ ပညာရှိ ဆိုပြီး ကြွေးကျော်ထားတဲ့အတွက် လူအများကလည်း သူ့ကို ပညာရှိ သူတော်ကောင်း ရယ်လို့ သတ်မှတ်ထားကြပါတယ်။ သစ္စကပရိဗိုဇ် က “ ငါ စကားပြိုင်ဆိုင်ပြောဆို အပြစ်တင်တဲ့အခါ စိတ်မရှိတဲ့ တုံးတိုင်များတောင်မှာ ယိမ်းယိုင်သွားရတယ်၊ စိတ်ရှိ တဲ့ လူအပေါင်း ဆိုရင် ပြောစရာမရှိတော့ဘူး” လို့ ကြွေးကျော် ပြောဆိုနေပါတယ်။ တစ်နေ့နံနက် အရှင်အဿဇိဟာ ဝေသာလီပြည်အတွင်း ဆွမ်းခံဝင်ပါတယ်။ ဒါကို သစ္စက ပရိဗိုဇ်က မြင်တယ်။ သူဟာ အရှင်အဿဇီ အနီးသွားကာ ၀မ်းမြောက်ဖွယ် နှုတ်ဆက်စကားဆိုပြီး “ အို….အဿဇိ… ရဟန်းဂေါတမဟာ တပည့်သာဝကတို့အပေါ် ဘယ်လို များ ဆုံးမထားပါသလဲ၊ ဘယ်လို အစိတ်အပိုင်းမျိုးကို ညွန်ကြားထားပါသလဲ” လို့ အရှင်အဿဇိအား မေးပါတယ်။ ထိုအခါ အရှင်အဿဇိက “ဘုရားရှင်က တပည့်သာဝကတို့အပေါ်မှာ ဆုံးမညွန်ကြားထားတဲ့တရာများ များစွာရှိပါတယ်၊ ဘုရားရှင်က….\nရဟန်းတို့ ရုပ်၊ဝေဒနာ၊သညာ၊သင်္ခါရ၊၀ိဥာဏ်ဆိုတဲ့ တရားစုများဟာ အမြဲမရှိဘူး၊ ဒီခန္ဓာငါးပါးဟာ ကိုယ် အတ္တမဟုတ်ပါ။ အဲဒီလို ဘုရားရှင်က တပည့်သားသာဝကများအား ဆုံမ ညွန်ကြားထားပါတယ် “ လို့ သစ္စကအား ပြောပြတယ်။ သစ္စက “ အို…အဿဇိ ဒီစကားဟာ မတော်မလျော်ပါဘူး၊ ရဟန်းဂေါတမက ဒီလိုပြောတယ်ဆိုတာ မသင့်လျော်ပါဘူး၊ တစ်ချိန်ချိန်မှာ ရဟန်းဂေါတမနှင့် စကားပြိုင်ဆိုင်ပြောရရင်ကောင်းမယ်၊ ဒါမှလည်း ရဟန်းဂေါတမဟာ ယုတ်ညံ့တဲ့ အယူဒိဋ္ဌိမှ ကင်းစင်နိုင်လိမ့်မယ်” ဆိုပြီး သူ့ကိုယ်သူ ပညာရှိသူတော်ကောင်းဟန်ဖြင့် အပြစ်တင်စကားဆိုခဲ့ပါတယ်။ အဲဒီအခါမှာ လစ္ဆ၀ီမင်း ငါးရာတို့ဟာ စည်းဝေးပွဲတစ်ခု ကျင်းပနေပါတယ်၊ သစ္စကဟာ စည်းဝေးပွဲအနီး ချည်းကပ်ပြီး “အို…လစ္ဆ၀ီမင်းတို့ ထွက်လာခဲ့ကြ၊ ဒီနေ့ ငါဟာ ရဟန်းဂေါတမနဲ့ စကားပြိုင်ဆိုင် ပြောဆိုဖို့ ရှိတယ်၊ စကားပြိုင်မဲ့ နေရာကို ငါနဲ့အတူ သွားကြစို့ရဲ့” လို့ဆိုပြီး ပြောဆိုစည်းရုံးပါတယ်။ အချို့ လစ္ဆ၀ီမင်းများက “ သစ္စကဟာ ရဟန်းဂေါတမကို စကားပြိုင်ဆိုင် ပြောဆိုနိုင်လိမ့်မယ်” လို့ ပြောနေကြသလို အချို့လစ္ဆ၀ီမင်းများက “ ဘုရားရှင်ကို စကားပြိုင်ပြောဆိုနိုင်လောက်အောင် သစ္စက က ဘယ်လိုလူစားမျိုးလဲ ၊ ဘုရားရှင်ကသာ သစ္စကအား စကားပြောဆိုပြိုင်နိုင်ပါလိမ့်မယ်” လို့ အမျိုးမျိုး ဝေဖန်ပြောဆိုနေကြပါတယ်။ သို့နှင့် သစ္စကပရိဗိုဇ်ဟာ လစ္ဆ၀ီမင်း ငါးရာ ခြံရံပြီး မဟာဝုန်တော ပြာဿာဒ်ကျောင်းအနီးသို့ လာခဲ့ကြပါတယ်။ ကျောင်းအနီးရောက်တယ်ဆိုရင်ပဲ ဘုရားရှင်ရှိရာသို့ သွားကာ သင့်တင့်တဲ့ နေရာမှာ ထိုင်ပြီး ဘုရာရှင်အား ၀မ်းမြောက်စရာစကားများ ပြောဆိုပါတယ်။ သစ္စကပရိဗိုဇ်က “အရှင်ဂေါတမ… တကယ်လို့ ပြဿနာများကို မေးခွင့်ပြုမယ်ဆိုပါရင်၊ တစ်စုံတစ်ခုသော ပြဿနာကို မေးမြန်းလျှောက်ထားလိုပါတယ်” လို့ ဘုရားရှင်အား လျှောက်တဲ့အခါ ဘုရားရှင်က “ သင်မေးလိုက မေးနိုင်ပါတယ်” လို့ မိန့်တော်မူပါတယ်။ ထိုအခါ သစ္စကက “ အရှင်ဂေါတမ….. အရှင်ဂေါတမရဲ့ တပည့်များကို ဘယ်လို ဆုံးမ ညွန်ကြားတော်မူပါသလဲဘုရား” ။ ဘုရားရှင် “ အဂ္ဂိဝေဿန…. လောကမှာ ရုပ်တရားဟာ အမြဲမရှိသလို အတ္တလည်းမဟုတ်ပါ။ ထို့အတူ ခံစားမှုဝေဒနာ၊ မှတ်သားမှု သညာ၊ ပြုပြင်စီရင်မှု သင်္ခါရ၊ သိမှု ၀ိဥာဏ်တို့လည်း အမြဲမရှိ၊ အတ္တလည်း မဟုတ်ပါ လို့ ဆုံးမညွန်ကြားပါတယ်” ။ သစ္စက “ အရှင်ဂေါတမ….အရှင်ပြောတာနဲ့ပတ်သက်ပြီး ကျွန်ပ် ဥပမာတစ်ခုထင်လာပါတယ်” ဘုရားရှင် “ ပြောနိုင်ပါတယ် အဂ္ဂိဝေဿန”။ သစ္စက “ ဥပမာ…မျိုးစေ့နဲ့ သစ်ပင်အားလုံးဟာ မြေကြီးကို အမှီပြုပြီး တိုးပွား၊စည်ပင်၊ပြန့်ပြောကြရတယ်။ ထို့အတူ လောကမှာ ရုပ်ကို ‘ကိုယ်’ လို့ အယူရှိကြတဲ့သူများဟာ ရုပ်မှာ တည်ပြီး ကုသိုလ်/ အကုသိုလ်ဖြစ်ကြပါတယ်။ ထို့အတူ ဝေဒနာ၊သညာ၊သင်္ခါရ၊၀ိဥာဏ်တို့ကို ‘ကိုယ်’ လို့ အယူရှိကြတဲ့ သူများဟာ ဝေဒနာ၊သညာ၊သင်္ခါရ၊၀ိဥာဏ်တို့မှာ တည်ပြီးကုသိုလ် /အကိုသုလ် ဖြစ်ကြပါတယ်”။ ဘုရားရှင် “ အဂ္ဂိဝေဿန…သင်က ရုပ်၊ဝေဒနာ၊သညာ၊သင်္ခါရ၊၀ိဥာဏ်တို့ကို အတ္တ လို့ဆိုလိုတာလား၊ ရှင်းရှင်းပြောပါ”။ သစ္စက “ ဟုတ်ပါတယ်၊ ကျွန်ပ်သာမဟုတ်၊ လောကလူအများဟာလည်း ဒီလိုပဲ အတ္တ လို့ အယူရှိကြပါတယ်” ဘုရားရှင် “ အဂ္ဂိဝေဿန…. ဒိကိစ္စမှာ လူအများနဲ့ ဘာမှမဆိုင်ဘူး၊ လူအများကို ဆွဲမထည့်ပါနဲ့၊ ကိုယ့်ဝါဒကိုသာ ကိုယ် ဖြေရှင်းရမယ်” သစ္စက “ အရှင်ဂေါတမ…ဒီလိုဆိုလဲ ကောင်းပါပြီ်၊ ခန္ဓာငါးပါးဟာ အတ္တ ဆိုတာ ကျွန်ပ်ရဲ့ အယူဝါဒပါ”။ ဘုရားရှင် “ ကောင်းပြီ…ဒါဆိုရင် သင့်ကိုမေးမယ်၊ သင် အဆင်ပြေသလို ဖြေနိုင်တယ်၊ ကောသလမင်း၊ အဇာတသတ်မင်းစတဲ့ အစိုးရမင်းများဟာ သတ်ဖြတ်သင့်တဲ့သူများကို သတ်ဖြတ်ဖို့၊ ဥစ္စာဆုံးရှုံးထိုက်တဲ့သူများကို ဥစ္စာများဆုံးရှုံးစေဖို့၊ နှင်ထုတ်ထိုက်သူကို နှင်ထုတ်ဖို့အတွက် မိမိနိုင်ငံမှာ မိမိ အမိန့်အာဏာနဲ့ စီရင်ပိုင်ခွင့် မရှိဘူးလား”။ သစ္စက “ အရှင်ဂေါတမ….အစိုးရမင်းများဟာ မိမိနိုင်ငံမှာ မိမိစီရင်ပိုင်ခွင့် အာဏာရှိကြပါတယ်” ။ ဘုရားရှင် “ အဂ္ဂိဝေဿန… ဒါဆို ငါမေးမယ်၊ ရုပ်တရားဟာ ‘အတ္တ’ လို့သင်ဆိုတယ်။ ဒါဆိုရင် ဒီရုပ်တရားကို ဒီလိုဖြစ်ပါစေ၊ ဟိုလို မဖြစ်ပါစေနဲ့ လို့ အမိန့် အာဏာထားနိုင်ပါသလား” လို့ မေးသောအခါ သစ္စကပရိပိုဇ်ဟာ ဘာမှ မဖြေနိုင်ဘဲ ဆိတ်ဆိတ်ပဲ နေလိုက်တော့ တယ်။ ဒုတိယအကြိမ် ထပ်မံမေးပြန်တော့လည်း ဘာမှမပြောနိုင်ရှာတော့ပါ။ သစ္စကဟာ ဒီလို ပြန်မဖြေဘဲ ဆိတ်ဆိတ်နေတဲ့အတွက် ဘုရားရှင်က “ အဂ္ဂိဝေဿန…. ငါဘုရားမေးတာကို ဖြေလိုက်ပါ၊ ဆိတ်ဆိတ်မနေပါနဲ့၊ တကယ်လို့ ငါဘုရားက သုံးကြိမ်မေးလို့မှ ပြန်မဖြေဘဲ ဆိတ်ဆိတ်နေတဲ့သူဟာ နေရာတင်ပဲ ဦးခေါင်း ခုနှစ်စိတ်ကွဲ ရလိမ့်မယ်” လို့ မိန့်တော်မူလိုက်ပါတယ်။ ထိုခဏမှာပဲ သိကြားမင်းဟာ ရဲရဲပြောင်ပြောင် တောက်လောင်နေတဲ့ ၀ရဇိန်လက်နက်ကို ကိုင်ဆောင်ကာ ကြောက်မက်ဖွယ် ဘီလူးအသွင်နဲ့ သစ္စကတို့နှင့် မနီးမဝေးကောင်းကင်ပေါ်မှာ ရပ်တည်နေပါတယ်။ ထိုအခြင်းအရာကို ဘုရားရှင်နဲ့ သစ္စကတို့ နှစ်ဦးသာ မြင်ပါ တယ်။ သစ္စကဟာ ဘီလူးကြီးကို မြင်လိုက်တယ်ဆိုရင်ပဲ ကြောက်ရွံ့ပြီး “ အရှင်ဂေါတမ…မေးပါ ၊ အခုပဲဖြေပါ့မယ်” လို့ လျှောက်ထားပါ တယ်။ “ အဂ္ဂိဝေဿန…ရုပ်၊ဝေဒနာ၊သညာ၊သင်္ခါရ၊၀ိဥာဏ်တို့ဟာ အတ္တဖြစ်တယ်လို့ သင်ကဆိုတားတာနော်၊ တကယ်လို့ အတ္တ ဖြစ်တယ်ဆိုရင် ဒီခန္ဓာငါးပါးဟာ ဒီလိုတော့ ဖြစ်ပါစေ၊ ဒီလိုတော့ မဖြစ်ပါစေနဲ့လို့ သင်အာဏာထားနိုင်သလား ၊စေခိုင်းနိုင်ပါသလား” လို့ ဘုရားရှင်က မိန့်သောအခါ သစ္စက က “ အရှင်ဂေါတမ….အာဏာမထားနိုင်ပါ၊ မစေခိုင်းနိုင်ပါ” လို့ ပြန်ဖြေပါတယ်။ “ အဂ္ဂိဝေဿန…သင်စဉ်းစားဖြေနော် သင်ပြောတဲ့စကားဟာ ရှေ့စကားနဲ့ နောက်စကား မညီဘူး ဆန့်ကျင်ဘက် ဖြစ်နေပါတယ်။ နောက်တစ်ခုမေးဦးမယ်။ အဂ္ဂိဝေဿန….ခန္ဓာငါးပါးဟာ မြဲသလား မမြဲဘူးလား” ။ “ အရှင်ဂေါတမ…ခန္ဓာငါးပါးဟာ မမြဲပါ” ။ “ အဂ္ဂိဝေဿန..ဒါဆိုရင် မမြဲတဲ့တရားဟာ ဆင်းရဲလား ၊ချမ်းသာလား” ဆိုတော့ သစ္စကက ဆင်းရဲတယ် လို့ဖြေပါတယ်။ “အဂ္ဂဝေဿန…မမြဲ၊ဆင်းရဲ၊ အစိုးမရတဲ့ ဒီခန္ဓာငါးပါးကို ငါပိုင်တယ်၊ ငါ ဖြစ်တယ်၊ ငါရဲ့ အတ္တ ဆိုပြီး နှလုံးသွင်းလို့ သင့်တော်ပါ့မလား” လို့ မေးတော်မူတော့ “ အရှင်ဂေါတမ …မသင့်တော်ပါ” လို့ ပြန်ဖြေတယ်။ “အဂ္ဂိဝေဿန…. ဆင်းရဲဒုက္ခကို တွယ်တာကပ်ငြိနေသူအား ဒီဆင်းရဲဟာ ငါပိုင်ဖြစ်တယ်၊ ဆင်းရဲဟာ ငါပဲ၊ ဆင်းရဲဟာ ကိုယ် အတ္တ ပဲ ဆိုပြီး ဆင်းရဲကို ရှုရာရောက် မနေဘူးလား” ။ “ အရှင်ဂေါတမ….ရှုရာရောက်နေပါတယ်” ။ “ အဂ္ဂိဝေဿန…..ဒါဆိုရင် ငါ ဥပမာတစ်ခုပေးမယ်၊ ငှက်ပျောတုန်းကို ဖြတ်ပြီး ယူလာတဲ့သူဟာ ဒီငှက်ပျော်တုန်းရဲ့ အပတ်ကိုခွာပြီး လွင့်ပြစ်လိုက်မယ်ဆိုရင် ထိုသူဟာ အကာကို မရနိုင်တော့၊ ငှက်ပျောတုန်းဖြစ်နေတဲ့အတွက် အနှစ်ကား ဘယ်မှာ ရနိုင်ပါတော့လဲ။ ထို့အတူ သင်ဟာလည်း ၀ါဒပြိုင်တဲ့အခါ အပြန်အလှန်မေးမြန်းတဲ့အခါ သင်ဟာ အနှစ်တုံးပြီး ကျဆုံးသူသာ ဖြစ်တယ်” လို့ ဘုရားရှင်က မိန့်တော်မူသောအခါ…. သစ္စကဟာ မျက်နှာမသာမယာဖြင့် လက်မှိုင်ချကာ ခေါင်းအောက်စိုက်ချလျက် ကြံရာမရ ဖြစ်နေပါတော့တယ်။ ထိုအခြေအနေကို သိတဲ့ ဒုမ္မုခလစ္ဆ၀ီမင်းက “ အရှင်ဘုရား… ရွာသူများဟာ ရေကန်ထဲမှ ဂဏန်းများကို ဖမ်းပြီး ခြေလက်တို့ကို ဖြတ်လိုက်ပါတယ်။ ထိုလက်ခြေတို့ကို အဖြတ်ခံရတဲ့ ဂဏန်းများဟာ ရေကန်ထဲသို့ တစ်ဖန်ပြန်ဆင်းဖို့ရာ မဖြစ်နိုင်တော့သလို သစ္စကဟာ လည်း အယူဝါဒ ခြေချောင်းလက်ချောင်းတွေကို အဖြတ်ခံလိုက်ရတဲ့အတွက် ဘုရားရှင်အား အယူဝါဒမှာ အပြစ်တင်ရန် နောက်တစ်ခါ မဖြစ်နိုင်တော့ပါ” လို့ လျှောက်ထားပြောဆိုလေတော့တယ်။ ဒါဟာ မြတ်စွာဘုရားရှင်က သစ္စက ပရိဗိုဇ်အား ပညာဖြင့် အောင်နိုင်လိုက်တာဖြစ်ပါတယ်။\n၄။ ဗကဗြဟ္မာကြီးကို နှိမ်နင်းဆုံးမကာ အောင်တော်မူခြင်း\nအခါတစ်ပါး ဗကဗြဟ္မာကြီးရဲ့ စိတ်ထဲမှာ မိစ္ဆာဒိဋ္ဌိအယူများ ဖြစ်ပေါ်နေပါတယ်။ သူ့ရဲ့ အယူက “ဒီကိုယ်နှင့်တကွ ဗြဟ္မာလောကကြီး ဟာ တည်တံ့ခိုင်မြဲတယ်။ သီးသန့်ဖြစ်နေပြီး ရွေ့လျောတဲ့သဘောလည်းမရှိ။ ဒီဗြဟ္မပြည်မှာ ပဋိသန္ဓေနေလာသူမရှိ သလို အိုသူ၊နာသူ၊သေသူလည်းမရှိ၊ ဒီဗြဟ္မပြည်ကနေ အခြား လွန်မြတ်သော ထွက်မြောက်ရာလည်းမရှိ” လို့ အားကောင်းတဲ့ သဿတမိစ္ဆာဒိဋ္ဌိ အယူ ဖြစ်ပေါ်နေတယ်။ ဒီအချိန်မှာ ဘုရားရှင်ဟာ ဥက္ကဋ္ဌမြို့ သုဘဂတောအုပ်အတွင်း အင်ကြင်းပင်ရင်းတွင် သီတင်းသုံးနေခိုက် ဗကဗြဟ္မာကြီးရဲ့ စိတ်အကြံကို သိတော်မူတဲ့အတွက် ကွေးသောလက် မဆန့်မီ၊ ဆန့်သောလက် မကွေးမီ အင်ကြင်းပင်ရင်းမှ ကွယ်ပြီး ဗကဗြဟ္မာကြီးရှိရာ ပဌမဈာန် ဗြဟ္မာ့ပြည်ကို ရောက်တော်မူခဲ့ပါတယ်။\nဗကဗြဟ္မာကြီးက ထင်ရှားတဲ့ပုဂ္ဂိုလ်တစ်ဦး သူ့ထံရောက်လာတယ်ဆိုတော့ ၀မ်းပမ်းတသာနဲ့ “အရှင်ဘုရား..ကြွလာတာ အလွန်ကောင်းတယ်၊ တပည့်တော်တို့ရဲ့ ဗြဟ္မာ့ဘုံနဲ့ တပည့်တော်တို့ ခန္ဓာကိုယ်ကြီးဟာ ဘယ်တော့မှ မပျက်မစီးတော့ဘဲ အမြဲတည်တံ့ ထင်ရှားနေပါတယ်၊ တပည့်တော်တို့ဆီမှာ အို၊နာ၊သေ ဆိုတာတွေလည်းမရှိ၊ အပြည့်အစုံဆုံးဘုံနဲ့ အပြည့်အစုံဆုံး ခန္ဓာကိုယ်ကိုပြပါဆိုရင် တပည့်တော်တို့ရဲ့ ခန္ဓာကိုယ်ကြီးနဲ့ တပည့်တော်တို့ရဲ့ ဗြဟ္မာ့ဘုံကိုပဲ ထိုးပြရပါလိမ့်မယ်၊ ကြည့်ကြည့်ပါ တပည့်တော်တို့ ဘုံထက်သာတာ တွေ့ဖူးခဲ့ရဲ့လား၊ မရှိနိုင်ပါဘူး၊ အရှင်ဘုရား ကြွလာတာ အလွန်ကံကောင်းတာပဲ” လို့ သူ့ဘုံနဲ့ သူ့ခန္ဓာ သူ့အစွဲလေးကို ထုတ်ပြီး ကြွားလိုက်တယ်။ ဘုရားရှင်က (အ၀ိဇ္ဇာ ဂတောဝတ ဘောဗကောဗြဟ္မာ) “ ဗကဗြဟ္မာကြီး မိုက်လုံးကြီးလိုက်တာ၊ အသိဥာဏ်ကင်းမဲ့လိုက်တာ” လို့ မိန့်တော်မူတော့ ဗြဟ္မာကြီးက မခံနိုင်ဘူး။ “မြဲလို့ မြဲတယ်ယူတာ၊ ဟုတ်လို့ ဟုတ်တယ်လို့ ယူတာ၊ မှန်လို့ မှန်တယ် ပြောတာပဲ” လို့ သူက ခံငြင်းလိုက်တယ်။ ဘုရားရှင်က “ ဗက….သင်ဟာ ဒီကနေဘယ်မှ မပြောင်းဘူး၊ ဘယ်ကမှလဲ လာခဲ့တာမဟုတ်ဘူးလို့ ယူလို့သာ ယူနေတာ၊ သင်ဟာ စတုတ္ထဈာန်ဘုံကနေ တဖြေးဖြေးဆင်းလာလိုက်တာ၊ သင့်ရဲ့ ဘ၀၊သင့်ရဲ့တန်ခိုး၊ သင့်ရဲ့အစွမ်းသတ္တိတွေကို ငါသိတယ်၊ ကုန်ကုန်ပြောမယ်၊ သင့်အကြောင်း ငါအကုန်လုံးသိတယ်” လို့ မိန့်တော်မူတော့ ဗကဗြဟ္မာကြီး စိတ်ထဲတွေဝေသွားတယ်။ တဖန် ဘုရားရှင်က “ သင့်ဘ၀အကြောင်းကို ငါပြောပြမယ်” လို့ပြောတော့ ဗြဟ္မာကြီးက နားထောင်ချင်လာတယ်။သို့နှင့်ဆက် လက်ပြီး ဘုရားရှင်က “ သင်ဟာ စတုတ္ထဈာန်ဘုံမှာ ဖြစ်ခဲ့တယ်၊အဲဒီကနေ တတိယဈာန်ဘုံ၊ အဲဒီကနေ၊ဒုတိယဈာန်ဘုံ၊ ပဌမဈာန်ဘုံကို ရောက်လာတာ သင့်ရဲ့ ဖြစ်ခဲ့တဲ့ဘ၀ကို သင်ပြန်ကြည့်ဦးလေ” လို့ ဆိုလိုက်တော့ ဗြဟ္မာကြီးက သူ့ရဲ့နောက်ကြောင်းကို ဒိဗ္ဗစက္ခုအဘိဥာဏ် နဲ့ပြန်ကြည့်လိုက်တဲ့ အခါမှာ ဘုရားရှင်ပြောတဲ့အတိုင်း မှန်နေတာ တွေ့ရတယ်။ ဗြဟ္မာကြီးဟာ သူ့အထက်က ဘုံတွေ ရှိပါသေးလားဆိုတဲ့ အသိက ၀င်လာတော့ အ၀ိဇ္ဇာနဲနဲကွာပြီး ရှင်းလာတယ်။ ဘုရားရှင်က “ ဗက ဒါတင်မကသေးဘူး၊ သင် အတိတ်က ရှေးကုသိုလ်ကောင်းမှုတွေ ပြုခဲ့တာကိုလဲ ငါပြောဦးမယ်” ဆိုပြီး အတိတ်ဇာတ် ကြောင်းကို မိန့်တော်မူတယ်။ “ တစ်ခါတုန်းက သင်ဟာ ဈာန်အဘိဥာဏ်ရတဲ့ ရသေ့တစ်ဦးဖြစ်ခဲ့ပြီး ဂင်္ဂါမြစ်ရဲ့တစ်ဖက်ကမ်းမှာ နေတယ်။ တစ်နေ့မှာ လှည်းငါးရာ ကုန်သည်တွေဟာ သဲကန္တာရထဲ ရေပြတ်ပြီး ဒုက္ခ အကြီးအကျယ်တွေ့နေတာကို မြင်တဲ့အတွက် “ဂင်္ဂါမြစ်ထဲက ရေတွေ သဲကန္တာရထဲ စီးပါစေသား” လို့ တန်ခိုးနဲ့ အဓိဋ္ဌာန်လိုက်တဲ့အတွက် ရေများ သဲကန္တာရထဲ စီးဝင်ကာ လှည်းကုန်သည် ငါးရာ အသက်ချမ်းသာခဲ့ဖူးတယ်။ နောက်တစ်ခါ ဒီလိုပဲ သင်ဟာ ဈာန်အဘိဥာဏ်ရ ရသေ့တစ်ဦးဖြစ်စဉ် ဂင်္ဂါမြစ်ကမ်းမှာပဲ နေပါတယ်။ အနီးအနားမှာ ရွာကြီးတစ် ရွာရှိတယ်၊ တစ်နေ့ သူခိုးဓါးမြတွေက ရွာထဲရှိ ကျွဲနွားလူအားလုံးသတ်မယ်ဆိုပြီး ရွာအပြင်အကုန်မောင်းထုတ်တယ်။ အဲဒီအချိန်သင်က “ငါ့မျက်စိအောက်မှာ ဒုက္ခမရောက်ကြပါစေနဲ့” ဆိုပြီး စစ်တပ်ကြီးကို ဖန်ဆင်းလိုက်တယ်။ စစ်တပ်ကြီးကို မြင်တော့ သူခိုးတွေ အားလုံး ထွက်ပြေးသွားကြတဲ့အတွက် လူအများ အသက်ချမ်းသာရာရသွားကြပါတယ်။ တစ်ခါတုံးက ဂင်္ဂါမြစ်ရဲ့အထက်ကလူနဲ့ အောက်ကလူတို့ လက်ထပ်မင်္ဂလာပွဲအတွက် ဂင်္ဂါမြစ်အတွင်းဖေါင်ကြီးများနဲ့ ဆင်းလာကြ တယ်။ ထိုအခိုက် ဂင်္ဂါမြစ်ထဲက နဂါးကြီးတစ်ကောင်က လူတွေကို စိတ်ဆိုးပြီး ပါးပျဉ်းထောင်ပြလိုက်တယ်။ လူတွေဟာ ကြောက်လန့် တကြား အော်ဟစ်ကြတယ်။ ဒီအသံကို ဂင်္ဂါမြစ်ကမ်းမှာနေတဲ့ ရသေ့က ဂဠုန်ယောင်ဆောင်ကာ နဂါးကြီးအား မောင်းထုတ်ခဲ့တဲ့အတွက် လူအများ အသက်ချမ်းသာရာ ရသွားကြတယ်၊ အဲဒီလိုပဲ သင်ဟာ ဘ၀ါဘ၀က လူအများအား ကယ်တင်တဲ့ ကုသိုလ်အရှိန်အဟုန်ကိုလည်း ငါဘုရားမြင်တယ်” လို့ ဘုရားရှင်က မိန့်တော်မူတယ်။ အဲဒီအခါ ဗက ကြီးဟာ နဲနဲ သဘောကျလာတယ်၊ဒါပေမယ့် ၀န်မခံချင်သေးဘူး၊ သူက “ အရှင်ဘုရားနဲ့ တပည့်တော်တို့ တန်ခိုးပြိုင်ရအောင်၊ တပည့်တော်က ကိုယ်ရောင်ဖျောက်ပြီး တန်ခိုးပြိုင်မယ်” လို့ပြောပါတယ်။ ဒီလိုလုပ်တာဟာ သူ့ပရိသတ်အရှေ့မှာ ဘုရားရှင်ပြောသမျှ ဟုတ်နေတော့ ရှက်လှတာနဲ့ ဒီလို တန်ခိုးပြိုင်တာတွေ လုပ်လာတာပါ။ အဲဒီမှာ ဗကကြီး ကိုယ်ရောင်ဖျောက်တော့ မပျောက်ဘူး။ ဘာ့ကြောင့်ဆိုရင် ဘုရားရှင်က အဘိဥာဏ်နဲ့ ဗကကိုယ်ဖျောက်ရင် မပျောက်စေသတည်း လို့ အဓိဋ္ဌာန်ထားလို့ပါပဲ။ ဗကကြီး ကိုယ်မပျောက်တော့ သူ့ရဲ့ဗိမာန်ထဲပြေးပြီး ပုန်းနေတယ်၊ဒါလည်းမြင်နေသေးတယ်၊ တစ်ခါ မြေကြီးပေါ်မှာ သေးသေးလေးဖြစ်အောင်လုပ်ပြီး ၀ပ်နေတယ်၊ ဒါလည်းမရဘူး၊ ဗကကြီး အရှက်ကွဲပြီး အကြီးအကျယ် ဒုက္ခတွေ ရောက်နေတယ်။ဒါနဲ့ ဘုရားရှင်က “ ဗက…သင်ကိုယ်ဖျောက်မရရင် ငါဖျောက်ပြမယ်ဆိုပြီး အဘိဥာဏ်နဲ့ ကိုယ်ဖျောက်တော်မူလိုက်ပါတယ်။ ဘုရားရှင်ကို ကြည်ညိုရအောင်လို့ ပြောရရင် ဒါဟာ ဘဂ၀ါဂုဏ်တော် ခြောက်ပါးအနက် (အဏုမြူသဖွယ်၊ ပျောက်ကွယ်သိမ်မွေ့၊ မမြင်တွေ့အောင်၊ ရုပ်ဆောင်ဖန်ဆင်းနိုင်သော) အဏိမာဘုန်းတော် ဖြစ်ပါတယ်။ ဘုရားရှင်ကိုယ်ဖျောက်လိုက်တော့ ဘယ်သူမှ မမြင်ရတော့ဘူး၊ ဒီအချိန်မှာ ဘုရားရှင်က ကိုယ်တော်ပုံကို ကွယ်ပျောက်လျက်ကနေ ဗြဟ္မာများအား သစ္စာလေးပါးတရားဟောပါတယ်၊ တရားတော်အဆုံးမှာ ဗကဗြဟ္မာကြီးနှင့်ဗြဟ္မာပေါင်း တစ်သောင်းတို့ အကျွတ်တရား ရရှိသွားကြပါတယ်။ ဒိတင်ပဲ ဗကဗြဟ္မာကြီးအား ဘုရားရှင် အောင်တော်မူပုံ ဖြစ်ပါတယ်။\nကောသလတိုင်း အတွင်း တစ်နေရာတွင် ဆိုးသွမ်းပြီး အားကြီးလှတဲ့ လူဆိုးတစ်ယောက်ရှိတယ်။ သူ့နာမည်က အင်္ဂုလိမာလ လို့ ခေါ်ပါတယ်။ သူဟာ တက္ကသိုလ်ပြည် ဒိသာပါမောက္ခဆရာကြီးထံမှာ ပညာသင်ယူနေစဉ်အတွင်း ဆရာကြီးက တပည့်များရဲ့ ဂုံးချောစကား ကို ယုံကြည်ကာ လက်ငြိုးပေါင်းတစ်ထောင် ယူခဲ့ရန် အင်္ဂုလိမာလအား ပြောပါတယ်။ အင်္ဂုလိမာလလည်း ဆရာစကားကို ယုံကြည်တဲ့အတွက် ဆရာခိုင်းတဲ့အတိုင်း လက်ငြိုးပေါင်းတစ်ထောင် ရဖို့အတွက် အားထုတ်ရပါတော့တယ်။ ဒီလိုနဲ့ သူဟာ ရင်ဆိုင်တွေ့သမျှ လူများအား လက်ညိုးကိုယူ၊ လူကိုလည်းသတ်ဖြတ်ကာ သောင်းကြမ်းချင်တိုင်း သောင်းကြမ်း နေပါတော့တယ်။ တစ်နေ့ ဘုရားရှင်ကိုယ်တော်မြတ်ဟာ ကောသလတိုင်း သာဝတ္ထိမြို့ထဲ ဆွမ်းခံကာ ဆွမ်းဘုဉ်းပေးအပြီး၊ နေ့လည်ဖက် သပိတ်သင်္ကန်းတို့ ကို ပြင်ဆင်ကာ ကိုယ်တော်မြတ်တစ်ပါးတည်း ခရီးရှည်ကြီးကို ခြေလျင်ဖြင့် ကြွတော်မူပါတယ်။ ကြွတော်မူမယ့်နေရာက လူဆိုးကြီး အင်္ဂုလိမာလ ရှိတဲ့နေရာ ဖြစ်တယ်။\nလမ်းတွင် နွားကျောင်းသားများ၊ လယ်လုပ်သူများက တစ်ပါးတည်း ကြွတော်မူလာတဲ့ ဘုရားရှင်အား “အရှင်ဘုရား….ဘယ်အရပ်ကို ကြွမှာလဲဘုရား” လို့ မေးလျှောက်ကြတယ်။ ဘုရားရှင်ကလည်း အင်္ဂုလိမာလရှိရာသွားမှာဖြစ်တဲ့ အကြောင်း မိန့်တော်မူသောအခါ နွားကျောင်းသား၊လယ်လုပ်သူများက “ အရှင်ဘုရား…ဒီဒေသမှာတော့ အင်္ဂုလိမာလ ရှိရာ တောအုတ်ကို ဖြတ်ပြီး ခရီးသွားမယ်ဆိုပါက တစ်ယောက်ထဲ မသွားရဲ့ကြဘူး၊ ၂၀-၃၀-၄၀ အုပ်စုဖွဲ့ပြီး သွားကြပါတယ်။ ဒီလိုသွားတာတောင်မှ အင်္ဂုလိမာလရဲ့ လက်အတွင်းက မလွတ်ပဲ အသတ်ခံရပါတယ်ဘုရား၊ သူရှိတဲ့ နေရာကို ရောက်သွားတဲ့ လူများဟာ အင်္ဂုလိမာလ ကြောင့် ပျက်စီးခဲ့ရ၊ သေခဲ့ကြရပါတယ်ဘုရား၊ အရှင်ဘုရား တစ်ပါးတည်း ကြွတော်မူပါနဲ့ ဘုရား” လို့ တားကြသော်လည်း ဘုရားရှင်ကတော့ ဘာမှ ပြန်မပြောဘဲ ကြွတော်မူရာ လမ်းအတိုင်း ကြွတော်မူခဲ့ပါတယ်။ သို့နှင့် ဘုရားရှင်ဟာ အင်္ဂုလိမာလရှိရာ တောအုပ်သို့ ရောက်တော်မူပါတယ်။ အင်္ဂုလိမာလဟာ ဘုရားရှင် ကြွလာတာကို ခပ်လှမ်း လှမ်းက မြင်တဲ့အခါ “ ငါရှိရာ တောအုပ်ထဲကို ဘယ်သူမှ လာရဲတာမဟုတ်၊ ၂၀-၃၀ အုပ်စုဖွဲ့ပြီး လာတာတောင်မှ ငါအလွတ်ပေးပဲ အားလုံးကို သတ်ခဲ့တယ်။ အခုတော့ ရဟန်းကြီးတစ်ဦးတည်းလာတာဟာ ငါ့ကို မလေးမခန့်လုပ်တာပဲ” လို့ တွေးကာ ဘုရားရှင်ကို သတ်ဖို့အတွက် ဘုရားရှင် ရှိရာသို့ လျင်မြန်တဲ့အဟုန်နဲ့ ပြေးလိုက်ပါတော့တယ်။ ဘုရားရှင်က မပြေးဘဲ ရပ်တော်မူနေပေမယ့် အင်္ဂုလိမာလက ပြေးလိုက်လို့ မမီနိုင်ဖြစ်နေတယ်။ “အရင်ကတော့ ဆင်ပြောင်ကြီး ပြေးတယ်ဆိုရင် ငါလိုက်မီတယ်၊ မြင်းတွေပြေးတယ်ဆိုရင် နောက်ကလိုက်မီပါရဲ့၊ အခုတော့ သာမာန်လူတစ်ယောက်ကို မလိုက်နိုင်တာ ဘာ့ကြောင့်လဲ” လို့တွေးကာ ဘုရားရှင်အား “ရပ်ပါတော့ ရပ်ပါတော့” လို့ တားပါတယ်။ ဘုရားရှင်က “အင်္ဂုလိမာလ….ငါဘုရားက ရပ်နေတာ၊ မရပ်တာက သင်ပဲ” လို့ မိန့်တော်မူပါတယ်။ ထိုအခါ လူဆိုးကြီးက “သာကီဝင်မင်းသား ရဟန်းများဟာ မှန်တဲ့စကားသာ ပြောကြတယ်။ ရဟန်းကြီးဟာ ရပ်နေတယ် ဆိုပြီး ငါ အပြေးလိုက်တာတောင် မမီဘူး၊ ဘာ့ကြောင့်ပါလဲ” လို့ သိချင်တဲ့အတွက် ဘုရားရှင်အား မေးလိုက်တယ်။ “ အရှင်ဘုရား ….အရှင်ဘုရားက ရပ်နေတယ်ူလို့ပြောပြီး ပြေးနေတယ်၊ တပည့်တော်ကိုတော့ ပြေးနေတယ်လို့ပြောတယ်။ အကြောင်းလေး သိချင်ပါတယ်” လို့ မေးလျှောက်တော့ ဘုရားရှင်က “ အင်္ဂုလိမာလ….ငါဘုရားဟာ လေးမြား ဓါး စတာတွေကို အပြီးတိုင်ပစ်ချခဲ့ကာ လူအများအား မသတ်တဲ့အတွက် ‘ရပ်နေသူ’ လို့ခေါ်တယ်။ သင်ကား လေးမြားလက်နက်စတာတွေကို ကိုင်ဆောင်ကာ လိုက်လံပြေးလွှား သတ်ဖြတ် နေသူဖြစ်တဲ့အတွက် ‘ပြေးနေသူ’ လို့ ခေါ်တယ် အင်္ဂုလိမာလ….” လို့ မိန့်တော်မူလိုက်တဲ့အခါ အင်္ဂုလိမာလလည်း သံဝေဂအကြီးအကျယ်ရရှိပါတော့တယ်။ ဒါနဲ့ လေးမြှားစတာတွေကို ဘုရားရှင်ရဲ့ ခြေတော်ရင်းမှာ ချခဲ့ပြီး ရဟန်းပြုဖို့ရာ တောင်းဆိုပါတော့တယ်။ အခုပြောခဲ့တာတွေကတော့ဘုရားရှင်က အင်္ဂုလိမာလအား အောင်နိုင်ပုံ ဖြစ်ပါကြောင်း………….လေးခုမြောက် အောင်ခြင်း ဖြစ်ပါတယ်။\n၆။ စိဉ္စမာဏ၀ိကာ၏ စွတ်စွဲတဲ့စကားကို အောင်တော်မူခြင်း\nဝေနေယျသတ္တာဝါများ သာဝကများဟာ အရိယာများအဖြစ်သို့ ရောက်ကုန်သောကြောင့် ဘုရားရှင်ရဲ့ဂုဏ်ကျေးဇူးတော်များ တဖြေးဖြေး ပျံ့နှံ့တော်မူလာတဲ့အပြင် လူနတ်အများရဲ့ ပူဇော်မှုဟာလည်း အလွန်ထင်ရှားလာပါတယ်။ ဘုရားရှင်အား ပူဇော်မှုများ ထင်ရှား လာပေမဲ့ သာသနာပြင်ပက ပုဂ္ဂိုလ်များ ဖြစ်ကြတဲ့ တိတ္ထိတို့မှာတော့ လာဘ်လာဘများ တဖြေးဖြေး ဆုတ်ယုတ်လာပါတော့တယ်။ အဲဒီအခါမှာ တိတ္ထိတို့က “လူအပေါင်းတို့ ရဟန်းကြီးအားသာ လှူဒါန်းလို့ အကျိုးရတာမဟုတ်၊ ငါတို့ကို လှူဒါန်းရင်လည်း အကျိုးရနိုင်ပါတယ်” လို့ ပြောဟောပါတော့တယ်။ ဘယ်လောက်ပဲ ပြောဟော စည်းရုံးပါသော်လည်း လူအများက တိတ္ထိတို့အား စိတ်မ၀င်စားတဲ့အပြင် လာဘ်လာဘများ ပိုပြီးတောင် နည်းပါးသွားပါသေးတယ်။ တိတ္ထိများက “ငါတိုိ့ လာဘ်လာဘပေါများအောင် ဘယ်လိုလုပ်ရပါ့မလဲ၊ ရဟန်းဂေါတမကို လူအများက အထင်လွဲပြီး ဂုဏ်ကျေးဇူးမဲ့အောင် ဘယ်လို ကြံရပါ့မလဲ” လို့ မကောင်းတဲ့အကြံ ထုတ်နေကြတယ်။ထိုအခါ သာဝတ္ထိပြည်မှာ အလွန်လှပချောမောတဲ့ အမျိုးသမီးတစ်ယောက်ရှိတယ်၊ သူ့နာမည်က ‘ စိဉ္စမာဏ၀ိကာ’ လို့ခေါ်တယ် မန်ကျည်းပင်မှာ သံသေဒဇ ပဋိသန္ဓေတည်ကာ လူ့ဘ၀ထဲ ရောက်လာသူလေး ဖြစ်တယ်။ တစ်နေ့မှာ သူမဟာ တိတ္ထိတို့ကျောင်းကို ရောက်တယ်၊ အဲဒီအခါ တိတ္ထိများက သူမအား စကားမပြောဘဲ ဒီအတိုင်း ဆိတ်ဆိတ် နေလိုက်ကြတယ်၊ သူမက “ဆရာတို့..ကျွန်မကို ဘာ့ကြောင့် စကားမပြောကြတာလဲ၊ ကျွန်မမှ အပြစ်တစုံတရာရှိလို့လား” လို့ မေးတဲ့အခါ တိတ္ထများက “ စိဉ္စမာဏ်….ငါတို့မှာ ခါတိုင်းနဲ့ မတူတော့ဘူး၊ လာဘ်လာဘတွေ အလွန်နည်းလာတယ်။ ဒီလိုဖြစ်တာဟာ ရဟန်ကြီးဂေါတမကြောင့်လေ ” လို့ သူမအား ပြောကြတယ်။ “ အရှင်တို့ အဲလိုဆိုရင် တပည့်တော်က ဘာများ လုပ်ပေးရမှာလဲ” လို့ စိဉ္စမာဏ၀ိကာ မေးတော့ တိတ္ထိများက “ ဒို့ချမ်းသာတာ ကို မြင်ချင်တယ်ဆိုရင် ရဟန်းကြီးဂေါတမကို လူအများ အထင်သေးအောင် မကြည်ညိုအောင် လုပ်ပေးရမယ်” လို့ တိတ္ထိများက ပြောသောအခါ သူမက “ ဒီကိစ္စအတွက်ဘာမှ တွေးမပူနေပါနဲ့ တပည့်တော် တာဝန်ထားလိုက်ပါ ၊ တပည့်တော် ကြံဆောင်ပါ့မယ်” ဆိုပြိး သူတို့ဆရာများကို အားပေးနှစ်သိမ့် လိုက်ပါတယ်။ စိဉ္စမာဏ၀ိကာဟာ နံနက်လင်းတယ်ဆိုရင်ပဲ ဇေတ၀န်ကျောင်းအနီး တိတ္ထိတို့ကျောင်းမှ ထွက်လာတယ်။ သာဝတ္ထိမြို့ထဲဝင်လာတဲ့အခါမှာ ဇေတ၀န်ကျောင်းမှ ထွက်လာဟန်ပြုပြီး ဇေတ၀န်ကျောင်းနားကနေ မြို့ထဲသို့ လာလေ့ရှိတယ်။ မြို့နေလူအချို့က သူမဟာ ဇေတ၀န်ကျောင်းမှာ အိပ်ပြီး နံနက်မှာ မြို့ထဲလာတယ်လို့ မှတ်ထင်နေပါတယ်။ ဒါကြောင့် “ဘယ်ကလာတာလဲ” လို့ လူအချို့က မသင်္ကာစိတ်နဲ့ မေးသောအခါ “ ကျွန်မ ဘယ်က လာတယ်ဆိုတာ ရှင်တို့သိလို့ ဘာအကျိုးရှိမှာလဲ” လို့ စိဉ္စမာဏ၀ိကာက ဝှေ့လည်ကြောင်ပတ် ပြန်ဖြေတယ်။ ဒီလိုနဲ့ တစ်လ၊ နှစ်လ၊သုံးလခန့် ကြာလာတဲ့အခါ သူမမှာ ဘုရားရှင်ကို စွဲပြီး ကိုယ်ဝန်ရလေဟန် ပြကာ သွားလာနေတော့ တယ်။ တစ်နေ့ မြတ်စွာဘုရား တရားပွဲတစ်ခုမှာ တရားဟောကြားတော်မူနေခိုက် စိဉ္စမာဏ၀ိက ရောက်လာပြီး “ အို…ရဟန်းကြီး ရှင်က လူတွေကို တရားဟောနေတယ်၊ အသံကလည်း ချိုမြိန်ပါပေ့၊ နှုတ်ခမ်းကလည်း စေ့ပါပေ့၊ ဒီမှာတော့ ရှင့်ကို စွဲပြီး ကိုယ်ဝန် ရင့်မာကြီးဖြစ်နေပြီ၊ သားးဖွားဖို့အတွက် သားဖွားတဲ့အိမ် မပြုလုပ်ပေးတော့ဘူးလား၊ ကိုယ်ဝန်အတွက် ရှင့်ကိုယ်တိုင် မပြုလုပ်ပေးနိုင်ဘူးဆိုရင်လည်း အလုပ်အကျွေးဖြစ်တဲ့ ကောသလမင်းတို့၊ အနာထပိဏ်သူဌေးတို့၊ ၀ိသာခါ အမျိုးသမီး စတဲ့ပုဂ္ဂိုလ်များကို စိဉ္စမာဏအား ပြုစုပေးပါလို့ ခိုင်းလည်း ရသားပဲ၊ ဒီလိုလည်း မပြောခဲ့ဘူး၊ သင်ဟာ ကျွန်မ နဲ့ ကိုယ်ဝန်ရတဲ့အထိ ပျော်ပါးဖို့လောက်ပဲ သိတယ်၊ ကိုယ်ဝန်ကိုကျတော့ တာဝန်ယူပေးရကောင်းမှန်းမသိဘူး” လို့ ပရသတ်အလယ်မှာ ဘုရားရှင်အား စွပ်စွဲကာ ဆဲပါလေတော့တယ်။ ထိုအခါ ဘုရားရှင်က တရားဟောနေရာမှ ခဏရပ်ကာ ရဲရင့်သော အသံတော်ဖြင့် “ ဒိကိစ္စဟာ သင်နဲ့ငါသာ သိတယ်” လို့ မိန့်တော်မူပါတယ်။ အဲဒါကိုပဲ သူမက “ ရဟန်းကြီး ကိုယ်ဝန်ရှိတဲ့ကိစ္စမှာ သင်နှင့် ငါတို့ နှစ်ယောက်သာ သိတယ်ဆိုတာ မှန်တာပေါ့” လို့ ဘုရားရှင်အား ထပ်မံပြီး စွပ်စွဲလိုက်ပြန်ပါတယ်။ ဘုရားရှင်လည်း ဘာမှ မိန့်တောမမူတော့ဘဲ ဆိတ်ဆိတ်သာ နေတော်မူလိုက်တယ်။ အဲဒီအချိန်မှာ သိကြားမင်းရဲ့ ပဏ္ဍုကမ္ဗလာမြကျောက်ဖျာကြီး ပူနွေးလာတဲ့အတွက် အကြောင်းကို ဆင်ခြင်ကြည့်ရာ စိဉ္စမာဏ၀ိကာဟာ ဘုရားရှင်အား မဟုတ်တရား စွပ်စွဲနေတာကို မြင်ပါတယ်။ သို့နှင့် ဒီကိစ္စကို ဖြေရှင်းမှ တော်မယ် ဆိုပြီး နတ်သားလေး ယောက်နဲ့အတူ ဘုရားရှင်ရှိရာသို့ ရောက်လာပါတယ်။ နတ်သားတို့လည်း ကြွက်ငယ်ယောင်ဆောင်ပြီး စိဉ္စမာဏ၀ိကာရဲ့ခန္ဓာကိုယ်မှာ ချည်ထားတဲ့ ကြိုးတွေကို ကိုက်ဖြတ်လိုက်တယ်။ ကြိုးပြတ်သွားတယ်ဆိုရင်ပဲ သစ်သားချပ် အောက်သို့ကျကာ သူမရဲ့ ခြေဖမိုးအထက်ကို ကျပြီး၊ ခြေဖျားနှစ်ဖက်စလုံး ကျိုးကုန်ပါတော့တယ်။ အဲဒီအခါကျမှ လူအများက မိန်းမယုတ် စိဉ္စမာဏ၀ိကာ ကို တံတွေးနဲ့ထွေး၊ခဲနဲ့ပေါက်၊ ရိုက်နက်ပြီး၊ ပရိသတ်အပြင်ကို ဆွဲထုတ်သွားပါတယ်၊ စိဉ္စမာဏ၀ိကာလည်း ဘုရားရှင် မမြင်လောက်တဲ့နေရာ အရောက်မှာ မြေကြီးဟက်တက်ကွဲကာ မြေမျိုခံခဲ့ရရှာပါ တော့တယ်။ ဒါကတော့ စိဉ္စမာဏ၀ိကာရဲ့ စွပ်စွဲချက်ကို အောက်တော်မူတဲ့ ပဉ္စမမြောက် အောင်ခြင်း ဖြစ်ပါတယ်။\n၇။ အာဠ၀ကဘီလူးကို အောင်တော်မူခြင်း\nအာဠ၀ီပြည် အစိုးရတဲ့ အာဠ၀ကမင်းဟာ သူခိုး ဓမြရန်၊ အတိုက်အခံမင်းတို့ရဲ့ ရန်ကို နှိမ်နင်းဖို့ ရည်ရွယ်ကာ အလေ့အကျင့်ဖြင့်စေရန် (၇)ရက်တစ်ကြိမ် နောက်ပါမျာားနဲ့အတူ သမင်တော့သို့ တောလည်ထွက်ကြပါတယ်။ အာဠ၀ကမင်းဟာ သမင်တစ်ကောင်ကို လိုက်ရာ သုံးယူဇနာအရောက်မှာ ဖမ်းမိပြီး သမင်ကို ထမ်းကာ ယူဆောင်လာခဲ့ရာ တစ်နေရာမှာ ပညောင်ပင်ကြီးတစ်ပင်အောက်ကို ရောက်သွားပါတယ်။ ဒီပညောင်ပင်ကို အပိုင်စားရထားတာက အာဠ၀ကဘီလူးပါ။ ဘီလူးက မင်းကြီးအား စားရန်လုပ်တဲ့အခါ မင်းကြီးက “အသင်ဘီလူး….တိုင်းပြည်ကိုပြန်ပြီး သင်စားဖို့အတွက် တစ်နေ့ကို လူတစ်ယောက်ကျ လွတ်ပေးပါ့မယ်။ ငါ့ကိုတော့ လွတ်ပါ” လို့ပြောပါ တယ်။ နောက်ဆုံးတော့ ဘီလူးက မင်းကြီးအား တိုင်းပြည်ပြန်ခွင့်ပေးလိုက်တယ် ၊ နန်းတော်ရောက်တော့ မြို့တော်ဝန်အား အကြောင်းစုံ ဖြစ်ခဲ့ပုံ တို့ကို တိုင်ပင်ပြောဆိုရာ မြို့တော်ဝန်က “ အရှင်မင်းကြီး ဒီအတွက် မပူပါနဲ့ ကျွန်တော်မျိုးတာဝန်ထား၊ အရှင်မင်းကြီးသာ အေးချမ်းစွာနေပါ” လို့ပြောကာ ထောင်ထဲက ရာဇ၀တ်သားများကို တစ်နေ့ တစ်ယောက်ကျနှုံးဖြင့် လွတ်ရာ ကြာတော့ ထောင်ထဲတွင် ရာဇ၀တ်သား မရှိတော့လောက်အောင် ဖြစ်သွားတယ်။ ဒီလိုနဲ့မရတော့တဲ့အခါ မြို့ထဲရှိ လူအိုများကို ပို့စေပါတယ်၊ လူအိုများလည်း ကြာတော့ကုန်သလောက်နီးပါးဖြစ်ခဲ့ပြီ၊ အဲဒါနဲ့ ပက်လက်အရွယ် ပုခက်တွင်းနေ ကလေးသူငယ်များကို တစ်နေ့တစ်ယောက်ကျ ပေးပို့စေပါ တယ်။ မိခင်များကလည်း မိမိကလေး ဘီလူးရန်မှ လွတ်မြောက်ရန် အရပ်တစ်ပါးသို့ တိမ်းရှောင်သွားကြကာ အသက်ကြီးမှ ပြန်လာခဲ့ကြတယ်။ ဒီလိုနဲ့ (၁၂)နှစ်ကြာခဲ့တယ်။ ကလေးသူငယ်များလည်း အာဠ၀ကမင်းသားလေးမှတစ်ပါး ဘယ်သူမှ မရှိတော့ပါ။ ဒါနဲ့ မင်းကြီးဟာ သူ့အသက်ရှင်ဖို့အရေး သူ့ရဲ့ ရင်သွေးလေးဖြစ်တဲ့ မင်းသားလေးကိုပါ ဘီလူးထံသို့ ပို့စေလိုက်ပါတယ်။(လောကမှာ မိမိထက်ချစ်တဲ့သူ မရှိ)။ တစ်နေ့မှာ ဘုရားရှင်ဟာ ဗုဒ္ဓစက္ခုဖြင့် သတ္တလောကကြီးကို ကြည့်တော်မူတဲ့အခါ အာဠ၀ကမင်းသားလေးရဲ့ အနာဂါမိဖိုလ်တည် ကြောင်း ရှေးကောင်းမှု၊ အာဠ၀ကဘီလူးရဲ့ သောတာပတ္တိမဂ်ဖိုလ်တည်ကြောင်း ရှေးကောင်းမှု၊ တရားဆုံးတဲ့အခါ ပရိသတ် (၈၄၀၀၀)အား သစ္စာလေးပါး သိမြင်နိုင်ကြမယ့် အရေး မြင်တော်မူပါတယ်။ သို့နှင့်မနက်တွင် ဘုရားရှင်ဟာ သာဝတ္ထိပြည်မှ ယူဇနာ(၃၀)ကွာဝေးတဲ့ အာဠ၀ကဘီလူးရှိရာ ဘုံဗိမာန်သို့ ရောက်လာခဲ့ပါတယ်။ ဒီအချိန်မှာ အာဠ၀ကဘီလူးက သူ့ဗိမာန်မှာ မရှိပါ။ ဟိမ၀န္တာသို့ ဘီလူးများ အစည်း အဝေးသို့ သွားနေခိုက်ဖြစ်တယ်။ (တစ်ချို့အကြောင်းများကို စာအိုင်မှာစိုးတဲ့အတက် မဖေါ်ပြတော့ပြီ) ဘီလူးများအစည်းအဝေးတွင် (အရိယာနတ်) သူငယ်ချင်းနှစ်ဦးက ဘုရားရှင်ရဲ့ တန်ခိုးတော် အာနုဘော် မည်မျှကြီးပုံ အကြောင်းကို ပြောဆိုကြရာ (ပညာမရှိသူကို ပညာနဲ့စပ်တဲ့စကားကိုး သွားပြောရင် မကြိုက်ချေ။) သို့နှင့် ဘီလူးအရှေ့မှာ ဘုရားရှင်ရဲ့ဂုဏ်တွေကို ပြောဆိုနေတဲ့အတွက် ဘီလူးက မနှစ်သက်တဲ့ အပြင် ဒေါသအမျက်ထွက်ကာ “သင်တို့ဆရာ ဘုရားကပဲ တန်ခိုးကြီးသလား ၊ ငါကပဲ တန်ခိုးကြီးသလားဆိုတာ ကြည့်ကြသေးတာပေါ့” လို့ဆိုကာ ယူဇနာ (၆၀)ပမာဏရှိတဲ့ ကေလာသတောင်ထိပ်ပေါ် ခြေဖြင့် ဆောက်နင်းနင်းကား “ အာဠ၀ကဆို ငါပဲ ကွ” လို့ အော်လိုက်တဲ့ အသံကြီးဟာ ဇမ္ဗူဒိပ်ကျွန်းတစ်ကျွန်းလုံးမှာရှိတဲ့ လူအများ အကုန်ကြားရတယ်လို့ ဆိုပါတယ်။ ဘီလူးရဲ့ အာနုဘော်ကြောင့် ယူဇနာ(၃၀၀၀ -မိုင်ပေါင်း၂၄၀၀၀) အပြန့်ကျယ်တဲ့ ဟိမ၀န္တာတောင်ကြီးတစ်ခုလုံး သိမ့်သိမ့်တုန်သွားခဲ့တယ်။ အာဠ၀ကဘီလူးဟာ ဘုရားရှင်အား လက်နက်ကြီး (၉)မျိုးတို့နှင့် တိုက်ခိုက်ခဲ့ပါသော်လည်း ဘုရားရှင်အား လက်ရှိနေရာမှ အဝေးထွက်သွားအောင် မတတ်နိုင်ပါ။ သို့နှင့် လက်နက်အမျိုးမျိုး စွဲကိုင်ထားတဲ့ ပြိတ္တာအပေါင်းတို့ဟာ အဆင်းပုံသဏ္ဍာန်အမျိုးမျိုးတို့ဖြင့် ဆင်၊မြင်း၊ရထား၊ခြေလျင်စတဲ့ စစ်အင်္ဂါလေးပါးဖြင့် ဘုရားရှင်အား တိုက်ခိုက်ပြီး အနှောက်အယှက်ပေးခဲ့တယ် ။ မနိုင်တဲ့အဆုံး “ဘယ်သူမှ မနိုင်တဲ့ ဘွဲ့ဖြူပုဆိုး နတ်လက်နက်နှင့် ပစ်ရရင်ကောင်းမယ်” လို့တွေးပြီး ဘွဲ့ဖြူလက်နက်ကို ကိုင်ကာ ရပ်နေပါတယ်။ ဒီအချိန်မှာ ဘုရားရှင်က ဘီလူးအား တရားဟောဆုံးမမယ် ဆိုတဲ့ သတင်းကြောင့် တရားနာချင်၊ စစ်တိုက်တာကိုကြည့်ချင် တဲ့ အကြောင်းကြောင့် ထိုအချိန်က ကောင်းကင်ပေါ်မှာ နတ်ဗြဟ္မာများနဲ့ ပြည့်နှက်နေပါတော့တယ်။ ဘီလူးက ဘယ်လိုပင်တိုက် ခိုက်သော်လည်း ဘုရားရှင်ရဲ့ မေတ္တာတော်ကြောင့် ဘယ်လိုမှ မနိုင်နိုင်တဲ့အတွက်ကြောင့် ဘုရားအား မေတ္တာပျက်အောင်လုပ်မယ်လို့ ကြံပြီး ဒေါသထွက်ဖွယ် အမျိုးမျိုး ပြောကြားသော်လည်း မနိုင်ခဲ့ပေ။ တစ်ဖန် “အမေးပုစ္ဆာပြဿနာကိုမေးမယ် မဖြေနိုင်လို့ကတော့ ဂေါတမခြေကိုကိုင်ပြီး ဂင်္ဂါဖြစ်တဖက်ကမ်းကို လွဲပစ်လိုက်မယ်” လို့ ပြောပြီး ပုစ္ဆာများမေးပါတယ်။ ပုစ္ဆာက…\nမှန်ကန်တဲ့ အကျင့်ပဋိပတ်တို့ကို မပြတ်ပွားများပေးရတဲ့ ပညာတရားနဲ့ အသက်ရှည်ခြင်းဟာ အမြတ်ဆုံးဖြစ်ပါတယ်။ လို့ ဖြေလိုက်တဲ့ တရားတော်ကို အာဠ၀ကဘီလူး ကြားနာရပြီး နှစ်သက်ရွှင်လန်းဝမ်းမြောက်တဲ့စိတ် ရှိလှတဲ့အတွက် နောက်ပြဿနာလေးရပ်ကို ထပ်မံပြီး မေးလိုက်ပါတယ်။\nပညာတရားဖြင့် ကိလေသာမှ ကင်းစင်နိုင်ပါတယ်။ လို့ ဖြေတော်မူပြီးတဲ့အခါ အာဠ၀ကဘီလူးဟာ သောတာပတ္တိမဂ်ဖိုလ်မှာ တည်ခဲ့ပါတယ်။ သောတာပန် ဖြစ်ပြီးတဲ့နောက်မှာလည်း အမေးတွေမေးပါသေးတယ်။\nသို့နှင့် အာဠ၀ကဘီလူးဟာ အာဠ၀ကမင်းသားလေးအား မစားတော့ပဲ ဘုရားရှင်အား ဆက်ကပ်လိုက်ပါတယ်။ ဘုရားရှင်က ထိုမင်းသားလေးကို လက်တော်ဖြင့် ခံယူတော်မူကာ “ ဒီကလေးငယ်ကို ကျွေးမွေးကြပြီး ကြီးလာရင် ငါဘုရားအား ပြန်လည်ပေးအပ်ရမယ်” လို့ ပြောတော်မူကာ မင်းချင်းယောက်ျားများလက်သို့ ပေးအပ်ခဲ့ပါတယ်။ ဒီတွင်ပဲ ဘုရားရှင်ရဲ့ အာဠ၀ကဘီလူးကို အောင်မြင်ပုံ ဒုတိယ အောင်နိုင်ခြင်း ဖြစ်ပါတယ်။\n၈။ နာဠာဂီရိဆင်ကို အောင်နိုင်ခြင်း\nရှင်ဒေ၀ဒတ်ရဲ့ ပယောဂကြောင့် ကျောက်ချပ်လွှာတစ်ခု လွင့်စင်ကာ ဘုရားရှင်ရဲ့ ခြေမတော် ကို ထိခိုက်မိကာ သွေးစ်ိမ်းတည်ခဲ့ရတယ်။ ထိုအနာကိုဆရာဇီဝကက ဆေးကုပေးတဲ့အတွက် ကျန်းမာစွာ ရှိနေတော်မူပါတယ်။ ထိုအခါ ဘုရားရှင်အား နည်းမျိုးစုံဖြင့် သတ်ဖြတ်ရန်ကြံစည်နေတဲ့ ရှင်ဒေ၀ဒတ်က “ ရဟန်းဂေါတမကို ဘယ်သူလူတစ်ဦး တစ်ယောက်မှ သတ်ဖြတ်ဖို့ မတတ်နိုင်ကြဘူး။ ဘုရင်အဇာတသတ်ဆီမှာတော့ ရတနာသုံးပါးရဲ့ ကျေးဇူးဂုဏ်ကိုလည်းမသိ။ လူမြင်ရင်သတ်ဖြတ်လေ့ရှိပြီး အလွန်ကြမ်းတမ်းတဲ့ နာဠာဂီရိဆင်ကြီးဟာ ရဟန်းဂေါတမကို သတ်နိုင်လိမ့်မယ်” လို့ အကြံဖြစ်ပြီး ဘုရင်အဇာတသတ်အား ထိုအကြောင်းကို ပြောပြရာ ဘုရင်ကလည်း မင်းဆရာသဘောအတိုင်း လက်ခံပါတယ်။\nအဇာတသတ်ဘုရားဟာ ဆင်တင်းကုတ်ရှိ ဆင်ထိန်းကို ခေါ်ကာ “မနက်ဖန် ရဟန်းဂေါတမလာရာ လမ်းမှ မျက်နှာချင်းဆိုင်ပြီး နာဠာဂီရိဆင်ကြီးအား လွှတ်ရမယ်” လို့ အမိန့်ပေးခဲ့တယ်။ ရှင်ဒေ၀ဒတ်ကလည်း ပိုပြီးတိကျအောင် ဆင်ထိန်းထံသွားပြီး “အိုဆင်ဆရာ…ဆင်ကြီးက အရက်ဘယ်နှစ်အိုး သောက်နိုင်လဲ”မေးပါတယ်။ ဆင်ဆရာက “ အရှင်….(၈) အိုးတိတိသောက်နိုင်ပါတယ်” လို့ ပြောလိုက်တယ်။ ရှင်ဒေ၀ဒတ်က မနက်ဖန်ကျရင် ဆင်ကြီးကို အရက် (၁၆)အိုးတိုက်ရန် ဆင်ဆရာအား မှာကြားထားခဲ့တယ်။ မနက်ဖန်မှာ ဘုရားရှင် ဆွမ်းခံကြွလာမယ့်လမ်းမှာ နာဠာဂီရိဆင်ကြီး ကို လွတ်လိမ့်မယ် ဆိုတဲ့ သတင်းဟာ ရာဇဂြိုလ်မြို့ထဲ ပြန့်နှံ့သွားပါတော့တယ်။ ဒါကြောင့် ဗုဒ္ဓဘာသာဝင်လူများက “အရှင်ဘုရား မနက်ဖန် ရာဇဂြိုလ်မြို့ထဲ ဆွမ်းခံမကြွပါနဲ့ဘုရား၊ ရှင်တော်ဘုရား နဲ့ ကျောင်းရှိ သံဃာတော်များအတွက် တပည့်တော်တို့ ကျောင်းလာပြီး ဆွမ်းဆက်ကပ်ပါ့မယ်ဘုရား” လို့ လျှောက်ထားကြတယ်။ ဘုရားရှင်လည်း မနက်ဖန် ရာဇဂြိုလ်မြို့ထဲကို နောက်ပါရဟန်းတော်များနဲ့ ကြွတော်မူမယ်။ နာဠာဂီရိဆင်ကြမ်းကြီးကို ဆုံးမပြီး ကျောင်းပြန်ရောက်ကာ ဝေဠုဝန်ကျောင်းမှာပဲ ဆွမ်းဘုဉ်းပေးရမယ် ဆိုတာကို ဆင်ခြင် သိမြင်တော်မူတဲ့အတွက် ဒါယကာများ ပင့်ဖိတ်တဲ့ ဆွမ်းကို လက်ခံတော်မူခဲ့ပါတယ်။\nဘုရားရှင်လည်း ညဦးယံမှာ ရဟန်းတော်များအား တရားဟောတော်မူပါတယ်။ မဇ္ဈိမယံ၊ သန်းခေါင်ယံမှာ နတ်ဗြဟ္မာများ မေးလျှောက်တဲ့ ပြဿနာများကို ဖြေဆိုတော်မူပါတယ်။ ပစ္ဆမယံ(မိုးသောက်ယံ)မှာ အပိုင်းသုံးပိုင်းခွဲကာ ပထမအချိန်ပိုင်းမှာ လက်ျာနံတောင်းဖြင့် လျောင်းစက်တော်မူပြီး ဒုတိယအချိန်ပိုင်းမှာ အရဟတ္တဖိုလ်သမာပတ်ကို ၀င်စားတော်မူပါတယ်။ တတိယအချိန် ပိုင်းကျတော့ မဟာကရုဏာသမာပတ်ကို ၀င်စားတော်မူပြီး သမာပတ်မှ ထတော်မူကာ ကျွတ်ထိုက်တဲ့ သတ္တ၀ါများကို ကြည့်သောအခါ နာဠာဂီရိဆင်ကို ဆုံးမရာမှာ သတ္တ၀ါအပေါင်း(၈၄၀၀၀)တို့ ကျွတ်တမ်းဝင်ကြမှာကို သိမြင်တော်မူပါတယ်။ သိှု့နှင့် နံနက်စောစောမှာ အရှင်အာနန္ဒာကို ခေါ်ပြီး “အာနန္ဒာ….ရာဇဂြိုလ်မြို့ရဲ့ဝန်းကျင်ရှိ ကျောင်းတိုက်ကြီး (၁၈)တိုက်တို့မှ ရဟန်းတော်များ အားလုံးတို့အား ငါဘုရားနဲ့အတူ ရာဇဂြိုလ်မြို့တွင်းသို့ ၀င်ရမယ် လို့ ပြောချေ” လို့ မိန့်တော်မူပါတယ်။ အရှင်အာနန္ဒာလည်း ဘုရားရှင် မိန့်တော်မူတဲ့အတိုင်း ရဟန်းတော်များအား သိစေပါတယ်။\nဘုရားရှင်ဟာ အချိန်တန်တော့ ရာဇဂြိုလ်မြို့ထဲ နောက်ပါ ရဟန်းများစွာနဲ့အတူ ကြွတော်မူလာတယ်။ တစ်ဖက်ကလည်း နာဠာဂီရိ ဆင်ကို အရက်(၁၆)အိုးတိုက်ကာ ဘုရားရှင် ကြွလာရာလမ်းသို့ ဆင်ကြီးလွတ်ဖို့ ပြင်ဆင်နေကြပါပြီ။ အဲဒီအချိန်မှာ… ရာဇဂြိုလ်မြို့တွင်း ဘုရားရှင်နဲ့ နာဠာဂီရိဆင် တို့ရဲ့ ပွဲကို ကြည့်ဖို့အတွက် ရောက်နေကြတဲ့ လူထုပရိသတ်ကြီးကလည်း မဖြစ်ဘူးမြဲ ထူးကဲစွာ များပြားလှပါတယ်။ သဒ္ဓါတရားရှိသူ ဗုဒ္ဓဘာသာဝင်များကတော့ ဘုရားရှင်က နာဠာဂီရိဆင်အား လှလှကြီး ဆုံးမတော်မူမှာကို ဖူးမြင်ရတော့မယ် ဆိုတဲ့ အသိနဲ့ အိမ်အမိုးပေါ်တက်ကာ ကြည့်ရှုနေကြသလို… သဒ္ဓါတရားမရှိတဲ့ မိစ္ဆာဒိဋ္ဌိများကတော့ ဘုရားတရားသံဃာဆိုတာမသိ၊ အလွန်ကြမ်းတမ်းတဲ့ နာဠာဂီရိဆင်ကြီး ရဟန်းဂေါတမကို မုန့်ညက်အောင် နင်းခြေပြီး သတ်လိမ့်မယ်။ ဒါကို ကောင်းကောင်းကြီး မြင်ရတော့မယ် ဆိုတဲ့ အတွေးနဲ့ အမိုးပေါ်တက်ကာ အချိန်ကို စောင့်နေကြပါတယ်။\nထိုအချိန်မှာပဲ နာဠာဂီရိဆင်ကြီးဟာ ဘုရားရှင် ကြွလာရာကို ဦးတည်ပြီး ဒေါသကြီးကြီးနဲ့ နားရွက်ကို ထောင်ကာ ဘုရားရှင်ရှိရာသို့ ဦးတည် ပြေးလာပါတော့တယ်။ ရဟန်းတော်များက ဘုရားရှင်အား “ မြတ်စွာဘုရား…..ဒီနေရာကနေ ရှောင်သင့်ပါတယ် အရှင်ဘုရား” လို့ လျှောက်ထားတဲ့အခါ ဘုရားရှင်က “ ရဟန်းတို့…မကြောက်ကြနဲ့၊ နာဠာဂီရိဆင်ကို ငါဘုရား ဆုံးမတော်မူပါ့မယ်” လို့ မိန့်တော်မူပါတယ်။ အရှင်အာနန္ဒာကလည်း ဘုရားရှင်အား ဆင်ပြောင်ကြီးရဲ့ အနင်းကို မခံယူစေပဲ သူသာလျှင် အရှေ့က အနင်းခံမယ် လို့ ဆိုကာ ဘုရားရှင်အရှေ့က ကာပြီး ရပ်နေပါတယ်။ ဘုရားရှင်အပေါ် အသက်စွန့်ဝံ့တဲ့ အရှင်အာနန္ဒာရဲ့ မေတ္တာက အံ့မခန်းဖြစ်ခဲ့ရတယ်။ ထိုအခါ ဘုရားရှင်က “ အာနန္ဒာ ငါဘုရားရှေ့က ဒီလိုမနေပါနဲ့” လို့ မိန့်တော်မူပါတယ်။ ပြောမရတဲ့အဆုံး အရှင်အာနန္ဒာအား တန်ခိုးတော်နဲ့ ရဟန်းတော်များအကြားမှာ ထားတော်မူလိုက်ရပါတယ်။ ထိုအချိန်မှာ သားသည်မိခင်တစ်ယောက်လည်း ကြောက်လန့်ပြီး သားလေးကို ဘုရားရှင်နဲ့ ဆင်ပြောင်ကြီးရဲ့ အလယ်မှာ ချထားခဲ့ကာ လွတ်ရာသို့ ပြေးပါတော့တယ်။ ဆင်ပြောင်ကြီးကလည်း ကလေးကို အရင်နင်းခြေသတ်ဖြတ်မယ်ဆိုတဲ့ အကြံနဲ့ ကလေးရှိရာသို့ ပြေးအလာ၊ ဘုရားရှင်က “ ဟဲ့ နာဠာဂီရိ….သင့်ကို အရက် ၁၆ အိုးတိုင်အောင် တိုက်လိုက်တာဟာ ကလေးကို သတ်ဖို့မဟုတ်ဖူး၊ ငါဘုရားကို သတ်ဖို့ဖြစ်တယ်၊ ဒါကြောင့် မဆိုင်တဲ့ ကလေးဆီကို မသွားဘဲ ငါ့ဘုရားထံသို့သာ ဖြောင့်ဖြောင့် လာခဲ့ပါတော့” လို့ ပြောလိုက်ပါတယ်။\nထိုအခါ ဆင်ပြောင်ကြီးဟာ ဘုရားရှင်ရဲ့ ချိုမြိန်လှတဲ့ အသံကို ကြားလိုက်ရတဲ့အပြင် ဘုရားရှင်ရဲ့ တင့်တယ်တော်မူလှတဲ့ အသရေတော်ကို ဖူးမြင်ရကာ ဘုရားရှင်ရဲ့ တန်ခိုးအာနုဘော်ကြောင့် နာဠာဂီရိဆင်ကြီးဟာ ဘုရားရှင်ရဲ့ ခြေတော်ရင်းမှာ ၀ပ်စင်းခဲ့ရပါ တော့တယ်။ ဒီအချိန်မှာ ဘုရားရှင်က ဆင်ပြောင်ကြီးနဲ့တကွ ရောက်လာတဲ့ ပရိသတ်များစွာတို့အား တရားရေအေး တိုက်ကျွေးခဲ့ပါတယ်။ တရားအဆုံးမှာ ဆင်ပြောင်ကြီးဟာ ဆီထိဂွမ်းလို တစ်ကိုယ်လုံး နှစ်သက်ခြင်း ပီတိဖြာဝေခဲ့ရပါတယ်။ တကယ်ဆိုရင် ဆင်ပြောင်ကြီးဟာ တိရစ္ဆာန်ဖြစ်နေလို့ပါ။ လူဆိုရင်တော့ သောတာပတ္တိမဂ်ဖိုလ်တည်ပြီး အရိယာတောင်ဖြစ်နိုင်သေးတယ်။ ရောက်လာတဲ့ ပရိသတ်များလည်း သစ္စာတရားသိကာ တရားထူးများ ရခဲ့ကြပါတော့တယ်။\nဒါက ဘုရားရှင် နာဠာဂီရိဆင်ကြီးအား အောင်နိုင်ပုံ တတိယအောင်ခြင်း ဖြစ်ပါတယ်။


cloud data တွေကို နိုင်ငံအတွင်းမှာသိမ်းဆည်းဖို့ပြောလိုက်တဲ့ အိန္ဒိယနိုင်ငံ | Myanmar Mobile App\nHome Trending Social cloud data တွေကို နိုင်ငံအတွင်းမှာသိမ်းဆည်းဖို့ပြောလိုက်တဲ့ အိန္ဒိယနိုင်ငံ\ncloud data တွေကို နိုင်ငံအတွင်းမှာသိမ်းဆည်းဖို့ပြောလိုက်တဲ့ အိန္ဒိယနိုင်ငံ\nSecurity guards stand at the reception desk of the Amazon India office in Bengaluru, India, August 14, 2015. E-commerce giant Amazon.com is taking lessons learnt from its daily battles with India's choked roads and cramped cities to some of its largest developed markets, exportingamodel of cheaper deliveries and reduced warehousing costs. Picture taken August 14, 2015. To match AMAZON.COM-INDIA/LOGISTICS REUTERS/Abhishek N. Chinnappa\nသူဟာ privacy ကိစ္စတွေကို တိုးမြှင့်လုပ်ဆောင်နေပါတယ်။\nအိန္ဒိယနိုင်ငံကလည်း အင်တာနက်လုပ်ငန်းတွေကို နိုင်ငံအတွင်းမှာသာ အချက်အလက်တွေသိမ်းဆည်းဖို့အတွက် ပြောဆိုတော့မှာပါ။ နိုင်ငံတွင်းက ဆာဗာတွေပေါ်မှာသာ အချက်အလက်တွေကိုသိမ်းဆည်းပေးဖို့ အစိုးရအဖွဲ့က အလိုရှိနေတာဖြစ်ပါတယ်။ ဒီလိုလုပ်ဆောင်မှုကြောင့် တရားဥပဒေစိုးမိုးမှုနဲ့ intelligence agencies တွေအနေနဲ့လည်း စုံစမ်းချင်တဲ့အချိန်မှာ အလွယ်တကူအသုံးပြုနိုင်စေမှာပါ။\nဒီအကြောင်းကိုတော့ panel ရဲ့ခေါင်းဆောင်တစ်ဦးဖြစ်တဲ့ Kris Gopalakrishnan ကတော့ ဘာမှပြောထားခြင်းမရှိသေးပါဘူး။ ဒါပေမယ့်လည်း သြဂုတ်လနဲ့ စက်တင်ဘာ၁၅ရက်အတွင်း အကြောင်းပြန်မယ်ဆိုတဲ့အကြောင်းကိုတော့ အီလက်ထရောနစ်နဲ့သတင်းအချက်အလက်နည်းပညာ ၀န်ကြီးဌာနကို ပြောထားပါတယ်။\nတရုတ်နဲ့ ရုရှားတို့ကလည်း ဒီလိုမျိုးလုပ်ဆောင်နေတဲ့အတွက်ကြောင့် ကျင့်ဝတ်ပိုင်း၊ လက်တွေ့ပိုင်းတွေအားလုံးကို ကြိုက်နှစ်သက်ပြီး လုပ်ဆောင်လိုအားတွေ များနေတာဖြစ်ပါတယ်။ Amazon ၊ Apple နဲ့ Microsoft တို့လို Cloud ကိုမှီနေတဲ့လုပ်ငန်းတွေအနေနဲ့ ဒေသတွင်းဆာဗာတွေတည်ဆောက်ဖို့လိုအပ်ပြီးတော့ သုံးစွဲသူတွေကို အခကြေးငွေတိုးမြှင့်ကောက်ခံရမယ့်အနေအထားရှိနေပါတယ်။ privacy ပိုင်းအရဆိုရင်လည်း အာဏာပိုင်တွေအနေနဲ့ စကားပြောဆိုမှုတွေ၊ အခြားသော အချက်အလက်တွေကို ထောက်လှမ်းနိုင်စေမှာပါ။\nအချက်အလက်တွေကို ကုဒ်ဖွက်ထားတဲ့ဆားဗစ်တွေကိုလည်း ဒေသတွင်းမှာပဲထားစေမှာပါ။ အိန္ဒိယအနေနဲ့ ကုဒ်မဖွက်အောင်လို့ တားဆီးချင်မလား၊ ဒါမှမဟုတ် မသိမ်းခင်မှာ သူတို့ကိုပို့ရမယ်ဆိုပြီးလုပ်မလား။ သေချာတာကတော့ လုပ်ငန်းတွေအတွက် ကမောက်ကမတွေဖြစ်မှာဖြစ်ပြီးတော့ ကမ္ဘာ့အကြီးဆုံးဈေးကွက်တစ်ခုဖြစ်တဲ့ အိန္ဒိယကို စွန့်ခွာသွားကြမလားဆိုတာ စောင့်ကြည့်ရမှာပါ။\nသူဟာ privacy ကိစ်စတှကေို တိုးမွှငျ့လုပျဆောငျနပေါတယျ။\nအိန်ဒိယနိုငျငံကလညျး အငျတာနကျလုပျငနျးတှကေို နိုငျငံအတှငျးမှာသာ အခကျြအလကျတှသေိမျးဆညျးဖို့အတှကျ ပွောဆိုတော့မှာပါ။ နိုငျငံတှငျးက ဆာဗာတှပေျေါမှာသာ အခကျြအလကျတှကေိုသိမျးဆညျးပေးဖို့ အစိုးရအဖှဲ့က အလိုရှိနတောဖွဈပါတယျ။ ဒီလိုလုပျဆောငျမှုကွောငျ့ တရားဥပဒစေိုးမိုးမှုနဲ့ intelligence agencies တှအေနနေဲ့လညျး စုံစမျးခငျြတဲ့အခြိနျမှာ အလှယျတကူအသုံးပွုနိုငျစမှောပါ။\nဒီအကွောငျးကိုတော့ panel ရဲ့ခေါငျးဆောငျတဈဦးဖွဈတဲ့ Kris Gopalakrishnan ကတော့ ဘာမှပွောထားခွငျးမရှိသေးပါဘူး။ ဒါပမေယျ့လညျး သွဂုတျလနဲ့ စကျတငျဘာ၁၅ရကျအတှငျး အကွောငျးပွနျမယျဆိုတဲ့အကွောငျးကိုတော့ အီလကျထရောနဈနဲ့သတငျးအခကျြအလကျနညျးပညာ ဝနျကွီးဌာနကို ပွောထားပါတယျ။\nတရုတျနဲ့ ရုရှားတို့ကလညျး ဒီလိုမြိုးလုပျဆောငျနတေဲ့အတှကျကွောငျ့ ကငျြ့ဝတျပိုငျး၊ လကျတှပေို့ငျးတှအေားလုံးကို ကွိုကျနှဈသကျပွီး လုပျဆောငျလိုအားတှေ မြားနတောဖွဈပါတယျ။ Amazon ၊ Apple နဲ့ Microsoft တို့လို Cloud ကိုမှီနတေဲ့လုပျငနျးတှအေနနေဲ့ ဒသေတှငျးဆာဗာတှတေညျဆောကျဖို့လိုအပျပွီးတော့ သုံးစှဲသူတှကေို အခကွေးငှတေိုးမွှငျ့ကောကျခံရမယျ့အနအေထားရှိနပေါတယျ။ privacy ပိုငျးအရဆိုရငျလညျး အာဏာပိုငျတှအေနနေဲ့ စကားပွောဆိုမှုတှေ၊ အခွားသော အခကျြအလကျတှကေို ထောကျလှမျးနိုငျစမှောပါ။\nအခကျြအလကျတှကေို ကုဒျဖှကျထားတဲ့ဆားဗဈတှကေိုလညျး ဒသေတှငျးမှာပဲထားစမှောပါ။ အိန်ဒိယအနနေဲ့ ကုဒျမဖှကျအောငျလို့ တားဆီးခငျြမလား၊ ဒါမှမဟုတျ မသိမျးခငျမှာ သူတို့ကိုပို့ရမယျဆိုပွီးလုပျမလား။ သခြောတာကတော့ လုပျငနျးတှအေတှကျ ကမောကျကမတှဖွေဈမှာဖွဈပွီးတော့ ကမ်ဘာ့အကွီးဆုံးဈေးကှကျတဈခုဖွဈတဲ့ အိန်ဒိယကို စှနျ့ခှာသှားကွမလားဆိုတာ စောငျ့ကွညျ့ရမှာပါ။\nPrevious articleiPhone ၊ iPad တိုင်းမှာ Apple Pencil အသုံးပြုနိုင်မယ့်နည်းလမ်း\nNext article၆.၁ လက်မရှိတဲ့ Dual-SIM Dual Standby iPhone ကို တရုတ်နိုင်ငံမှာသာလျှင် ရရှိမည်


September 2012 ~ The Ahmadi Post : Myanmar\nယူကေ၊ အဟ်မဒီယာမွတ်စလင်မ် နှစ်ပတ်လည်ညီလာခံ : အစ္စလာမ့်ခလီဖာကိုးကားတင်ပြခဲ့သော ဂျော်ဒေဗင်ပို့ထ်၏ An Apology for Mohammed and the Koran\n၂၀၁၂ ခုနှစ်၊ ယူကေနိုင်ငံ၊ အပြည်ပြည်ဆိုင်ရာ အဟ်မဒီယာမွတ်စလင်မ်အဖွဲ့၊ နှစ်ပတ်လည်ညီလာ ခံ၌ မြွက်ကြားခဲ့သော အစ္စလာမ့်ခလီဖာ၊ ဟာဇရသ်မီရ်ဇာ မဆ်ရူးအဟ်မဒ် ایدہ الله تعالى بنصرہ العزیز ၏ နိဂုံးချုပ်မိန့်ခွန်း။\nအစ္စလာမ့်ခလီဖာမှ အဟ်မဒီယာမွတ်စလင်မ်အဖွဲ့အား တည်ထောင်ခဲ့သူ အရှင်သူမြတ် ကတိတော်လာ မဆီဟ်နှင့်မဟ်ဒီဘွဲ့ခံ ဟာဇရသ်မီရ်ဇာဂူလာမ်အဟ်မဒ် علیه السلام က ၎င်း၏ ကိုယ်ပိုင်ရေးသားမှုများတွင် ထည့်သွင်းဖော်ပြခဲ့သော အနောက်တိုင်းစာရေးဆရာ ဂျော်ဒေဗင်ပို့ထ်၏ An Apology for Mohammed and the Koran ဆိုသည့်စာအုပ်မှ ဖော်ပြထားချက်များအား မိန့်ခွန်းတွင် ထပ်ဖန်တလဲလဲ ကိုးကားသွားခဲ့ပါသည်။\nအစ္စလာမ့်ခလီဖာကိုးကားခဲ့သော ဖော်ပြချက်မှာ -\n`ကိုယ်ကျင့်တရားပိုင်းဆိုင်ရာ၊ ဘာသာရေးယုံကြည်မှုပိုင်းဆိုင်ရာ ဆိုးဝါးသော လုပ်ရပ်များသည် ခရစ်ယာန်များနှင့် ယဟူဒီများထံတွင် ရှိပြီးဖြစ်၏။ ၎င်းတို့သည် ကာလတစ်ခုအရင်ကပင် အာရေဗျကျွန်းဆွယ်များ၌ လာရောက်အခြေချ နေထိုင်ခဲ့ကြ၏။ ၎င်းတို့သည် အလွန်ကြီးစွာသော အင်အားများဖြင့် အုပ်စုများ ဖွဲ့ထားကြ၏။ ထိုစဉ်က ခရစ်ယာန်သာသနာထက်ပို၍ ၀မ်းနည်းစိတ်ပျက်ဖွယ်ကောင်းသောအရာဟူ၍ တွေးတောကြံဆနိုင်မည်ပင် မဟုတ်ချေ။ အမှန်တကယ်တွင် ခရစ်ယာန်ကျမ်းစာပြဆရာများ၏ ဆိုးဝါးသော လုပ်ရပ်များကြောင့် ဉာဏ်ပညာထက်သန်သော လူပုဂ္ဂိုလ်များက သာသနာကို ရွံမုန်းလာကြ၏။ ရှေးယခင် သူတော်စင်များ၊ ၎င်းတို့၏ တန်ခိုးပြာဋိဟာများနှင့် စပ်လျဉ်း၍ သူတို့ပြုလုပ်ဖန်တီးထားသော လီဆည်လုပ်ကြံမှုများနှင့် အထူးသဖြင့် ခရစ်ယာန် ဓမ္မဆရာများ၏ မမှန်ကန်သော ပြုကျင့်မှုများက အာရေဗျမြေ၌ ဘုရားကျောင်းများကို လူသူဆိတ်သုဉ်းသွားစေခဲ့၏။ အခြားတစ်ဘက်တွင် အာရှနှင့် အာဖရိကရှိ ခရစ်ယာန်များကို ကြည့်ပြန်လျှင်လည်း ကစဉ့်ကလျား ဖြစ်နေသော ချာချ်ကျောင်းများ၌ အမျိုးမျိုး ကွဲပြားလျှက် ရှိသည်ကို တွေ့ရဦးမည်။ ယင်း၌ လွန်စွာအဓိပ္ပာယ်ကင်းမဲ့သော အသစ်တီထွင်မှုများနှင့် စိတ်ကူးယဉ်လုပ်ရပ်များကို ကျင့်သုံးလျှက်ရှိကြ၏။´\n`၎င်းတို့သည် အစဉ်သဖြင့် ကွဲလွဲမှုများကို ရှာဖွေနေကြပြီး ယင်းကြောင့် သူတို့သည် အစိတ်စိတ်အမွှာမွှာ ဖြစ်လျက်ရှိ၏။ အတိုးစားခြင်း၊ ဇိမ်ခံပျော်ပါးခြင်း၊ လူသားမဆန်ခြင်းနှင့် အသိတရားမဲ့ခြင်း အစရှိသည်တို့ကို ခရစ်ယာန် ဓမ္မဆရာများ၌ တွေ့ရသောအခါ ယင်းသည် ခရစ်ယာန်သာသနာအတွက် အလွန်ကြီးစွာသော ပြဿနာရပ်တစ်ခုဖြစ်နေ၏။ ထို့အပြင် ၎င်းတို့သည်ပင် ကမ္ဘာအနှံ့အပြား၌ လူသားတို့အတွင်း ဇိမ်ခံပျော်ပါးမှု နည်းလမ်းကို မိတ်ဆက်ပေးခဲ့၏။ အာရေဗျ၏ သဲကန္တာရသည် မိုက်မဲမှုများ၊ အသိဉာဏ်ကင်းမဲ့သော တရားဇရပ်များ၊ ရသေ့ချောင်များဖြင့် ပြည့်လျှက်ရှိ၏။ ထိုသူတို့သည် ဘဝကို အချည်းနှီး အဓိပ္ပာယ်မဲ့ ဖြုန်းတီးဖျက်ဆီးပစ်နေကြပြီး သူတို့၏ ဦးနှောက်အတွင်း၌ ရံဖန်ရံခါ အလွန်အန္တရာယ်ကြီးမားသော အတွေးစိတ်ကူးများ ပေါ်ပေါက်လာလေ့ရှိ၏။ ဤသို့ဖြင့် အများစုမှာ အတွေးပေါက်လျှက် ပြဿနာဖန်တီးရန်အလို့ငှာ မြို့ရွာများအတွင်းသို့ လက်နက်ကိုင်ဝင်ရောက်ကြ၏။ ဘုရားကျောင်းများ၌ သူတို့ကိုယ်တိုင် ကြံစည်ထားသော အတွေးအခေါ်များကို ၀ါဒဖြန့်ပြောဆိုကြ၏။ ထို့အပြင် သူတို့၏ အယူအဆများကို ဓားလက်နက်ကိုင် ချိမ်းခြောက်၍ လူအများအား လက်ခံစေ၏။ အလွန်ကြီးစွာသော ရုပ်တုကိုးကွယ်မှုကြီးက ယေရှုခရစ်တော် သင်ကြားခဲ့သော တုဖက်နှိုင်းယှဉ်ရာမရှိ၊ တစ်ပါးတည်းသော `ရာဟ်မာန်´ဂုဏ်တော်ရှင်အား ကိုးကွယ်မှုနေရာကို ၀င်ယူထား၏။´ တစ်ဖန် သူရေးသားသည်မှာ- `အဆောင်အဖွဲ့များနှင့် သူတို့စိတ်ကူးအတိုင်း ရေးဆွဲထားသော ပုံများသည် သူတို့ စိတ်ကြိုက်ဘုရားများ ဖြစ်လာခဲ့၏။ စင်စစ် ၎င်းတို့အား ယေရှုခရစ်တော်က တစ်ပါးတည်းသောအရှင်၊ ထာဝရရှင်သန်တော်မူသောအရှင်အား ကိုးကွယ်ရန်သာ သင်ကြားပေးခဲ့ခြင်းဖြစ်၏။ ဤသည်ကို ယေရှု၏ ချာခ်ကျောင်းတော်ဝါဒီများက အလက်ဇန်ဒရီးယားရှိ အလက်ပိုနှင့် ဒမတ်စကပ်တို့၌ ပြသခဲ့၏။´\nတစ်ဖန်သူရေးသားသည်မှာ- '' မိုဟမ္မဒ်(ဆွ) ပွင့်ပေါ်ချိန်တွင်ကား ဘာသာတရားအားလုံးသည် မိမိတို့၏ အခြေခံပင်မ သွန်သင်ချက်များမှ ဖယ်ခွာပြီး သာသနာအသစ်များကို တီထွင်ထားကြလျှက် အဆုံးမရှိသော စစ်ပွဲများကို ဆင်နွှဲလျှက်ရှိကြ၏။ အာရေဗျတိုင်းသားတို့ မြင်တွေ့နိုင်၏။ သာသနာတိုင်းသည် သူတို့နှင့်ဆိုင်ရာ ကျမ်းဂန်များ၌ လာရှိသော အခြေခံပင်မအချက်မှ ဖယ်ခွာသွားပြီဖြစ်၏။ ဘုရားရှင်အား စိတ်ဖြူစင်စွာဖြင့် ခဝပ်ကိုးကွယ်ခြင်းကို အချည်းနှီးလုပ်ရပ်တစ်ခုမျှလောက်သာ သဘောထားလာကြ၏။ ထိုစဉ်က ခရစ်ယာန်သာသနာသည်လည်း တစ်ခေတ်တည်းရှိသည့် ရုပ်တုကိုးကွယ်သူများထက် ဘာမျှ သာလွန်ထူးခြားမှုမရှိချေ။ '' (An apology for Muhammed and Quran –John Davenport - 1882 Pg 2-4)\nအစ္စလာမ့်ခလီဖာ၊ ဟာဇရသ်မီရ်ဇာ မဆ်ရူးအဟ်မဒ်မိန့်ကြားခဲ့သော မိန့်ခွန်းအပြည့်အစုံမှာ အောက်ပါအတိုင်းဖြစ်ပါသည်။\nOpen publication - Free publishing - More ahmadiyya\nနာကောက်လာအား ရဲများက စစ်ဆေးမေးမြန်းရန် နေအိမ်မှ ခေါ်ထုတ်လာစဉ်\nအမှန်တရားသည် ခုတုံးလုပ်အခံရဆုံးနှင့် ခါးသီးမှုမြင့်မား\nအမှန်တရားသည် ခါးသီး၏၊ ခုတုံးလုပ်ခံ ရ၏၊ ရောဂါပျောက်ကင်းရေး အတွက် ဆေးစွမ်းကောင်း တလက်ဖြစ်၍ ရောဂါကျွမ်းနေသော ခန္ဓာများအတွက်မူ ပို၍ပင်ခါးသီးသေး၏။\nအစ္စလာမ်သာသနာအား ခုတုံးလုပ်ကာ နာမည်ကျော်ကြားရေး၊ သူတစ်ပါးနိုင်ငံအား သယံဇာတရရှိရေး အလို့ငှာ ကျူးကျော်ရန်စရေးစသည်များနှင့် အခကြေးငွေရယူကာ အသရေဖျက်လုပ်ငန်းများလုပ်ဆောင် လျက်ရှိသည်မှာ ကမ္ဘာ့အလယ်တွင် ထည်ထည်ဝါဝါကြီး ပေါ်ထွက်လာလျက်ရှိပါသည်။\nလွန်ခဲ့သည့်ဆယ်စုနှစ်များအတွင်း ဆလ်မန်ရက်ရှ်ဒီ၏ အစ္စလာမ့်အသရေဖျက် ၀တ္ထုစာအုပ်၊ ကနေဒါနိုင်ငံသား စာရေးဆရာမ အိရ်ရှက် မန်ဂျီ၏ သည်ထရောက်ဘဲလ်ဝိသ် အစ္စလာမ် စသည့် စာအုပ်များ ထွက်ပေါ်လာခဲ့ဖူးသည်။ ဆလ်မန်ရှက်ရှ်ဒီက ဆာဘွဲ့ ရရှိခဲ့သလို မန်ဂျီမှာလည်း ၂၁ ရာစု၏ အကျော်ကြားဆုံး အမျိုးသမီးဆုအဖြစ် Ms Magazine က ရွေးချယ်မှုခံခဲ့ရသည်အထိ အနေအစားပြေလည်မှု များကိုသာမက ထင်ပေါ်မှုများကိုပါ တပွေ့တ ပိုက်ကြီး ရရှိသွားကြတော့သည်။\nထို့အတူ အန္တီအစ္စလာမ်မစ် ခရစ်ယာန်ဘုန်းကြီး တယ်ရီဂျုံးစ်မှာလည်း အလွန်တရာသေးငယ်လှသော ချာ့ချ်မှ ဘုန်းကြီးဖြစ်နေသော်လည်း အန္တီအစ္စလာမ်မစ်လုပ်ရပ်များကြောင့် အလွန်တရာ ကျော်ကြားလာကာ အနေအစားချောင်လည်ပြီး လူအများစု၏ထောက်ပ့ံမှုကိုပါ ရရှိလာခဲ့ရသည်။\nယခုတဖန် အန္တီအစ္စလာမ်မစ်ရုပ်ရှင်ကို ရိုက်ကူးဖြန့်ချိသူမှာလည်း ငွေကြေးလိမ်လည်မှုများ၊ မူးယစ်ဆေးဝါးမှုများ၊ ဒေဝါလီခံမှုများစသည့် ရာဇဝတ်မှုများစွာကို ကျူးလွန်ထားသူဖြစ်ပြီး ၄င်း၏နောက်ကွယ်တွင် ကြိုးကိုင်လှုပ်ရှားနေသည့် ကြေးရတက်အန္တီအစ္စလာမ်မစ်များ ရှိနေနိုင်ကြောင်း ခန့်မှန်းချက်ကိုမူ မည်သူမျှ ငြင်းချက်ထုတ်နိုင်လိမ့်မည်မဟုတ်ပါ။\nယူနိုက်တက်ကင်းဒမ်းနိုင်ငံထုတ် ဒေးလီးမေးလ် သတင်းစာမှ စက်တင်ဘာ ၁၅ ရက်၊ ၂၀၁၂ နေ့စွဲဖြင့် အန္တီအစ္စလာမ်မစ် ရုပ်ရှင်ဖန်တီးသူအား ရဲများကစစ်ဆေးမေးမြန်းခဲ့ကြောင်း၊ ထိုသို့ စစ်ဆေးမေးမြန်းရန် ယင်းအန္တီအစ္စလာမ်မစ် ရုပ်ရှင်ဖန်တီးသူကို နေအိမ်မှ ခေါ်ထုတ်လာစဉ် ၄င်းက မိမိ၏မျက်နှာအား အဝတ်ဖြင့် ပတ်ဆီးလျက် ရှက်ရွ့ံစွာဖြင့် လိုက်ပါလာကြောင်း သတင်းတင်ပြထားသည်။ (http://www.dailymail.co.uk/news/article-2203663/Nakoula-Basseley-Nakoula-Interviewed-police.html)\nအန္တီအစ္စလာမ်မစ် ရုပ်ရှင်ဖန်တီးသူမှာ နာကောက်လာ ဘတ်ဆဲလေ နာကောက်လာဆိုသူ၊ အီဂျစ်လူမျိုး အမေရိကန်နိုင်ငံသား ကော့ပ်တစ်ခရစ်ယာန်တစ် ဦးဖြစ်သည်။ သူသည် “အင်နိုးဆင့် မွတ်စလင်မ် (စ်)” ဟု အမည်ပေးထားသော အန္တီအစ္စလာမ်မစ် ရုပ်ရှင်အား ဇတ်ညွှန်းရေးသူ၊ ထုတ်လုပ်သူနှင့် ဖြန့်ချိသူအဖြစ် သတ်မှတ်ခြင်းခံထားရသည်။ သူ၏ရုပ်ရှင်ကို ဇူလိုင်လ ၂ ရက်နေ့၊ ၂၀၁၂ က ယူတျူဗ်(Youtube) ပေါ်တွင် ထရေလာ ၁၅ မိနစ်စာခန့် တင်ထားသည်။ ထိုဖလင်အား အာရဗစ်ဘာသာစကားဖြင့် တင်ဆက်ပြသပြီးနောက်တွင်မူ အမေရိကန်နိုင်ငံ သံရုံးများ တိုက်ခိုက်ခြင်းခံရတော့သည်။\nနာကောက်လာ ဘတ်ဆဲလေ နာကောက်လာ\nနာကောက်လာသည် အကျဉ်းသားရာဇဝတ်ကောင်ဖြစ်ခဲ့ဖူးကြောင်း အမေရိကန် ဖယ်ဒရယ်ဗျူရို ၊ အကျဉ်းဦးစီးဌာနမှ ဖော်ပြထားစဉ်\nအထက်ပါပုံကို www.bop.gov တွင် ကြည့်ရှုနိုင်ပါသည်။\nနာကောက်လာသည် အမေရိကန်နိုင်ငံ၊ ကာလီဖိုးနီးယားပြည်နယ်၊ လော့အိန်ဂျလိစ်ဧရိယာတွင် နေထိုင်သည်။ ဗွီအိုအေအင်တာ ဗျူးတစ်ခုတွင် နာကောက်လာက မိမိကိုယ်ကို ကိုင်ရိုတက္ကသိုလ်မှ ၀ိဇ္ဇာဘွဲ့ရတစ်ဦးဖြစ်ကြောင်း ဆိုခဲ့သည်။\nလော့အိန်ဂျလိစ်တိုင်းမ်စ် သတင်းဖော်ပြချက်အရ နာကောက်လာသည် မူးယစ်ဆေးနှင့် ငွေကြေးမတရားရယူရန် ကြိုးစားမှုများစသည့် ရာဇဝတ်မှုများကို ကျူးလွန်ခဲ့ဖူးသူဖြစ်ကြောင်း သိရသည်။ နာကောက်လာသည် ငွေကြေးမတရားရယူသည့် ရာဇဝတ်မှုမကျူးလွန်မီက ငွေကြေးပြဿနာအခက်အခဲပေါင်းများစွာကို ရင်ဆိုင်ခဲ့ရကြောင်း သိရသည်။ လော့အိန်ဂျလိစ် ကောင်တီ၊ စာရင်းစစ်အဖွဲ့ရုံး၏ မှတ်တမ်းအရ နာကောက်လာသည် နိုင်ငံတော်နှင့် ဖယ်ဒရယ်ပြည်နယ်ဆိုင်ရာ အခွန်ငွေများကို ပေးချေခြင်းမရှိသည့် အမှုကိုလည်း ကျူးလွန်ထားကြောင်း သိရသည်။ ၁၉၉၆ တွင် နာကောက်လာဦးစီးသော ဓာတ်ဆီဆိုင်သည် ဒေါ်လာ ၁၉၄၀၀၀ ကျော် အခွန်ငွေပေးဆောင်ရန် ကျန်ရှိထားကြောင်း သိရသည်။ ထို့ပြင် ၁၉၈၉ မှ ၁၉၉၂ ထိ ဒဏ်ကြေးငွေများနှင့် အတိုးများပေးဆောင်ရန်လည်း ရှိနေကြောင်း သိရသည်။ အခွန်ငွေအပြင် အခြားပေးဆောင်ရန်ရှိနေသော အကြွေးများစုစုပေါင်းမှာ ဒေါ်လာ ၅၉၀၀၀ နီးပါးရှိသည်။ နာကောက်လာသည် ၂၀၀၀ ခုနှစ်ကလည်း အမေရိကန်ဘဏ် (Bank of America) တွင် ဒေါ်လာ ၁၆၆၅၀၀ အကြွေးတင်နေသဖြင့် ဒေဝါလီခံခဲ့ဖူးသည်။\nသည်ဒေးလီးဘိစ်သတင်းစာကမူ နာကောက်လာသည် ၁၉၉၇ ခုနှစ်၌ လော့အိန်ဂျလိစ်ကောင်တီရဲအဖွဲ့၏ ဖမ်းဆီးမှုကို ခံခဲ့ရဖူးကြောင်း၊ အကြောင်းမှာ အက်ဖက်ဒရင်းမူးယစ်ဆေးဝါး၊ ဟိုက်ဒရီအော်ဒစ်အက်ဆစ်နှင့် ငွေစက္ကူဒေါ်လာ ၄၅၀၀၀ လက်ဝယ်တွေ့ရှိရ၍ ဖြစ်ကြောင်း၊ ၄င်းပြင် သူသည် မသာမ်ဖတာမင်းခေါ်သည့် မူးယစ်ဆေးဝါးတစ်မျိုးကို ထုတ်လုပ်ရန် ကြိုးပမ်းမှုဖြင့် စွဲချက်တင်ခံရဖူးကြောင်း သိရသည်။ (http://www.thedailybeast.com/articles/2012/09/13/mohammed-movie-s-mystery-director.html)\n၁၉၉၇ တွင်ပင် နာကောက်လာက အပြစ်ရှိကြောင်းဝန်ခံပြီး အသနားခံသဖြင့် လော့အိန်ဂျလိစ်ကောင်တီအကျဉ်းထောင်တွင် တစ်နှစ်အကျဉ်းချခံခဲ့ ပြီး ကျန်သည့် သုံးနှစ်ကိုမူ ဆိုင်းငံ့ပြစ်ဒဏ်အဖြစ် သတ်မှတ်ပေးခဲ့ကြောင်း သိရသည်။ လော့အိန်ဂျလိစ်ကောင်တီ ရာဇဝတ်မှု ရှေ့နေဌာန၏ မှတ်တမ်းများအရ နာကောက်လာသည် ၂၀၀၂ ခုနှစ်တွင် ဆိုင်းငံ့ပြစ်ဒဏ် အတွက် လျော့ပေါ့ပေးမည့် အမူအကျင့်ဆိုင်ရာ အခြေအနေကို ချိုးဖောက်ခဲ့သဖြင့် နောက်ထပ်တစ်နှစ် အကျဉ်းချခံခဲ့ရကြောင်း သိရသည်။ (http://www.nytimes.com/2012/09/14/us/origins-of-provocative-video-are-shrouded.html) (http://www.huffingtonpost.com/2012/09/13/innocence-of-muslims-filmmaker-nakoula-basseley-nakoula_n_1880706.html)\n၂၀၁၀ တွင် နာကောက်လာသည် ဖယ်ဒရယ်အစိုးရ၏ ဒဏ်ကြေးငွေများကို ပေးဆောင်ရန် ဆန္ဒမရှိဘဲ အသနားခံခဲ့သဖြင့် ဒဏ်ငွေကို ရ၉၄ ရ၀၁ ဒေါ်လာပေးဆောင်ရန် ပြန်လည် ပြဌာန်းပေးခဲ့သည်။ အမေရိကန်နိုင်ငံ ရာဇဝတ်မှု လက်ထောက်ရှေ့နေ၊ ဂျနီဖာ လိုင်းဝီလီယံက နာကောက်လာသည် သူတစ်ပါး၏ကိုယ်ရေးမှတ်တမ်းနှင့် လုံခြုံရေးနံပါတ်များခိုးယူပြီး ဘဏ်စာရင်းဖွင့်ခဲ့ဖူးကြောင်း၊ ထိုသို့ဖြင့် အေတီအမ်စက်များတွင် ယင်းလုံခြံုရေးနံပါတ်များထည့်ကာ ငွေထုတ်ယူခဲ့ကြောင်း၊ ထိုသို့ လုံခြံုရေးနံပါတ်ခိုးယူမှုများထဲတွင် ၆ နှစ်အရွယ် ကလေးတစ်ဦး၏ ပိုင်ဆိုင်မှုကို ခိုးယူခဲ့ခြင်းမျိုးလည်း ပါ၀င်ကြောင်း ထုတ်ဖော်တင်ပြခဲ့သည်။\nနာကောက်လာသည် ဖယ်ဒရယ်အကျဉ်းထောင်တွင် ၂၁ လတိတိအကျဉ်းချခံခဲ့ရသည်။ နာကောက်လာသည် ၂၀၁၁ ဇွန်တွင် ထောင်မှလွတ်လာခဲ့ပြီးနောက် ၅ နှစ်အတွင်း အင်တာနက်နှင့် ကွန်ပျူတာကို စောင့်ကြည့်ရှေ့နေ၏ ခွင့်ပြုချက်ဖြင့်သာ အသုံးပြုခွင့်ရခဲ့ကြောင်း၊ နာကောက်လာသည် သူ၏ အန္တီအစ္စလာမ် ရုပ်ရှင်မရိုက်မီ ရက်သတ္တပတ်အနည်းငယ် ခန့်ကမှ (အကျင့်စာရိတ္တနှင့်အမူအကျင့်ဆိုင်ရာ) ပြန်လည်ပြုပြင်ရေးစခန်းမှ လွတ်မြောက်လာခြင်းဖြစ်ကြောင်း သိရသည်။ (http://www.thesmokinggun.com/file/nakoula-charges)\nအင်နိုးဆင့် မွတ်စလင်မ် (စ်)\nနာကောက်လာကမူ “အင်နိုးဆင့် မွတ်စလင်မ် (စ်)” ရုပ်ရှင်အား မိမိဒါရိုက်တာလုပ်ထားခြင်းမဟုတ်ဟု ငြင်းဆိုထားသည်။ ၄င်းဖလင်တွင် ဒါရိုက်တာမှာ Sam Bacile ဆိုသူဖြစ်ပြီး ဂါးဒီးယန်းနှင့် အခြားဆက်စပ်သတင်းများကမူ အင်တာဗျူးတစ်ခုအတွက် Sam Bacile အသုံးပြုခဲ့သည့် ဖုန်းနံပါတ်မှာ နာကောက်လာ၏ လိပ်စာနှင့် ဆင်တူနေကြောင်း ဖော်ပြခဲ့ကြ သည်။\nနာကောက်လာအသုံးပြုခဲ့ဖူးသည့် အခြားအမည်တုများမှာလည်း Sam Bacile ဟူသည့် အသံထွက်မျိုးနှင့် ခပ်ဆင်ဆင်ဖြစ်နေကြောင်း သိရသည်။ အမည်မဖော်ပြလိုသည့် ဖယ်ဒရယ် တရားရုံးတာဝန်ရှိသူများကမူ နာကောက်လာကို ထိုအန္တီအစ္စလာမ်ရုပ်ရှင်အား ကြိုးကိုင်ရိုက်ကူးသူအဖြစ် သတ်မှတ်ကြသည်။ စက်တင်ဘာ ၁၅ ရက်၊ ၂၀၁၂ နေ့ကမူ ရဲများက နာကောက်လာကို စစ်ဆေးမေးမြန်းရန် ခေါ်ဆောင်သွားခဲ့သည်။\nထိုအန္တီအစ္စလာမ်ရုပ်ရှင်တွင် အဓိကဇတ်ကောင် မင်းသမီးနေရာမှ ပါ၀င်သရုပ်ဆောင်ထားသည့် အမည်မဖော်လိုသည့်သူကမူ သူမအနေဖြင့် ရုပ်ရှင်တွင်ပါ၀င်သည့်အချက်အလက် အစစ်အမှန်များကို မသိရှိခဲ့ရဘဲ သူတစ်ပါး၏ကွပ်ကဲမှုကို ခံခဲ့ရကြောင်း၊ သူမအနေဖြင့် ရုပ်ရှင်တွင် သရုပ်ဆောင်ဖို့ သဘောတူပြီးသည်အထိ ရုပ်ရှင်ပါအကြောင်းအရာများ ကို သိရှိခြင်းမရှိကြောင်း ထုတ်ဖော်ပြောဆိုခဲ့သည်ဟု ယူကေထုတ် ဒေးလီးမေးလ်သတင်းစာက ဖော်ပြသည်။ (http://www.dailymail.co.uk/news/article-2203663/Nakoula-Basseley-Nakoula-Interviewed-police.html)\nရုပ်ရှင်တွင် ပါ၀င်ခဲ့သူ ဆင်ဒီလီးဆိုသူကလည်း သူမအနေဖြင့် ထုတ်လုပ်သူ၏ အမုန်းတရားရည်ရွယ်ချက်များကို မသိရှိခဲ့ကြောင်းနှင့် ရုပ်ရှင်ကိုလည်း အန္တီအစ္စလာမ်မစ်ဖြစ်စေဖို့ ဖြတ်တောက်ပြင်ဆင်မှုများ ရှိခဲ့ကြောင်း ထုတ်ဖော်ပြောဆိုသည်။ (http://www.dailymail.co.uk/news/article-2203663/Nakoula-Basseley-Nakoula-Interviewed-police.html)\nပြီးခဲ့သည့် ရက်သတ္တပတ်အတွင်းကမူ ထိုရုပ်ရှင်ဒါရိုက်တာအမည်ခံ Sam Bacile မှာ မီဒီယာအများစု၏ အင်တာဗျူးခြငး်ကို ခံခဲ့ရသည်။ Sam Bacile က ဝေါလ်စထရိဂျာနယ်သို့ မိမိသည် ကာလီဖိုးနီးယားတွင်နေထိုင်သည့် အသက် ၅၂ နှစ်အရွယ်၊ အစ္စရေးလူမျိုး အိမ်ယာခြံမြေတီထွင်လုပ်ဆောင်သူဖြစ်ကြောင်း၊ သူ့အဖြင့် ဂျူးလူမျိုးအလှူရှင် ၁၀၀ ခန့်မှ ထည့်ဝင် လှူဒါန်းထားသည့် ဒေါ်လာ ၅ မီလီယံဖြင့် ယင်းအန္တီအစ္စလာမ်ရုပ်ရှင်ကို ရိုက်ကူးခဲ့ကြောင်း ပြောဆိုခဲ့သည်။ (http://online.wsj.com/article/SB10000872396390443884104577647691429314660.html?mod=googlenews_wsj)\nရုပ်ရှင်တွင်ပါ၀င်သရုပ်ထားသည့် သရုပ်ဆောင်များကမူ ၄င်းတို့အားလုံးစုပေါင်းထားသည့် ကြေငြာချက်တစ်ခုကိ ထုတ်ပြန်ခဲ့ရာ ထိုကြေငြာချက်တွင် မိမိတို့အား Sam Bacile ဆိုသူက လှည့်ဖျားခဲ့ကြောင်း ဖော်ပြထားသည်။ (http://gawker.com/5942748/it-makes-me-sick-actress-in-muhammed-movie-says-she-was-deceived-had-no-idea-it-was-about-islam)\nထိုရုပ်ရှင်တွင် ကုရ်အာန်ကျမ်းစာအားမီးရှို့မှုများအဆက်မပြတ်လုပ်ဆောင်ခဲ့ဖူးသည့် အလွန်တရာသေးငယ်လှသော ချာ့ချ်၏ ခရစ်ယာန်ပါစတာဖြစ်သူ တယ်ရီဂျုံးပါ၀င်နိုင်ကြောင်းလည်း သံသယရှိနေကြသည်။ (http://video.msnbc.msn.com/msnbc/49004610/#49004610)\nSeptember 16, 2012 admin No comments\nစက်တင်ဘာ ၁၄၊ ၂၀၁၂\nနဆီးမ်မဟ်ဒီသည် အမေရိကန်နိုင်ငံလုံးဆိုင်ရာ အဟ်မဒီယာမွတ်စလင်မ်အဖွဲ့၏ ဒုတိယဥက္ကဌနှင့် သာသနာပြုမှူးချုပ်ဖြစ်သည်။\nMuslims for life လို့ခေါ်တဲ့ စက်တင်ဘာ ၁၁ ရက်နေ့ အောက်မေ့ဖွယ်သွေးလှူဒါန်းမှုကို၊ အမေရိကန်ကွန်ဂရက်တည်ရှိရာ ကပ္ပီတဲလ်တောင်ကုန်းမှာ ဦးစီးကွပ်ကဲခဲ့တဲ့ နဆီးမ်မဟ်ဒီကတော့ အဟ်မဒီမွတ်စလင်မ်တစ်ဦးဖြစ်ပါတယ်။ အမေရိကန် ဆီးလ်ဗားစပရင်းကို ၂၀၁၀ မှာ ရောက်လာခဲ့တဲ့ နဆီးမ်မဟ်ဒီကတော့ ပါကစ္စတန်မှာ မွေးခဲ့တယ်၊ ဥရောပနဲ့ ကနေဒါတို့မှာ နေထိုင်ခဲ့ဖူးပါတယ်။ ဝါရှင်တန်ဧရိယာမှာတော့ အဖွဲ့ဝင်ပေါင်း ၁၀ မီလီယံလောက်ရှိတဲ့အထဲက အဟ်မဒီမိသားစု နှစ်ထောင်လောက် နေထိုင်နေကြပါတယ်။\nအဟ်မဒီမွတ်စလင်မ်တွေမှာ ထူးခြားတဲ့ သီးသန့်ယုံကြည်မှုမျိုးရှိနေတယ်။ ကျွန်တော့်ကို အဲဒါနဲ့ပတ်သတ်ပြီး ပြောပြပေးပါလား။\nအစ္စလာမ့်ကျမ်းစာ၊ ကျမ်းတော်မြတ်ကုရ်အာန်ကတော့ ၁.၄၅ ဘီလီယံလောက်ရှိနေတဲ့ မွတ်စလင်မ်တွေအတွက်၊ နေရာတိုင်းမှာ အတူတူချည့်ပါပဲ။ ဒါပေမယ့် အဲဒီကုရ်အာန်ကို အကျယ်ဖွင့်ဆိုတဲ့နေရာမှာတော့ ကွဲပြားခြားနားနိုင်ပါတယ်။ မွတ်စလင်မ်တွေအတွက် ဘ၀အသက်တာနဲ့ပတ်သတ်ပြီး ဆက်စပ်နေတာကတော့ ကုရ်အာန်က လူ့ဘ၀ဟာ မြင့်မြတ်တင့်တယ်ပြီး တန်ဖိုးထားစရာဖြစ်လား၊ ဒါမှမဟုတ် လူ့ဘ၀အသက်ကိုဖျက်စီးပြစ်ဖို့ အဲဒီနှစ်ခုထဲက ဘယ်တစ်ခုကို ပြောသလဲဆိုတာပါ။ ကံမကောင်းအကြောင်းမလှစွာနဲ့ပဲ အချို့သော မွတ်စလင်မ်တွေက ခရစ်ယာန်တွေ၊ ဂျူးတွေကို သတ်ပြစ်ဖို့ သာသနာရေးဆိုင်ရာ တာဝန်၀တ္တရားကြီးရှိနေပါတယ်လို့ ယုံကြည်နေကြတယ်။ အဟ်မဒီယာမွတ်စလင်မ်အဖွဲ့ကတော့ ဒီလိုမျိုးအမြင်ကို ဆန့်ကျင်ပါတယ်။ ကျွန်တော်တို့အဟ်မဒီမွတ်စလင်မ်များက ဘယ်လိုမျိုးအပြစ်မဲ့ ပြည်သူတစ်ယောက် ကိုမှ သူ့ရဲ့ သာသနာရေးရာယုံကြည်မှု့ကြောင့် သတ်ပြစ်ဖို့ရန် ဘယ်သူတစ်ဦးတစ်ယောက်မှာမှ အခွင့်အာဏာမရှိဘူးလို့ တင်ပြကြပါတယ်။\nခရစ်ယာန်အများစု၊ ဂျူးနဲ့ မွတ်စလင်မ်တွေလိုပဲ ကျွန်တော်တို့ အဟ်မဒီများက မဆီဟ်(မေရှိယ) ဆိုတဲ့ သဘောတရားကို ယုံကြည်ကြပါတယ်။ ခရစ်ယာန်တွေက မဆီဟ်(မေရှိယ) ဒုတိယမ္ပိပြန်လာ မယ့်အချိန်ကို စောင့်စားနေကြသလို မွတ်စလင်မ်တွေကလည်း မဆီဟ်(မေရှိယ) ဒုတိယမ္ပိပြန်လာဖို့ ထပ်တူညီစွာပဲ စောင့်စားနေကြပါတယ်။ ကျွန်တော်တို့ အဟ်မဒီမွတ်စလင်မ်များကတော့ မဆီဟ်(မေရှိယ) ဤလောကကို ကြွရောက်လာပြီးဖြစ်ကြောင်း တင်ပြကြပါတယ်။ သူကတော့ အိန္ဒိယမှာ ပွင့်ပေါ်ခဲ့တဲ့ မီရ်ဇာဂူလာမ်အဟ်မဒ်သခင်ပဲဖြစ်ပါတယ်။ သူက မိမိကိုယ်ကို ပွင့်ပေါ်လာစရာ ရှိတဲ့ မဆီဟ်(မေရှိယ) အသွင်ဆောင် ပုဂ္ဂိုလ်၊ ဒုတိယအကြိမ်ပြန်လည်ကြွရောက်လာတာ ပဲဖြစ်တယ်လို့ ကြွေးကြော်ခဲ့ပါတယ်။\nအခု ကမ္ဘာကြီးက အမေရိကသံရုံးတွေကို တိုက်ခိုက်ခံရမှုအပြီးမှာ အရှေ့အလယ်ပိုင်းဒေသအပေါ်မှာ ပြန်ပြီး မျက်စိကျနေတယ်။ ဒီလိုမျိုး ဆူပူသောင်းကျန်းမှုတွေကို ခင်ဗျားအနေနဲ့ ဘယ်လိုဘယ်ပုံ များ ပြုလုပ်လိုပါသလဲ။\nအစ္စလာမ်သာသနာရဲ့ ရန်သူတွေထဲက အချို့သောအစိတ်အပိုင်းကတော့ မွတ်စလင်မ်တွေရဲ့ သာသနာရေးရာ ယေဘုယျခံစားချက်တွေကို ထိခိုက်နာကျင်စေဖို့အတွက် စဉ်ဆက်မပြန် ကြိုးပမ်းအားထုတ်နေကြတာပါ။ အစ္စလာမ်နဲ့ တမန်တော်မုဟမ္မဒ်သခင်ကို ဆန့်ကျင်တိုက်ခိုက် တဲ့ “စေတန်နစ် ဗားစက်စ်” ဆိုတဲ့စာအုပ်မျိုးကို ဆလ်မန်ရပ်ရ်ှဒီက ရေးသားခဲ့ဖူးပါတယ်။ ဒတ်ခ်ျကာတွန်း တွေကလည်း ဆန့်ကျင်စော်ကားမှုတွေပါပဲ။ အခုတော့ မွတ်စလင်မ်တွေရဲ့ စိတ်အာရုံကို ထိခိုက်စေမယ့် ရုပ်ရှင်ဇတ်ကားတစ်ခု ထွက်လာပြန်ပါပြီ။ ဒီနေရာမှာ အခု ဦးတည်ချက်မတူတဲ့ နည်းလမ်းနှစ်ခုရှိနေပါတယ်။ ဒီလိုမျိုး စော်ကားမှုတွေထွက်ပေါ်လာတိုင်း မွတ်စလင်မ်အများစုက လမ်းတွေပေါ်ထွက်လာကြတယ်၊ ပြတင်းပေါက်တွေရိုက်ခွဲမယ်၊ ချာခ်ျတွေကို တိုက်ခိုက်ကြမယ်။ အဟ်မဒီမွတ်စလင်မ်တွေက ဒါမျိုးဘယ်တုန်းကမှ မလုပ်ခဲ့ကြပါဘူး။ ကျွန်တော်တို့ အဟ်မဒီမွတ်စလင်မ်တွေကလည်း စော်ကားမှုတွေကြောင့် စိတ်အာရုံထိခိုက်မှုတွေ ခံစားကြရတာပါပဲ၊ ဒါပေမယ့် ကျွန်တော်တို့ကတော့ ဘယ်တော့မှ ဒီလို ဥပဒေမဲ့လုပ်ရပ်တွေကို ဖန်တီးကြမှာ မဟုတ်ဘူး၊ ဘာကြောင့်လဲဆိုရင် ဒီလိုမျိုးလုပ်ရပ်တွေကို ဘုရားရှင်က ခွင့်ပြုတော်မမူတဲ့အကြောင်းကို ကျမ်းမြတ်ကုရ်အာန်မှာ ဖော်ပြထားလို့ပါပဲ။ ဝတ်ပြုရာကျောင်းဆောင်တွေတိုက်ခိုက်တာမျိုး၊ အပြစ်မဲ့ပြည်သူတွေကို သတ်ပြစ်တာမျိုး စတဲ့ ရာဇဝတ်မှုတွေကို ခိုင်မြဲလာအောင်တော့ လုပ်လို့ရမယ် မဟုတ်ပါ။\nခင်ဗျားရဲ့ ဗဟိုချက်မယုံကြည်ချက်အရပေါ့ဗျာ၊ ခင်ဗျားရဲ့ သက်ဝင်ယုံကြည်မှုကို ဖွင့်ဆိုတဲ့အချက်တွေက တစ်ချက်က ဘာဖြစ်ပါသလဲ။\nမွတ်စလင်မ်တွေအားလုံးက ဘုရားရှင်တစ်ပါးတည်းကို ယုံကြည်သင့်သလို ဘုရားရှင်စေလွှတ်တော်မူတဲ့ တမန်တော်တွေအားလုံးကိုလည်း သက်ဝင်ယုံကြည်သင့်ပါတယ်။ အဲဒီတမန်တော်တွေထဲမှာ အာဒမ်၊ မုဟမ္မဒ်၊ ယေရှုခရစ်၊ မောရှေ၊ အေဗရာဟင်မ် စတဲ့ တမန်တော် တွေအပြင် အေဗရာဟင်မ်အဆက်အနွယ်ကမဟုတ်တဲ့ ကွန်ဖြူးရှပ်စ်၊ ဗုဒ္ဓနဲ့ ခရစ်ရှနား စသူတို့သာမက သမိုင်းမှာ အမည်တောင်ဖော်ပြနိုင်ခြင်းမရှိတော့တဲ့ တမန်တော်တွေအားလုံး ပါဝင်ပါတယ်။ သူတို့တွေအားလုံးကို လက်ခံယုံကြည်သင့်ပါတယ်။ ကျွန်တော်က ဂျူးသာသနိက အဆောက်အဦတစ်ခုဒါမှမဟုတ် ချာခ်ျတစ်ခုကိုသွားပြီး ဆွေးနွေးတင်ပြရတဲ့အခါတိုင်း ကျွန်တော့်အနေနဲ့ ကိုယ့်အိမ်ကိုယ့်ယာလိုပဲ ခံစားရပါတယ်။ ဘာကြောင့်လဲဆိုတော့ ကျွန်တော် တင်ပြခဲ့သလိုပါပဲ၊ ဒါတွေကလည်း ကျွန်တော် ဗလီတစ်လုံးကို သွားရောက်သလိုမျိုး၊ ဘုရားရှင်ရဲ့ အခြားတစ်မျိုးသော အိမ်တော်တွေပဲ မဟုတ်လား။ လူတွေအားလုံးက ဒါမျိုးယုံကြည်လက်ခံလာမယ် ဆိုရင်တော့ ကမ္ဘာကြီးက ပိုပြီးကောင်းတဲ့နေရာတစ်ခုဖြစ်လာမှာပါ။ ဒါပေမယ့်ဗျာ၊ အကြောင်းမလှစွာနဲ့ပဲ လူတွေက ဒီလို ဗဟိုချက်မယုံကြည်ချက်ကနေ သွေဖယ်နေကြတယ်။ ဒီသက်ဝင် ယုံကြည်ချက်က အစ္စလာမ်သာသနာရဲ့ အခြေခံယုံကြည်ချက်များပါပဲ။ ဒါကပဲ မွတ်စလင်မ်တွေနဲ့ သူတို့ရဲ့ တိုင်းနိုင်ငံတွေမှာ ဆူပူသောင်းကျန်းမှုတွေ၊ ပဋိပက္ခတွေဖြစ်နေရခြင်းရဲ့ အကြောင်းရင်းခံပါပဲ။\nပါကစ္စတန် : ဆယ်ရက်အတွင်း အဟ်ဒီမွတ်စလင်မ်၊ လေးဦးမြောက် အသတ်ခံရ\nသတင်းအချက်အလက်များအရ ပါကစ္စတန်နိုင်ငံ၊ ကရာချိမြို့၊ ဂုလစ္စတန်နေ ဂျူဟားရ်ဧရိယာ၊ အကွက်နံပါတ် ၁၅ တွင် အဟ်မဒီမွတ်စလင်မ်တစ်ဦး ထပ်မံအသတ်ခံခဲ့ရကြောင်း သိရသည်။\nထိုသို့အသတ်ခံရခြင်းမှာ ၁၀ ရက်အတွင်း ၄ ဦးမြောက်အသတ်ခံရခြင်းဖြစ်သည်။ အသတ်ခံခဲ့ရသူ မုဟမ္မဒ် အဟ်မဒ် ဆဒ္ဒီက်ကီးမှာ အသက် ၂၃ ရှိပြီး ဂျူဟားရ် ချူရန်ဂီရှိ ၎င်း၏စီးပွားရေးလုပ်ငန်း လုပ်ကိုင်ရာနေရာတွင် အသတ်ခံခဲ့ရခြင်းဖြစ်ကြောင်း ဒေသခံ သက်သေတစ်ဦးက ဆိုသည်။\nလူသတ်မှုသည် စနေနေ့ည၊ ၉ နာရီနှင့် ၁၁ နာရီအကြားဖြစ်ပွားခဲ့ခြင်းဖြစ်သည်။ အသတ်ခံရသူ၏ ညီအစ်ကို၀မ်းကွဲဖြစ်သူ ရှမ့်စ် ဖခ္ခရီမှာလည်း လူသတ်သမားများ၏ တိုက်ခိုက်မှုကြောင့် အပြင်းအထန် ဒဏ်ရာရသွားခဲ့သည်။\nဖခ္ခရီ၏ ဝမ်းဗိုက်နှင့် ခြေထောက်များတွင် သေနတ်အပြစ်ခံရသခြင့် ဆေးရုံ၌ အတွင်းလူနာအဖြစ် ကုသမှုခံယူနေရသည်။\nဒေသတွင်း သတင်းစာတစ်စောင်ဖော်ပြချက်အရ ၎င်းတို့နှစ်ဦး သေနတ်များဖြင့် အပစ်မခံရမီ အတူတကွ ရှိနေကြကြောင်းသတင်းထုတ်ပြန်ဖော်ပြထားပြီး အူရဒူဘာသာဖြင့်ထုတ်ဝေသည့် ဒေးလီးဂျန်းသတင်းစာကမူ လူနှစ်ဦး အတိုက်ခိုက်ခံခဲ့ရပြီး တစ်ဦးအသတ်ခံရကြောင်း အတည်ပြုထားသည်။\nအသတ်ခံခဲ့ရသူ အဟ်မဒ် ဆဒ္ဒီက်ကီးမှာ လွန်ခဲ့သည့် ၈ နှစ်ခန့်က အဟ်မဒီယာမွတ်စလင်မ်အဖွဲ့သို့ ကူးပြောင်းဝင်ရောက်လာသူဖြစ်ကြောင်း ၎င်း၏သူငယ်ချင်းများက ဆိုသည်။ ဒဏ်ရာအပြင်းအထန်ရရှိ ခဲ့သူ ရှမ့်စ် ဖခ္ခရီမှာမူ ဒီယိုဘန်ကျောင်းအား စတင်တည်ထောင်သူ အစ္စလာမ့်ပညာရှင်ကြီး မော်လာနာ မုဟမ္မဒ်ကာစင်မ်နာနူတဝီဆာဟိဘ်၏ မြေးတော်စပ်သူဖြစ်ကြောင်းလည်း သိရသည်။\nအထက်ပါ ဥပဒေမဲ့ လူသတ်မှုမဖြစ်မီ ကရာချိမြို့၊ မလီးရ်ဧရိယာတွင် သောကြာနေ့က အဟ်မဒီမွတ်စလင်မ်တစ်ဦးဖြစ် သည့် မစ္စတာ ဆနာအုလ္လဟ်၏ သားတော်စပ်သူ မစ္စတာ နဗီးဒ်ဆိုသူသည် ဂုလ်ဆာနီ ဂျာမေရှိ ၎င်း၏နေအိမ်တွင် အသတ်ခံခဲ့ရသေးသည်။\nသက်သေခံများ၏အဆိုအရမူ နဗီးဒ်အသတ်ခံရခြင်းမှာလည်း ပစ်မှတ်ထားရှိသော လူသတ်မှုမျိုးပင်ဖြစ်ကြောင်းသိရသည်။\nပါကစ္စတန်၊ အဟ်မဒီယာမွတ်စလင်မ်အဖွဲ့၏ ပြောခွင့်ရပုဂ္ဂိုလ် ဆလီးမ်မုဒ္ဒီးန်က ၎င်း၏တွီတာဝက်ဘ် ဆိုဒ်ပေ့ခ်ျမှတဆင့် အထက်ပါ လူသတ်မှုများကို အတည်ပြုခဲ့သည်။\n“နဝါးဘ်ရှားဒေသမှ လာဟိုရ်အထိ၊ ရာဝီလ်ပန်ဒီမှာ ကရာချိအထိ၊ ဖိုင်ဆာလဘတ်မှ မရ်ဒန်အထိ၊ အဲဒီဒေသတွေထဲက ဘယ်မြို့မှာမဆို ရှိနေကြတဲ့ အဟ်မဒီများအား အလ္လာဟ်အရှင်မြတ် ထိန်းသိမ်းစောင့်ရှောက်တော်မူပါစေ၊ အာမီးန်” ဟု ဆလီးမ်မုဒ္ဒီန်းက ရေးသားထားသည်။\n၉ / ၁၁ နှစ်ပတ်လည် အမေရိကန်မွတ်စလင်မ်များ သွေးလှူဒါန်း\nစက်တင်ဘာ ၁၁ ရက် ၂၀၁၂\nအင်္ဂါနေ့က ကျရောက်ခဲ့သည့် ၉ / ၁၁ နှစ်ပတ်လည်နေ့၌ အမေရိကန်နိုင်ငံ အဟ်မဒီယာမွတ်စလင်မ် အဖွဲ့က သေဆုံးခဲ့ကြရသူများကို ဂုဏ်ပြုသောအားဖြင့် သွေးလှူဒါန်းမှုကို ဒုတိယနှစ်အဖြစ် ပြုလုပ်ခဲ့ကြသည်။\nအမေရိက၏ သက်တမ်းအရင့်ဆုံး မွတ်စလင်မ်အဖွဲ့အစည်းဖြစ်သည့် အဟ်မဒီယာမွတ်စလင်မ်အဖွဲ့၏ ရည်ရွယ်ချက်မှာ လူသားများအား အသက်ကယ်ဖို့ရန်သာမဟုတ်ဘဲ အစ္စလာမ်သာသနာ၏ ဘ၀အသက် ပေါ် တန်ဖိုးထားခြင်း စံနမူနာကိုလည်း ပြသရန်ဖြစ်သည်။\nအမေရိကန်နိုင်ငံ အဟ်မဒီယာမွတ်စလင်မ်အဖွဲ့၏ ဒုဥက္ကဌဖြစ်သူ နဆီးမ်မဟ်ဒီက "၉-၁၁-၂၀၀၁ မှာ မွတ်စလင်မ်တွေက ဘ၀အသက်ကို ဖျက်ဆီးပြစ်ဖို့ဆိုတဲ့ ပုံရိပ်မျိုး ဖန်တီးခဲ့ကြပါတယ်။ ဒီပုံရိပ်ကို ကျွန်တော်တို့က ပြောင်းလဲပြစ်ချင်ပါတယ်။" ဟု ပြောကြားခဲ့သည်။\nကပ္ပတဲလ်တောင်ကုန်းပေါ်ရှိ ရေဘန်းဟောက်စ်အဆောက်အဦရှိ သွေးလှူဒါန်းရာဌာနတွင် အဟ်မဒီယာမွတ်စလင်မ်အဖွဲ့က ယုံကြည်မှုခြင်းမတူညီကြသော၊ ဘ၀အသက်တာကို တန်ဖိုးထားသူ အားလုံးတို့ထံမှ သွေးကောက်ခံလျက်ရှိသည်။\nနိုင်ငံတစ်နိုင်ငံလုံးတွင်ပြုလုပ်သော ထိုလှုပ်ရှားမှုမှ မွတ်စလင်မ်များရော၊ မွတ်စလင်မ်မဟုတ်သူများ ထံကပါ သွေးအိတ်ပေါင်း ၁၁၀၀၀ ကို ရရှိရန် မျှော်မှန်းထားသည်။\nထိုသွေးအိတ်စုစုပေါင်းမှ အမေရိကန်နိုင်ငံမှ လူ့အသက်ပေါင်း ၃၃၀၀၀ ကို ကယ်တင်နိုင်မည်လည်း ဖြစ်သည်။ ထိုလှုပ်ရှားမှုကို အမေရိကန်ကွန်ဂရက်အဖွဲ့ဝင်များနှင့် အမေရိကန်ကြက်ခြေနီအသင်းတို့က ပါဝင်ကူညီခဲ့ကြသည်။\nကွန်ဂရက်အမတ်တစ်ဦးဖြစ်သူ ဝိန်းဘက်စ်လက်က သွေးပါဝင်လှူဒါန်းခဲ့ပြီး "ဒီလိုနေ့မျိုးကို အမှတ်ရနေဖို့ လိုအပ်သလို အခြားသူတွေကိုလည်း အကူအညီပေးနိုင်တဲ့ သွေးလှူဒါန်းတဲ့ ကိစ္စမျိုးကိုလည်း ရှေ့တိုးလုပ်ဆောင်ရပါမယ်။" ဟု ပြောကြားသည်။\nအများစုကမူ စက်တင်ဘာ ၁၁ ဖြစ်ရပ်သည် အစ္စလာမ်သာသနာတော်ကို ပြန်ပေးဆွဲခံခဲ့ရသည့်နှယ်ဖြစ် ကြောင်း ပြောဆိုကြသည်။ အမေရိကန် မွတ်စလင်မ်များကမူ ၎င်းတို့၏ သာသနာကို အကာအကွယ် ပေးဖို့ တိုးတက်လုပ်ဆောင်နေကြသည်။\nအစ္စလာမ်သာသနာထဲမှ အဟ်မဒီယာဟ်မွတ်စလင်မ်အဖွဲ့ကို အိန္ဒိယနိုင်ငံ၌ စတင်ခဲ့ခြင်းဖြစ်သလို အစ္စလာမ်သာသနာ့အဖွဲ့အစည်းများထဲတွင် ရှရီယာနှင့် ဂျီဟဒ်တို့ကို ရှေးရိုးစွဲမှုအနည်းဆုံး ဖွင့်ဆိုသည့် အဖွဲ့အစည်းလည်းဖြစ်သည်။\nအဖွဲ့ဝင်များကမူ သွေးလှူဒါန်းဌာနများက ထိခိုက်နာကျင်စရာများကို အသွင်ပြောင်းလဲမည် ဖြစ်ပြီး ကွဲပြားခြားနားမှုများရှိသော်လည်း ကျွန်ုပ်တို့အားလုံး တူညီစွာဖြင့် သွေးသွန်းခဲ့ကြကြောင်း ပြသဖို့ရာ ရည်ရွယ်ကြောင်း မြော်လင့်ထားကြသည်။\nနဆီးမ်မဟ်ဒီက "ကျွန်တော်တို့အားလုံးက လူသားဆိုင်ရာ အခွင့်အရေးတွေကို ကရုဓမ္မပြုကြတာ ကြောင့် ကျွန်တော်တို့အားလုံး ညီညီညွတ်ညွတ်ရှိနေကြပါတယ်" ဟု ပြောကြားသည်။\nဒုတိယမိ သွေးလှူဒါန်းဌာနကို စက်တင်ဘာ ၁၃ ရက်နေ့တွင် ဝါရှင်တန်ဒီစီရှိ Cannon Caucus Room, Independence Avenue SE & 1st, SE တွင် နံနက် ၉ နာရီမှ ညနေ ၆ နာရီထိ ဖွင့်လှစ်မည်ဖြစ်သည်။\nRead more: http://www.myfoxdc.com/story/19506374/muslims-holding-blood-drive-to-commemorate-9-11#ixzz26IcPB7iy\nယူကေအဟ်မဒီယာနှစ်ပတ်လည်ညီလာခံ - မီလီယံဝက်ခန့် အဟ်မဒီအသစ်များအဖြစ် ဝင်ရောက်လာ၊ သာသနာပြုမစ်ရှင်ပေါင်း ၁၁၇ ခု တိုးချဲ့ခဲ့\nSeptember 09, 2012 admin No comments\nယခုအခါ အဟ်မဒီမွတ်စလင်မ်အဖွဲ့ကြီးမှာ နိုင်ငံပေါင်း ၂၀၂ နိုင်ငံအထိ ကျယ်ပြန့်လာပြီး သာသနာပြု မစ်ရှင်အနေဖြင့် ၂၄၄၃ ဖွဲ့အထိ အတည်တကျ တည်ရှိနေပြီဖြစ်ကြောင်း www.examiner.com မှ ဖော်ပြထားသည်။\nယမန်နေ့က ကျင်းပခဲ့သော ယူကေနိုင်ငံ အဟ်မဒီယာမွတ်စလင်မ်အဖွဲ့၏ နှစ်ပတ်လည်ညီလာခံ ဒုတိယမြောက်နေ့တွင် "ဘုရားရှင်ထံတော်မှ ဆုတော်လာဘ်တော်များ" ဟု အမည်ပေးထားသော အစီရင်ခံစာကို အဟ်မဒီယာမွတ်စလင်မ်အဖွဲ့၏ ဝိညာဉ်ရေးရာခေါင်းဆောင် ဟာဇရသ်မီရ်ဇာ မဆ်ရူးရ် အဟ်မဒ်မှ မိန့်ကြားတင်ပြခဲ့သည်။\nယူကေနိုင်ငံ၊ အလ်တန်ဒေသတွင်ကျင်းပသည့် ယင်းအခမ်းအနားတွင် လူပေါင်း ၃ သောင်းကျော် တက်ရောက်လျက်ရှိသည်။ ထိုသူများထဲ၌ နိုင်ငံတကာမှ သာမာန်အဟ်မဒီမွတ်စလင်မ်များ၊ နိုင်ငံအလိုက် ကိုယ်စားလှယ်များ၊ နိုင်ငံတကာ အစိုးရနယ်ပယ်အမျိုးမျိုးမှ ကိုယ်စားလှယ်များပါဝင်သည်။\nဒုတိယနေ့အခမ်းအနားတွင် အဟ်မဒီယာမွတ်စလင်မ်အဖွဲ့၏ ဝိညာဉ်ရေးရာခေါင်းဆောင်မှ အဖွဲ့ကြီး၏ ကဏ္ဍအသီးသီးတွင် တိုးတက်ဖြစ်ထွန်းလာမှုအခြေအနေများကို အသေးစိတ်မိန့်ကြားတော်မူခဲ့ပြီး အဟ်မဒီယသ်သို့မဟုတ် ငြိမ်းချမ်းသည့်အစ္စလာမ်သာသနာတော်သို့ တစ်နှစ်အတွင်း လူပုဂ္ဂိုလ်ပေါင်း ၅၁၄၃၅၂ ဦး ကူးပြောင်းဝင်ရောက်ခဲ့ကြောင်း တင်ပြခဲ့သည်။\n၁၉၈၄ တွင် ပါကစ္စတန်နိုင်ငံ၌ အဟ်မဒီယာမွတ်စလင်မ်အဖွဲ့ဌာနချုပ်၏ လှုပ်ရှားဆောင်ရွက်မှုများကို ဥပဒေဖြင့် ကန့်သတ်ချုပ်ခြယ်ခဲ့ပြီးနောက်ပိုင်း နှစ်ပေါင်း ၂၈ နှစ်အတွင်း အဟ်မဒီယာမွတ်စလင်မ်အဖွဲ့ မှာ နိုင်ငံပေါင်း ၁၁၁ နိုင်ငံများသို့ ကျယ်ပြန့်ရောက်ရှိသွားခဲ့ကြောင်းလည်း သိရသည်။\nတစ်နှစ်အတွင်း အဟ်မဒီယာမွတ်စလင်မ်များမှ ဗလီအလုံးပေါင်း ၃၃၈ လုံးကို တည်ဆောက်နိုင်ခဲ့ပြီး ထိုအထဲမှ ၁၁၉ လုံးမှာ နယ်ပယ်ဒေသအသစ်များ၌ တည်ဆောက်နိုင်ခဲ့ခြင်းလည်းဖြစ်သည်။ ကျန်ရှိသည့် နေရာ ၂၁၉ နေရာတွင်လည်း အဖွဲ့အတွင်းသို့ ကူးပြောင်းဝင်ရောက်လာသူ များပြားလာ သဖြင့် ဗလီများကို တိုးချဲ့တည်ဆောက်ခဲ့ရခြင်းလည်းဖြစ်သည်။\nယခုတစ်နှစ်အတွင်း စာအုပ်စာတမ်းပေါင်း ၂ မီလီယံကျော် ပုံနှိပ်ထုတ်ဝေနိုင်ခဲ့ပြီး ထိုစာအုပ်စာတမ်း များမှာ ဘာသာစကားပေါင်း ၄၅ မျိုးဖြင့် ထုတ်ဝေဖြန့်ချိခဲ့ခြင်းဖြစ်ကြောင်း သခင်ကြီးမှ ဖော်ပြခဲ့သည်။\nသခင်ကြီးမှ လွန်ခဲ့သည့် ၁၂ လအတွင်း နိုင်ငံပေါင်း ၁၁၈ နိုင်ငံ၌ အဟ်မဒီယာသာသနာပြုမစ်ရှင် စင်တာ အသစ် ၁၁၇ ခု တိုးချဲ့နိုင်ခဲ့သဖြင့် ယခုအခါ အဟ်မဒီယာသာသနာပြုမစ်ရှင်စင်တာပေါင်းမှာ ၁၄၄၃ ထိ ရှိသွားပြီဖြစ်ကြောင်း ဖော်ပြခဲ့သည်။\nအဟ်မဒီယာမွတ်စလင်မ်အဖွဲ့မှ ကျမ်းမြတ်ကုရ်အာန်ကို ဘာသာစကားပေါင်း ၇၀ ဖြင့် ပြန်ဆိုထုတ်ဝေ ခဲ့ပြီးဖြစ်သည်။ ထို့ပြင် အခြားဘာသာစကား ၁၅မျိုးဖြင့်လည်း ဘာသာပြန်ဆိုလျက်ရှိရာ ပြီးစီးသည့် အခြေအနေသို့ ရောက်ရှိနေပြီဖြစ်သည်။\nအဆက်အသွယ်ပြတ်တောက်လျက်ရှိသည့် အဖွဲ့ဝင် အသစ်ပေါင်း ၉ သိန်းကိုလည်း ပြန်လည်ဆက်သွယ် နိုင်ခဲ့ကြောင်း သိရသည်။\nသခင်ကြီးမှ ကူးပြောင်းဝင်ရောက်လာသူများ၏ ကိုယ်တွေ့ဖြစ်ရပ်များကို တင်ပြရင်း အများစုကြီးမှာ အဟ်မဒီမဟုတ်သူ မွတ်စလင်မ်တရားဟောဆရာများ၏ စိတ်နေသဘောထားများကို စိတ်ပျက်ခြင်းကြောင့် အမှန်တရားကို ရှာဖွေရာမှ အဟ်မဒီယာသ်တည်းဟူသည့်အစ္စလာမ်အစစ် အမှန်ထဲသို့ ရောက်ရှိလာကြခြင်းဖြစ်ကြောင်း၊ ထိုတရားဟောဆရာများမှာ မွတ်စလင်မ်များ အခက်အခဲ တွေ့ကြုံနေရသည့် နေရာများတွင် ကူညီစောင်မခြင်းမျိုး မရှိကြခြင်းသည်လည်း အကြောင်းတစ်ရပ်ဖြစ် ကြောင်း တင်ပြတော်မူခဲ့သည်။\nမြောက်အမေရိကတိုက်တွင် မီလီယံနှင့်ချီသော မိသားစုများမှာ အဟ်မဒီယာမွတ်စလင်မ်များ၏ ငြိမ်းချမ်းရေးလက်ကမ်းစာစောင်များကို လက်ခံရရှိခဲ့ကြသည်။ ၎င်းတို့သည် ထိုလက်ကမ်းစာစောင်များ ကို အဟ်မဒီများ၏ အိမ်တိုင်ရာ ရောက် တံခါးခေါက်ပေးဝေသည့်နည်းစနစ်အားဖြင့်လည်းကောင်း၊ လျှပ်စစ်ကြော်ငြာဆိုင်းဘုတ်များကြောင့်လည်း ရရှိခဲ့ခြင်းဖြစ်သည်။ ထို့ပြင် ဥရောပနိုင်ငံများ၊ ဩစတေးလျနှင့် အာဖရိကတို့မှ လူအများသည်လည်း အစ္စလာမ်သာသနာသည် မိမိနေထိုင်ရာ နေရာဒေသ တိုင်းပြည်အပေါ် သစ္စာရှိဖို့ သွန်သင်သည့် ဘာသာဖြစ်ကြောင်း ကို သိရှိနားလည်ခွင့် ရခဲ့သည်။\nဂျာမနီတစ်နိုင်ငံထဲတွင် လက်ကမ်းစာစောင်ပေါင်း ၃ သန်းကို ဝေငှပေးနိုင်ခဲ့သည်။\nယူကေနှစ်ပတ်လည်ညီလာခံကို Muslim Television Ahmadiyya International မှ ထုတ်လွှင့်ပေးနေပြီး အင်တာနက် မှလည်း ဘာသာစကားအမျိုးမျိုးဖြင့် ကြည့်ရှုနိုင်သည်။\nဝက်ဘ်ဆိုဒ်လင့်ခ်မှာ - www.mta.tv ဖြစ်သည်။\nသတင်း - ahmadiyyatimes.blogspot.sg/2012/09/uk-over-half-million-souls-worldwide.html\nယူကေ - နိုင်ငံတကာ အစ္စလာမ်မစ်ကွန်ဖရင့်တွင် လူထောင်ပေါင်းများစွာတက်ရောက်\n၄၆ ကြိမ်မြောက် အဟ်မဒီယာမွတ်စလင်မ်အဖွဲ့၏ ယူကေနိုင်ငံလုံးဆိုင်ရာ နှစ်ပတ်လည်ညီလာခံကို စက်တင်ဘာ ၇ ရက်နေ့ (သောကြာ)နေ့မှ စတင်၍ စက်တင်ဘာ ၉ ရက် (တနင်္ဂနွေ)နေ့ထိ ကျင်းပလျက်ရှိသည်။\nဒါဇင်နှင့်ချီသော နိုင်ငံအများအပြားမှ ကိုယ်စားလှယ်များတက်ရောက်လျက်ရှိသော သုံးရက်ကြာကျင်း ပမည့် ထိုညီလာခံကြီးသည် နိုင်ငံတကာ၏ စိတ်ဝင်စားမှုကို အထူးရရှိလျက်ရှိသည်။ နိုင်ငံပေါင်းစုံမှ ကိုယ်စားလှယ် ၃ သောင်းကျော်ထိ တက်ရောက်လာကြောင်းလည်း သိရသည်။\nညီလာခံကြီး၏ ပထမနေ့တွင် အဟ်မဒီယာမွတ်စလင်မ်အဖွဲ့၏ ကမ္ဘာလုံးဆိုင်ရာ ခေါင်းဆောင်၊ ဟာဇရသ်မီရ်ဇာမဆ်ရူးရ်အဟ်မဒ် (သခင့်အပေါ်သို့ ငြိမ်းချမ်းခြင်းသက်ရောက်ပါစေ) မှ သောကြာနေ့ ဝတ်ပြုဆုတောင်းမှု မိန့်ခွန်းကို မြွက်ကြားခဲ့ပြီး အခမ်းအနား၏ ပထမကဏ္ဍတွင်လည်း အဖွင့်မိန့်ခွန်း မြွက်ကြားခဲ့သည်။ ၎င်းပြင် ညီလာခံဖွင့်လှစ်ခြင်းအထိန်းအမှတ်အဖြစ် အဟ်မဒီယာမွတ်စလင်မ်အဖွဲ့၏ အလံနှင့် ယူကေနိုင်ငံအလံတို့ကို သခင်ကြီးမှ ခေါင်းဆောင်၍လွှင့်ထူခဲ့သည်။\nသောကြာမိန့်ခွန်းတွင် သခင်ကြီးမှ ညီလာခံကျင်းပရခြင်း၏ အချို့သော ရည်ရွယ်ချက်များကို မိန့်ကြားခဲ့သည်။ သခင်ြကီးမှ ဤညီလာခံကြီးမှာ ဝိညာဉ်ရေးရာညီလာခံကြီးသာဖြစ်သဖြင့် တက်ရောက်လာကြသူများအား ကိုယ်ချင်းစာတရားတိုးတက်မြင့်မားရန်နှင့် ကောင်းမှုကုသိုလ်စိတ်ဓာတ်များ တိုးတက်မြင့်မားလာဖို့ ရည်ရွယ်ကြောင်း မိန့်ကြားခဲ့သည်။\nသခင်ြကီးမှ ယနေ့မွတ်စလင်မ်ကမ္ဘာတွင် တွေ့ကြုံနေရသည့် အချို့သော ပြဿနာများကိုလည်း တင်ပြခဲ့သည်။ ယင်းသို့သော ပြဿနာများတွေ့ကြုံနေရခြင်းမှာ ၎င်းတိုင်းပြည်များအနေဖြင့် ကျမ်းမြတ်ကုရ်အာန်၏ စစ်မှန်၍ ငြိမ်းချမ်းသော သွန်သင်ချက်များကို လျစ်လျူပြုထား၍ ဖြစ်ကြောင်း မိန့်ကြားရှင်းပြခဲ့သည်။\nသခင်ကြီးမှ ယနေ့ခေတ်ကာလရှိ မွတ်စလင်မ်ခေါင်းဆောင်များမှာ မိမိတို့၏ အုပ်ချုပ်ရေးပါဝါနှင့် နေရာတည်မြဲရေး စိုးရိမ် စိတ်ဖြင့်သာ ဝါးမြိုခံထားရပြီး ထိုအုပ်ချုပ်ရေးပါဝါကို ၎င်းတို့၏ ပြည်သူများကိုပင်အစုလိုက်အပြုံလိုက်သတ်ဖြတ်နေခြင်းဖြင့် လက်လွတ်ဆုံးရှုံးခြင်းမရှိရလေအောင် ထိန်းသိမ်းနေကြကြောင်း၊ ထိုသို့သော ကြံဆည်လုပ်ဆောင်မှုများမှာ ကျရှုံးရမည်သာလျှင်ဖြစ်ကြောင်း၊ ထိုသို့သော ခေါင်းဆောင်များမှာ ၎င်းတို့၏အာဏာကို အဆုံးစွန်ဆုံးရှုံးရမည်သာမက သူတို့၏လုပ်ရပ် အတွက်လည်း အပြစ်ဒဏ်ခတ်ခံရမည်လိမ့်မည်ကြောင်း မိန့်ကြားခဲ့သည်။\nထို့ပြင် သခင်ကြီးက မကြာသေးမီကာလများအတွင် လူထုအခြေခံ တော်လှန်ပြောင်းလဲရေးများဖြစ်ပေါ် ပြီး ထွက်ပေါ်လာသည့် အစိုးရများသည်လည်း အတိတ်ကာလက ပေါင်းစုထားသော ရက်စက်ကြမ်းကြုတ်မှုများကိုသာ ဆက်လက်ကျင့်သုံးနေကြပေရာ ယင်းသည် တိုင်းပြည်နိုင်ငံများ၏ အင်အားကို ဆုတ်ယုတ်ကျဆင်းစေခြင်းသာမည်ကြောင်း မိန့်ကြားခဲ့သည်။\nသခင်ကြီး မိန့်ကြားသည်မှာ - "အလ္လာဟ်အရှင်မြတ်တစ်ပါးတည်းသာ မွတ်စလင်မ်ကမ္ဘာကို အသိဉာဏ် အမြော်အမြင် ချီးမြှင့်ပေးသနားနိုင်ပါတယ်။ ကျွန်တော်တို့အားလုံး ဒီအတွက် ဆုတောင်းပတ္ထနာပြုကြ ရမယ်။"\nညနေပိုင်းအချိန်တွင်ကျင်းပသော နှစ်ပတ်လည်ညီလာခံအစီအစဉ်ကဏ္ဍတွင် သခင်ကြီး၊ ဟာဇရသ်မီရ်ဇာ မဆ်ရူးရ်အဟ်မဒ်က အဟ်မဒီယာမွတ်စလင်မ်အဖွဲ့ကြီးအား လက်မွန်မဆွ အုတ်မြစ်ချ တည်ထောင်တော်မူခဲ့သည့် ခေတ်အခါ၏ အလင်းပြပုဂ္ဂိုလ်၊ မဆီဟ်နှင့် မဟ်ဒီဘွဲ့ခံအရှင်သူမြတ် မီရ်ဇာဂူလာမ်အဟ်မဒ်သခင်၏ အပေါင်းအဖော် သာ၀ကကြီးများအကြောင်း မိန့်ကြားတင်ပြခဲ့ပြီး ထိုသာ၀ကကြီးများသည် ကောင်းကင်ယံ၏ တန်ခိုးအားဖြင့် အစ္စလာမ့်တရားတော် အစစ်အမှန်၊ အဟ်မဒီယာသ်သို့ မည်သို့မည်ပုံ လမ်းညွှန်ခြင်းခံခဲ့ရခြင်းများအကြောင်းကိုလည်း တင်ပြတော်မူခဲ့သည်။\nထိုပြင့် သခင်ကြီးက ယနေ့အဟ်မဒီများသည်လည်း အတိတ်ခေတ်က အဟ်မဒီများကဲ့သို့ ဝိညာဉ်ရေးရာ မြင့်မားသည့်အဆင့်အတန်းများရရှိနိုင်ကြပြီး ဖြောင့်မတ်မှန်ကန်သူများဖြစ်ကြစေဖို့ ဆုတောင်းပတ္ထနာပြုကြောင်းကိုလည်း မိန့်ကြားတော်မူခဲ့သည်။\nထို့နောက် ပထမနေ့အခမ်းအနားကို ငြိမ်သက်စွာဆုတောင်းခြင်းဖြင့် ရုတ်သိမ်းခဲ့သည်။\nယခုနှစ် နှစ်ပတ်လည်အခမ်းအနားတွင် အမျိုးမျိုးသော ပြခန်းများကိုလည်း ပြသထားသလို ဓာတ်ပုံပြခန်းများမှလည်း အဟ်မဒီယာမွတ်စလင်မ်အဖွဲ့၏ သမိုင်းကြောင်းကို ပုံများဖြင့် ဖော်ပြပေးထားသည်။ အချို့သော ပြခန်းများတွင်မူ အဟ်မဒီယာမွတ်စလင်မ်အဖွဲ့ဝင်များအနေဖြင့် တိုင်းပြည်နိုင်ငံအချို့တွင် ဖိနှိပ်ညှင်းပမ်းမှု ခံစားနေရပုံများသို့ ၎င်းတို့၏ သည်းခံခြင်းတရားလက်ကိုင် ထားကြပုံများ၊ ငြိမ်းချမ်းရေးဖြင့်သာ တုန့်ပြန်ကြပုံများအကြောင်းကိုလည်း တင်ပြထားသည်။\nနှစ်ပတ်လည်ညီလာခံကို မွတ်စလင်မ် တယ်လီဗွီးရှင်း အဟ်မဒီယာ (sky 787) မှ တိုက်ရိုက်ထုတ်လွှင့် ပေးလျက်ရှိသည်။ ထို့ပြင် www.mta.tv ဝက်ဘ်ဆိုဒ်တွင်လည်း ကြည့်ရှုနိုင်သည်။\nMuslims for Life 2012 : စက်တင်ဘာ ၁၁ ရက်နေ့ အောက်မေ့ဖွယ်အထိမ်းအမှတ် သွေးလှူဒါန်းပွဲ\nSeptember 01, 2012 admin No comments\nဧကန်စင်စစ် မည်သူမဆို အကြင်သူတစ်ဦးတစ်ယောက်အား အသက်တစ်ချောင်း၏ အစားလည်း မဟုတ်ဘဲ၊ တိုင်းပြည်၌ ဆူပူသောင်းကျန်း (မှုကို ပြုလုပ်)ခြင်းကြောင့်လည်းမဟုတ်ဘဲ (မတရား သက်သက်) သတ်ဖြတ်ခဲ့ပါလျှင်၊ ထိုသူသည်လူခပ်သိမ်းတို့ကို သတ်ဖြတ်ဘိသကဲ့သို့ပင်ဖြစ်၏။ ထိုနည်းတူစွာ မည်သူမဆို လူတဦးတယောက် ကို (အသက်ဘေးအန္တရာယ်မှ ကယ်ဆယ်ခြင်းအား ဖြင့်) အသက်ရှင်စေခဲ့ပါမူ၊ ထိုသူသည်လူအပေါင်းတို့အား အသက်ရှင်စေဘိသကဲ့သို့ပင်ဖြစ်၏။ (အလ်ကုရ်အာန် ၅:၃၃)\nမွတ်စလင်မ်များ၏ သွေးဖြင့် အသက်ကယ်မည်။\nစက်တင်ဘာ ၁၁ ရက်နေ့ အောက်မေ့ဖွယ်အထိမ်းအမှတ် သွေးလှူဒါန်းပွဲကို ယမန်နှစ်ကအတိုင်း အဟ်မဒီယာမွတ်စလင်မ်အဖွဲ့အစည်းကို ကြီးမှူး၍ အမေရိကန်နိုင်ငံတဝှမ်း စဉ်နွှဲသွားမည်ဖြစ်သည်။\nယမန်နှစ်က အမေရိကန်နိုင်ငံ အဟ်မဒီယာမွတ်စလင်မ်အဖွဲ့မှ သွေးအိတ်ပေါင်း ၁ သောင်းရရှိစေရန် ရည်ရွယ်၍ ၉/၁၁ အောက်မေ့ဖွယ် သွေးလှူဒါန်းမှုကို ဦးစီးကောက်ခံခဲ့သည်။ ထိုသို့ဆောင်ရွက်ခဲ့ရာ အထူးအောင်မြင်မှုလည်း ရရှိခဲ့သည်။ အချက်အလက်များအရ ယမန်နှစ်က သွေးအိတ်ပေါင်း ၁ သောင်းထက် ကျော်လွန်ကာ ကောက်ခံရရှိခဲ့ကြောင်းသိရသည်။\nဂျော်ဂျီယာပြည်နယ်တစ်ခုတည်းတွင် သွေးအိတ်ပေါင်း ၁၂၂၅ အိတ် ရရှိခဲ့သည်။ ဂျော်ဂျီယာပြည်နယ် အဟ်မဒီယာမွတ်စလင်မ်အဖွဲ့က LifeSouth အဖွဲ့ ၊ ကြက်ခြေနီအဖွဲ့များ နှင့်ပူးပေါင်းကာ အခမဲ့လုပ်အား ပေးခြင်းဖြင့် သွေးလှူဒါန်းဌာနများကို ဖွင့်လှစ်ကောက်ခံခဲ့သည်။ ပူးပေါင်းပါဝင်ကူညီသူများနှင့် သွေးလှူဒါန်းခဲ့ကြသူများကို ကျေးဇူးတင်ရှိပါကြောင်း ဂျော်ဂျီယာပြည်နယ် အဟ်မဒီယာမွတ်စလင်မ်အဖွဲ့က ဖော်ပြထားသည်။\nဒုတိယအကြိမ်မြောက် Muslims for Life ဟုအမည်ပေးထားသည့် ၂၀၁၂ခုနှစ်၊ စက်တင်ဘာ ၁၁ အောက်မေ့ဖွယ် သွေးလှူဒါန်းမှုကို ဩဂုတ်လ ၁၁ ရက်မှစတင်ကာ သွေးလှူးဒါန်းဌာနများဖွင့်လှစ် ကောက်ခံလျက်ရှိသည်။ ထိုကောက်ခံမှုကို ၂၀၁၂ စက်တင်ဘာ ၁၁ အထိ ဆင်နွှဲသွားမည်ဖြစ်သည်။ ဂျော်ဂျီယာပြည်နယ်ရှိ ပထမဆုံးသော သွေးကောက်ခံဌာနကို ဩဂုတ်လ ၁၉ ရက်၊ ၂၀၁၂ တွင်ကျရောက်သော မွတ်စလင်မ်များ၏ ဝါကျွတ်အီးဒ်ပွဲတော်နေ့တွင် Lucky Shoals ပန်းခြံ၌ စတင်ဖွင့်လှစ်သွားမည်ဖြစ်သည်။\nဂျော်ဂျီယာပြည်နယ်အတွင်းတွင် အခြားနေရာများ၌လည်း သွေးလှူဒါန်းဌာနများကို ဖွင့်လှစ်သွားမည်ဖြစ်သည်။ ဂျော်ဂျီယာပြည်နယ်အတွင်းရှိ သွေးလှူဒါန်းနိုင်သည့် ဌာနများမှာ အောက်ပါအတိုင်းဖြစ်သည်။\nAugust 19th Lucky Shoals Park, 4651 Britt Road, Norcross, GA 30093 10a.m. to 3p.m.\nAugust 22nd University of Georgia, Creswell Community, 415 Baxter St. Athens, GA, 30609 1p.m. to 7p.m.\nAugust 22nd University of Georgia, Ramsey Center, 330 River Rd, Athens, GA, 30602 2p.m. to 6p.m.\nAugust 24th Tanger Outlets, 800 Steven B Tanger Blvd, Suite 201, Commerce, GA 30529 2p.m. to 6p.m.\nSeptember 1-3rd Mall of Georgia, 3333 Buford Dr., Buford, GA, 30159 12p.m. to 5p.m.\nSeptember 1-3rd Town Center Mall, 400 Ernest W Barrett Pkwy NW, Kennesaw, GA 30144 12p.m. to 5p.m.\nSeptember 8, 9th Discover Mills Mall, 5900 Sugarloaf Pkwy, Lawrenceville, GA, 30043 1p.m. to 6p.m.\nAugust 11th to September 11th (Use M4LIFE Code) ALL of Georgia\nCall 1-800-RED CROSS or visit http://www.redcrossblood.org/donation-centers/southern\nအမေရိကန်နိုင်ငံတဝှမ်းရှိ Muslims for Life မှကြီးမှူးကောက်ခံနေသော သွေးလှူဒါန်းနိုင်သည့် ဌာနများထဲမှ မီယာမီနှင့် ဖလော်ရီဒါပြည်နယ်များအတွင်းရှိ ဌာနများစာရင်းကို http://www.amcmiami.info/home/muslims-for-life တွင် လေ့လာနိုင်ပါသည်။\nငြိမ်းချမ်းရေးလမ်း - ကမ္ဘာ့နိုင်ငံများအကြား ဆက်ဆံရေး\nကမ္ဘာလုံးဆိုင်ရာ အဟ်မဒီယာမွတ်စလင်မ်အဖွဲ့ကြီး၏ ဦးစီးခေါင်းဆောင် ပဉ္စမမြောက်ခလီဖတုလ်မဆီဟ် ၊ ဟာဇရသ်မီရ်ဇာ မဆ်ရူးရ်အဟ်မဒ်၏ ဝါရှင်တန်ဒီစီ၊ ကပ္ပီတဲလ်တောင်ကုန်းတွင် တင်ပြခဲ့သော မိန့်ခွန်း\nဇွန်လ ၂၇ ရက်၊ ၂၀၁၂ ခုနှစ်\nအတ်စလာမို့အလိုက်ကွမ်း ၀ရာဟ်မသွလ္လာဟ် ၀ဘရကာတိုဟု\nဂုဏ်သရေရှိ လူကြီးမင်းများအားလုံးအပေါ်သို့ အလ္လာဟ်အရှင်မြတ်ထံတော်ပါးမှ ငြိမ်းချမ်းခြင်းနှင့် ကောင်းချီး မင်္ဂလာအဖြာဖြာ ကျရောက်ပါစေ။\nဒီလို ထူးကဲလှတဲ့အခွင့်အခါမှာ ကျွန်တော်အနေနဲ့ တစုံတရာမပြောကြားမီ အချိန်ပေးပြီး လာရောက်နား သောတဆင်ကြတဲ့ ပရိသတ်ကို ကျေးဇူးတင်ရှိပါကြောင်း ကနဦး ပြောကြားလိုပါတယ်။\nကျွန်တော့်ကို အလွန်တရာကြီးမားကျယ်ပြန့်လှတဲ့ အကြောင်းအရာနဲ့ပတ်သတ်ပြီး တင်ပြပေးဖို့ မေတ္တာရပ် ခံထားကြပါတယ်။\nအဲဒီအကြောင်းအရာမှာ ရှုထောင့်များစွာရှိနေတာကြောင့် အဲဒီရှုထောင့်တွေအားလုံးကို ရရှိထားတဲ့ အချိန်တို အတွင်းမှာ တင်ပြဖို့ မဖြစ်နိုင်ပါဘူး။\nကျွန်တော့်ကို တင်ပြပေးဖို့ မေတ္တာရပ်ခံထားတဲ့ အကြောင်းအရာကတော့ ကမ္ဘာ့ငြိမ်းချမ်းရေး အခြေပြု စတင် နိုင်ဖို့ဆိုတဲ့ အကြောင်းအရာပဲဖြစ်ပါတယ်။\nဒီအကြောင်းအရာကတော့ ယနေ့ကမ္ဘာပေါ်မှာ အဓိကအကျဆုံးနဲ့ အာရုံစူးစိုက်မှုအခံရဆုံး ပြဿနာရပ် လည်း ဖြစ်နေပါတယ်။\nအချိန်က အကန့်အသတ်ရှိနေပေမယ့်လည်း ကျွန်တော့်အနေနဲ့ နိုင်ငံအချင်းချင်း တရားမျှတစွာ၊ သာတူညီမျှစွာ ဆက်ဆံကြခြင်းအားဖြင့် ငြိမ်းချမ်းရေးကို စတင်အခြေပြုနိုင်မယ့်အကြောင်း အစ္စလာမ့် ရှုထောင့်ကနေ အတိုချုန်း တင်ပြသွားပါ့မယ်။\nငြိမ်းချမ်းရေးနဲ့ တရားမျှတမှုတို့က ခွဲခြားမရစကောင်းပါဘူး။ ငြိမ်းချမ်းရေးရှိပြီး တရားမျှတမှုပျောက် နေတာမျိုးလည်း မဖြစ်နိုင်သလို တရားမျှတမှုရှိရင်းနဲ့မှ ငြိမ်းချမ်းရေးပျောက်ဆုံးနေတာမျိုးလည်း မရှိနိုင်ပါဘူး။\nအမြော်အမြင်တရားနဲ့ ပြည့်စုံတဲ့ ထက်မြက်သူတွေအားလုံးက ဒီနည်းနာကို သဘောပေါက် နားလည်ကြပါတယ်။\nကမ္ဘာပေါ်မှာ မငြိမ်မသက်မှုတွေ ဖန်တီးကြဖို့ စိတ်ဇောထက်သန်နေသူတွေကို တစ်ဘက်မှာ ထားကြည့် လိုက်ပါမယ်။ နိုင်ငံတစ်နိုင်ငံချင်းစီမှာပဲဖြစ်ဖြစ်၊ ကမ္ဘာကြီးတစ်ခုလုံးမှာပဲဖြစ်ဖြစ် ဘယ်အဖွဲ့အစည်းမှာ မဆို မငြိမ်မသက်ဖြစ်ပြီး ငြိမ်းချမ်းရေးပျောက်ဆုံးနေပေမယ့် တရားမျှတမှုနဲ့ သာတူညီမျှဆက်ဆံမှုတွေ ရှိနေဆဲ ဖြစ်ပါတယ်လို့ ဘယ်သူတစ်ဦးတစ်ယောက်ကမှ တင်ပြပြောဆိုနိုင်မယ် မဟုတ်ပါ။\nဘယ်လိုပဲရှိနေပါစေ၊ ကျွန်တော်တို့အနေနဲ့ ကမ္ဘာ့နေရာတော်တော်များများမှာ မငြိမ်မသက်မှုတွေ၊ ငြိမ်းချမ်း ရေးကင်းမဲ့မှုတွေဟာ အများအပြားဖြစ်ပေါ်နေတယ်ဆိုတာကို တွေ့ရှိနေရပါတယ်။\nဒီလိုမျိုး မငြိမ်မသက်မှုတွေဟာ နိုင်ငံတစ်နိုင်ငံရဲ့ ပြည်တွင်းရေးမှာပဲဖြစ်ဖြစ်၊ နိုင်ငံတစ်နိုင်ငံနဲ့ အခြားတစ်နိုင်ငံ ဆက်ဆံကြတဲ့ နိုင်ငံခြားရေးမူဝါဒတွေမှာပဲဖြစ်ဖြစ် တွေ့မြင်နေရပါတယ်။\nနိုင်ငံတော်ရဲ့ အချုပ်အခြာအာဏာပိုင် အစိုးရတွေအားလုံးကတော့ တရားမျှတမှုအပေါ်မှာ အခြေခံပြီး နိုင်ငံတော်ရဲ့မူဝါဒတွေကို ပြုလုပ်ဆောင်ရွက်နေတာပါလို့ ဆိုနေကြပေမယ့် ဒီလိုမျိုး မငြိမ်မသက်မှုတွေ ခါးသီးမှုတွေက ရှိနေဆဲဖြစ်ပါတယ်။ ဒီလိုပါပဲ၊ ငြိမ်းချမ်းရေးအခြေပြုစတင်နိုင်ဖို့က မိမိတို့ရဲ့ အဓိက ရည်ရွယ်ချက်ပါလို့လည်း အားလုံးကဆိုနေကြပါတယ်။\nဒါပေမယ့် ယေဘုယျအားဖြင့်တော့ ကမ္ဘာပေါ်မှာ ကြောင့်ကြမှုတွေ၊ စိုးရိမ်သောကတွေ တိုးတက်ဖြစ် ထွန်းလာတာနဲ့အမျှ မငြိမ်မသက်မှုလည်း ပျံ့နှံ့နေရတယ်ဆိုတာကိုတော့ သံသယသေးသေးကလေး ဖြစ်ဖြစ် ရှိနေကြရပါတယ်။ ဒါကြောင့် ဒီဖြစ်ရိုးဖြစ်စဉ်တစ်လျောက်ရဲ့ နေရာတစ်ခုမှာတော့ တရားမျှတမှုအခြေခံ လိုအပ်ချက်ကို ဖြည့်ဆီးဆောင်ရွက်ခြင်း ကင်းမဲ့နေတယ်ဆိုတာကို ရှင်းရှင်းလင်းလင်းကြီး သက်သေပြု ဖော်ပြနေပါတယ်။\nဒါကြောင့် မတရားမှုတွေကို ဘယ်နေရာမှာပဲဖြစ်ဖြစ်၊ ဘယ်အချိန်မျိုးမှာပဲဖြစ်ဖြစ် အဆုံးသတ်ဖို့ အရေးတကြီး လိုအပ်နေပါတယ်။\nဒါကြောင့် အဟ်မဒီယာမွတ်စလင်မ်အဖွဲ့ကြီးရဲ့ ကမ္ဘာလုံးဆိုင်ရာ ခေါင်းဆောင်တစ်ဦးအနေနဲ့ တရားမျှတမှု အပေါ်မှာ အခြေခံတဲ့ ငြိမ်းချမ်းရေးကို အောင်အောင်မြင်မြင်ဆောင်ရွက်ဖို့ လိုအပ်တဲ့ အကြောင်းနဲ့ နည်းလမ်း တွေကို အနည်းငယ်စိစစ်တင်ပြသွားလိုပါတယ်။\nအဟ်မဒီယာမွတ်စလင်မ်အဖွဲ့ကတော့ သာသနာရေးဆိုင်ရာ သီးသန့်အဖွဲ့ပဲဖြစ်ပါတယ်။\nအစ္စလာမ့်သွန်သင်ချက်အစစ်အမှန်အရ ကမ္ဘာလောကကြီးကို အလင်းရောင်ပေးမယ့် ယနေ့ခေတ် အခါသမယအတွက် ကြွရောက်လာဖို့ ရှိနေတဲ့ မဆိဟ်နဲ့ ပြုပြင်ပြောင်းလဲရေး ပုဂ္ဂိုလ်ဟာ ကြွရောက်လာပြီး ဖြစ်တယ်ဆိုတာကတော့ ကျွန်တော်တို့ရဲ့ ခိုင်ကျည်တဲ့ သက်ဝင်ယုံကြည်ချက်ပဲ ဖြစ်ပါတယ်။\nကျွန်တော်တို့ရဲ့ အသင်းအဖွဲ့ကြီးကို စတင်အခြေပြုတည်ထောင်သူ ကာဒီယံမြို့သား ဟာဇရသ်မီရ်ဇာ ဂူလာမ် အဟ်မဒ်ကတော့ ကတိတော်အရပွင့်ပေါ်လာတဲ့ မဆီဟ်နဲ့ ပြုပြင်ပြောင်းလဲရေး ပုဂ္ဂိုလ်မွန် ပဲ ဖြစ်တာကြောင့် ကျွန်တော်တို့က သခင်ကြီးကို လက်ခံနောက်လိုက်ကြပါတယ်။\nသခင့်ရဲ့ သွန်သင်ချက်တွေအပေါ်မှာ ကျွန်တော်တို့အားလုံးက ပြုမူနေထိုင်ကျင့်ကြံကြသလို အဲဒီ သွန်သင်ချက် ကြောင့်ပဲ ကျမ်းတော်မြတ် ကုရ်အာန်အပေါ်မှာ အခြေတည်တဲ့ အစ္စလာမ်သာသနာ တော်ရဲ့ စစ်မှန်တိကျတဲ့ လမ်းညွှန်ချက်တွေကို ဖြန့်ချိပါတယ်။\nဒါကြောင့် ကျွန်တော်တင်ပြမယ့် ငြိမ်းချမ်းရေး အခြေတည်အစပြုနိုင်မယ့်အကြောင်းတွေနဲ့၊ တရားမျှတမှုရှိတဲ့ နိုင်ငံတကာ ဆက်ဆံရေးဆိုင်ရာ အကြောင်းအရာတွေအားလုံးကတော့ ကျမ်းမြတ်ကုရ်အာန်ရဲ့ သွန်သင်ချက် တွေအပေါ်မှာသာ အခြေခံလိမ့်မှာ ဖြစ်ပါတယ်။\nကမ္ဘာ့ငြိမ်းချမ်းရေးအတွက် ခင်ဗျားတို့အားလုံးဟာ ခင်ဗျားတို့ရဲ့ အမြင်တွေကို မကြာခဏဖော်ပြကြ သလို ကြီးမားတဲ့ အင်အားစိုက်ထုတ်မှုတွေလည်း ပြုလုပ်ကြပါတယ်။\nခင်ဗျားတို့ရဲ့ ဖန်တီးမှုအားကောင်းပြီး အမြော်အမြင်နဲ့ပြည့်စုံတဲ့ စိတ်ကူးစိတ်သန်းတွေက အထူးကောင်းမွန်တဲ့ အကြံပေးမှုတွေ၊ အစီအစဉ်တွေသာမက ငြိမ်းချမ်းရေးအမြင်တွေကိုပါ မွေးထုတ်ပေးစမြဲပါ။\nဒါကြောင့် ကျွန်တော့်အနေနဲ့ ဒီအကြောင်းအရာနဲ့ပတ်သတ်ပြီး လောကီရေး ဒါမှမဟုတ် နိုင်ငံရေး ရှုထောင့်ကနေ တင်ပြပြောဆိုဖို့ မလိုအပ်တော့ပါဘူး။ ဒါပေမယ့် ကျွန်တော့်ရဲ့ အာရုံစူးစိုက်မှု အားလုံးကို သာသနာရေးရာရှုထောင့်ကနေ ငြိမ်းချမ်းအရေးအခြေပြုစတင်နိုင်ဖို့ ဆိုတဲ့အပေါ်မှာသာ အခြေခံသွားပါ့မယ်။\nဒါ့အပြင် သာသနာရေးရှုထောင့်ကနေ တင်ပြသွားမှာ ဖြစ်တဲ့အတွက် ကျမ်းမြတ်ကုရ်အာန်ရဲ့ သွန်သင် ချက်တွေအပေါ်မှာအခြေခံပြီး အရေးပါလှတဲ့ လမ်းညွှန်ချက်တွေကို ထုတ်နုတ်ဖော်ပြသွားမှာ ဖြစ်ပါတယ်။\nလူသားတွေရဲ့ ဗဟုသုတနဲ့ ဉာဏ်စဉ်တွေဟာ လုံး၀ဥဿုံပြီးပြည့်စုံမှုမရှိဘူးဆိုတာ အမြဲမှတ်သားထားရမှာ ဖြစ်သလို အဲဒီလူသားဗဟုသုတနဲ့ ဉာဏ်စဉ်တွေမှာ အကန့်အသတ်တွေ ရှိနေပါတယ်။\nဒါကြောင့် ဆုံးဖြတ်ချက်တွေချမှတ်တဲ့အခါမှာပဲဖြစ်ဖြစ်၊ အတွေးအခေါ်ပိုင်းဆိုင်ရာမှာပဲဖြစ်ဖြစ် အချို့သော အကြောင်းချင်းရာတွေဟာ လူသားတွေရဲ့ စိတ်ထဲကို မကြာခဏဝင်ရောက်လာ တာကြောင့် တစ်စုံတစ်ခုနဲ့ ပတ်သတ်ပြီး အဆုံးအဖြတ်ပြုလုပ်ကြတဲ့အခါ လူသားတွေရဲ့ (စိတ်ဝိညာဉ်ကို) တိမ်သလာဖုန်းလွှမ်း သွားစေနိုင်သလို၊ မိမိရဲ့ ပုဂ္ဂလအကျိုးအတွက် ရည်စူးဆောင်ရွက်တဲ့ လုပ်ဆောင်မှုတွေလည်း ဖြစ်ပေါ်သွားစေ နိုင်ပါတယ်။\nအဆုံးမှာတော့ ဒီလိုဆောင်ရွက်မှုတွေကနေ တရားမျှတမှုကင်းတဲ့ ရလဒ်တွေ၊ အဆုံးအဖြတ်တွေသာ ထွက်ပေါ် လာနိုင်ပါတယ်။\nဒါပေမယ့် ဘုရားရှင်ရဲ့ ဥပဒေသကတော့ လုံး၀ဥဿုံ ပြီးပြည့်စုံသလို တသီးပုဂ္ဂလအကျိုးဖြစ်ထွန်း ရေး အတွက် သာ အခြေခံထားတာ မဟုတ်ဘဲ တရားမျှတမှုကင်းတဲ့ကိစ္စရပ်တွေအတွက် အထောက်အပံ့လည်း ရှိမနေပါဘူး။\nဘာကြောင့်လဲဆိုရင်တော့ ဘုရားရှင်ဟာ သူ့ရဲ့ဖန်ဆင်းမှုတွေကို ကောင်းမွန်မှုနဲ့ တိုးတက်ဖြစ်ထွန်း ခြင်းတွေ အပေါ်မှာသာ ဆန္ဒရှိတော်မူတာကြောင့် ဖြစ်ပါတယ်။ ဒါကြောင့်လဲ သူ့ရဲ့ ဥပဒေသက တရားမျှတမှု အပေါ်မှာသာ လုံး၀အခြေခံထားခြင်း ဖြစ်ပါတယ်။\nဒီလို အဓိကကျတဲ့ အရေးကြီးဆုံမှတ်ကိုသာ လူတွေနားလည်သဘောပေါက်သွားကြမယ်ဆိုရင်တော့ အဲဒီနေ့ မှာပဲ စစ်မှန်ပြီး ထာ၀ရတည်မြဲမယ့် ငြိမ်းချမ်းရေးအုတ်မြစ်ကို အခြေချသွားနိုင်မှာ ဖြစ်ပါတယ်။\nဒါမှမဟုတ်ရင်တော့ ကမ္ဘာ့ငြိမ်းချမ်းရေး အခြေပြုစတင်ဖို့ရာအတွက် အင်အားစိုက်မှုတွေ အဆုံးမရှိပြုလုပ် နေကြပေမယ့်လည်း၊ အဲဒီလိုကျိုးပမ်းနေကြသူတွေအနေနဲ့ ထိုက်တန်တဲ့ ရလဒ်တွေ ရရှိအောင် မစွမ်းဆောင် နိုင်ကြဘူးဆိုတာကို ကျွန်တော်တို့တတွေ ဆက်လက်တွေ့ရှိနေကြရပါလိမ့်မယ်။\nပထမကမ္ဘာစစ်အပြီးမှာတော့ အချို့သောတိုင်းပြည်ခေါင်းဆောင်ကြီးတွေဟာ အနာဂတ်မှာ ကမ္ဘာ့နိုင်ငံများ အားလုံးအကြား ကောင်းမွန်ပြီး ငြိမ်းချမ်းတဲ့ အဆက်အဆံကိုသာ ဆန္ဒရှိခဲ့ကြပါတယ်။\nဒါကြောင့်လည်း ကမ္ဘာ့ငြိမ်းချမ်းရေး ရရှိဖို့ "နိုင်ငံပေါင်းချုပ်အသင်းကြီး" ကို ဖွဲ့စည်း တည်ထောင်ခဲ့ကြပါတယ်။\nအသင်းကြီးရဲ့ ရည်ရွယ်ချက်ကတော့ ကမ္ဘာ့ငြိမ်းချမ်းရေးကို ထိန်းသိမ်းပြီး အနာဂတ်မှာ ဖြစ်လာမယ့် စစ်ပွဲတွေ ကို ကာကွယ်သွားဖို့ ဖြစ်ပါတယ်။\nကံမကောင်း အကြောင်းမလှစွာနဲ့ဘဲ အသင်းကြီးရဲ့ အခြေခံဥပဒေတွေနဲ့ ပြဿနာရပ်တွေအပေါ် အဖြေထုတ် ပေးမှုတွေမှာ မှားယွင်းမှုတွေ၊ အားနည်းချက်တွေ ပါဝင်နေတာကြောင့် အသင်းကြီးက လူတွေအားလုံးရဲ့ အခွင့်အရေးတွေ၊ နိုင်ငံအားလုံးရဲ့ အခွင့်အရေးတွေကို တန်းတူညီမျှ အကာအကွယ် မပေးနိုင်ခဲ့ပါဘူး။\nဒါကြောင့်လည်း နိုင်ငံတစ်နိုင်ငံပြီးတစ်နိုင်ငံ အသင်းကြီးကနေ နုတ်ထွက်သွားခဲ့ကြပါတယ်။\nတရားမျှတမှုမရှိခဲ့ခြင်းကြောင့်ပဲ တာရှည်ခံတဲ့ ငြိမ်းချမ်းရေးကို ထုတ်ဖော်ဆောင်ရွက်ခြင်း မရှိနိုင်ခဲ့ ပါဘူး။\nနိုင်ငံပေါင်းချုပ်အသင်းကြီးရဲ့ အင်အားစိုက်ထုတ်ကျိုးပမ်းမှုတွေ ကျဆုံးခဲ့ရပြီး ဒုတိယကမ္ဘာစစ်ကို တိုက်ရိုက်ဦး တည်သွားခဲ့ပါတော့တယ်။\nဥပမာပေးဖို့တောင်မဖြစ်နိုင်တဲ့ အပျက်အစီးတွေ၊ ဆုံးရှုံးမှုတွေဟာ အပြစ်မဲ့ပြည်သူလူထုအများစုကြီး ထံ တိုက်ရိုက်သက်ရောက်စေခဲ့တယ်၊ ကမ္ဘာအနှံအပြားက ၇၅ မီလီယံရှိတဲ့ လူထုကြီး သေပွဲဝင်ခဲ့ရတယ်ဆိုတာ ကျွန်တော်တို့အားလုံး ကောင်းကောင်း သိရှိထားကြပါတယ်။\nဒီလို ကမ္ဘာစစ်ကြီးမျိုးမှာ လောကကြီးရဲ့ စက္ခုအာရုံကို ဖွင့်လှစ်ပေးနိုင်ဖို့ရာ လုံလောက်တာ ထက်တောင် ပိုမိုတဲ့ အစွမ်းရှိသင့်နေပါတယ်။\nအဲဒီအစွမ်းကနေ လူ့အဖွဲ့အစည်းအားလုံးရဲ့ ရသင့်ရထိုက်တဲ့ အခွင့်အရေးတွေကို အကာအကွယ်ပေးတဲ့၊ အမြော်အမြင်နဲ့ပြည့်စုံတဲ့ ပေါ်လစီတွေ ဖြစ်ထွန်းလာစေနိုင်ရမယ်၊ ကမ္ဘာ့ ငြိမ်းချမ်းရေးကို အခြေပြုစတင်နိုင်ဖို့ ရာအတွက် အဲဒီပေါ်လစီတွေဟာလည်း တရားမျှတမှုအပေါ်မှာသာ အခြေခံထားရမယ်။\nအဲဒီအချိန်မှာ ရှိခဲ့ကြတဲ့ ကမ္ဘာ့ခေါင်းဆောင်တွေကတော့ ငြိမ်းချမ်းရေးစတင်နိုင်ဖို့ အခြေအနေတစ်ရပ် အထိ အင်အားစိုက်ထုတ်ကျိုးပမ်းခဲ့ကြတာကြောင့် ကမ္ဘာ့ကုလသမ္မဂ္ဂဆိုပြီး ဖြစ်တည်လာခဲ့ပါတယ်။\nဒါပေမယ့် မကြာမြင့်မီ ကာလအတွင်းမှာပဲ ကမ္ဘာ့ကုလသမ္မဂ္ဂကို အထောက်အပံ့ပေးမယ့် ဘက်ပေါင်းစုံပြီး ပြည့်စုံတဲ့ ရည်ရွယ်ချက်တွေကို ဖြည့်ဆီးဆောင်ရွက်မှု မရှိနိုင်ခဲ့ဘူးဆိုတာကို ပေါ်ပေါ်လွင်လွင်ပဲ တွေ့ရှိလာ ရပါတယ်။\nယနေ့မှာတော့ အချို့သောအစိုးရအဖွဲ့တွေဟာ ကမ္ဘာ့ကုလသမ္မဂ္ဂရဲ့ အားနည်းချက်တွေကို သက်သေပြနိုင်တဲ့ ကြေငြာစာတမ်းတွေ ထုတ်ပြန်လာကြပါတော့တယ်။\nငြိမ်းချမ်းရေးအခြေပြုစတင်နိုင်မယ့် တရားမျှတမှုအပေါ်အခြေခံတဲ့ နိုင်ငံတကာဆက်ဆံရေးနည်းနာ နဲ့ပတ်သတ်ပြီး အစ္စလာမ်က ဘယ်လိုတင်ပြထားပါသလဲ ?\nကျမ်းမြတ်ကုရ်အာန် ကဏ္ဍတော် ၄၉၊ မုက္ခပါတ်နံပါတ်စဉ် ၁၄ မှာ အနန္တတန်ခိုးတော်ရှင် ဘုရားသခင်က နိုင်ငံအသီးအသီး၊ လူမျိုးစုအသွယ်သွယ်ကွဲပြားနေကြရတာဟာ တစ်ဦးနဲ့ တစ်ဦး ကွဲကွဲပြားပြားမှတ်မိသိရှိနေဖို့၊ (identity ရှိနေဖို့) အတွက်သာဖြစ်ပြီး အဲဒီလိုကွဲပြားနေမှုကြောင့် လူအုပ်စုတစ်ခုဟာ အခြားအုပ်စုထက် သာလွန်နေတာမျိုး၊ အင်အားကြီးထွားနေတာမျိုး စတဲ့ပုံစံတွေ လုံး၀မတည်ရှိကြောင်း ရှင်းရှင်းလင်းလင်း မိန့်ကြားလမ်းညွှန်တော်မူထားပါတယ်။\nလူသားအားလုံးဟာ တန်းတူညီမျှ မွေးဖွားခံခဲ့ရကြောင်းကို ကျမ်းမြတ်ကုရ်အာန်က ရှင်းရှင်းလင်း ဖော်ပြပါ တယ်။\nဒါ့အပြင် တမန်တော်မြတ်မုဟမ္မဒ် (သခင့်အပေါ် ငြိမ်းချမ်းခြင်း သန္တိသုခအဖြာဖြာ သက်ရောက်ပါစေ) သခင်ရဲ့ နောက်ဆုံးသော ဟောပြောတင်ပြချက်မှာလည်း သခင်က အာရပ်တစ်ဦးဟာ အာရပ်မဟုတ်သူတစ်ဦးထက် သာလွန်ခြင်းမရှိသလို အာရပ်မဟုတ်သူတစ်ဦးကလည်း အာရပ်တစ်ဦး ထက်သာလွန်မနေဘူးဆိုတဲ့အကြောင်း အမြဲအမှတ်ရနေဖို့ရာ မွတ်စလင်မ်တွေကို လမ်းညွှန်မှာ ကြားတော်မူခဲ့ပါတယ်။\nသခင်ကြီးက အသားဖြူတစ်ယောက်ဟာ အသားမဲတစ်ယောက်ထက် ဘယ်လိုမှ သာလွန်မြင့်မြတ်ခြင်း မရှိသလို အသားမဲတစ်ယောက်ကလည်း အသားဖြူတစ်ယောက်ထက် သာလွန်မြင့်မြတ်ခြင်းမရှိဘူးဆိုပြီးတော့လည်း သွန်သင်တော်မူခဲ့ပါတယ်။\nဒါ့ကြောင့် နိုင်ငံအသီးသီးက လူမျိုးစုအသွယ်သွယ်ဟာ တစ်စုနဲ့တစ်စု သာတူညီမျှသာဖြစ်တယ်ဆို တာကို ဒီသွန်သင်ချက်တွေက ရှင်းရှင်းလင်းလင်း ဖော်ပြနေပါတယ်။\nဒါတွင်မကသေးဘဲ လူသားအားလုံးဟာ ခွဲခြားဆက်ဆံခံရမှု၊ တရားမမျှတတဲ့အဆုံးအဖြတ်စတာတွေ လုံး၀ဥဿုံ ကင်းစင်တဲ့ သာတူညီမျှအခွင့်အရေးကို ခံစားရရှိစေရမယ်ဆိုတာကိုလည်း ရှင်းရှင်းလင်းလင်း လမ်းညွှန်ထား ပါတယ်။\nဒီလမ်းညွှန်ချက်တွေကတော့ ကွဲပြားတဲ့အုပ်စုတွေ၊ နိုင်ငံတွေအတွက် တစ်ဦးနဲ့တစ်ဦး ကူညီရိုင်းပင်းတဲ့ စိတ်ဓာတ်အခြေခံအုတ်မြစ် အတွက် သော့ချက်တွေ၊ ရွှေရောင်လွှမ်းတဲ့ နည်းနာတွေပဲဖြစ်သလို ဒီနည်းနာတွေ ဟာ ငြိမ်းချမ်းရေးအခြေပြုစတင်နိုင်တဲ့ အခြေခံအုတ်မြစ်တွေလည်း ဖြစ်ပါတယ်။\nဒါပေမယ့် ယနေ့ကာလများမှာတော့ အင်အားကြီးနဲ့ အင်အားနည်းနိုင်ငံများအကြား ကွဲပြားခြားနားချက်တွေ ၊ အတားအဆီးအကာအရံတွေ ရှိနေတာကို ကျွန်တော်တို့ တွေ့ရှိနေရပါတယ်။\nဥပမာ - ကမ္ဘာ့ကုလသမ္မဂ္ဂမှာ အချို့သောနိုင်ငံများအတွက် ကွဲပြားတဲ့ ဂုဏ်ထူးဝိသေသတွေ ရှိနေတာကို ကျွန်တော်တို့ တွေ့ရှိနေရပါတယ်။\nကုလသမ္မဂ္ဂလုံခြုံရေးကောင်စီမှာ အမြဲတမ်းအဖွဲ့ဝင်နိုင်ငံတွေနဲ့ ယာယီအဖွဲ့ဝင်နိုင်ငံများဆိုပြီးတော့ ရှိပါတယ်။\nဒီလိုမျိုး ခွဲခြားထားမှုကတော့ စိုးရိမ်ကြောင့်ကြမှုတွေ၊ စိတ်ပျက်အားလျော့မှုအကျဉ်းအကျပ်တွေ အတွက် အတွင်းပိုင်းဆိုင်ရာ အရင်းအမြစ်အင်အားတွေဖြစ်ကြောင်း သက်သေပြနေပါတယ်။ ဒါကြောင့်လည်း အချို့သောနိုင်ငံများက ဒီလိုမမျှမတဖြစ်နေမှုအပေါ် ဆန့်ကျင်တဲ့အကြောင်း ဖော်ပြချက်တွေကို ကျွန်တော်တို့ မကြာခဏကြားသိနေကြရပါတယ်။\nအစ္စလာမ်သာသနာတော်ကတော့ အကြောင်းကိစ္စအားလုံးမှာ လုံး၀ဥဿုံတရားမျှတဖို့နဲ့ သာတူညီမျှဖြစ်ဖို့ကို သွန်သင်ထားပါတယ်။ ဒါကြောင့်လည်း ကျွန်တော်တို့ဟာ အခြားသော အရေးကြီးတဲ့သွန်သင်ချက်တစ်ခုကို ကျမ်းမြတ်ကုရ်အာန် ကဏ္ဍတော် ၅၊ မုက္ခပါတ်တော် နံပါတ်စဉ် ၃ မှာ တွေ့ရှိလေ့လာနိုင်ပါတယ်။\nအဲဒီမုက္ခပါတ်တော်မှာ ဖော်ပြထားတာက တရားမျှတမှုလိုအပ်ချက်အရ မလိုမုန်းထား ရန်လိုမှုတွေမှာ အကန့်အသတ်မဲ့ကျူးလွန်နေကြသူတွေကိုတောင် သာတူညီမျှစွာ၊ တရားမျှတစွာ ဆက်ဆံကြရမယ့် အကြောင်း ဖော်ပြထားပါတယ်။\nဒါ့ပြင် ဘယ်သူတစ်ဦးတစ်ယောက်က မဆို၊ ဘယ်နေရာ၊ ဘယ်နေအထားမှာပဲဖြစ်ဖြစ် ကောင်းမှုကုသိုလ် ဘက်ကို ဆွဲဆောင်တင်ပြလာရင် လက်ခံသင့်တဲ့အကြောင်း သွန်သင်ထားသလို၊ ဘယ်သူတစ်ဦးတစ်ယောက်က မဆို၊ ဘယ်နေရာ၊ ဘယ်နေအထားမှာပဲဖြစ်ဖြစ် မတရားမှုနဲ့ အကုသိုလ်အမှုတွေကို ဆွဲဆောင်တင်ပြလာရင် တော့ ငြင်းဆန်ပယ်ချသင့်ကြောင်း သွန်သင်ထားပါတယ်။\nအစ္စလာမ်က သွန်သင်ပြဌာန်းတဲ့ တရားမျှတမှုရဲ့ စံပုံစံက ဘယ်လိုရှိသလဲဆိုတာကတော့ သဘာ၀အတိုင်း မေးလာနိုင်တဲ့ မေးခွန်းတစ်ခုပဲဖြစ်ပါတယ်။\nကျမ်းမြတ်ကုရ်အာန် ကဏ္ဍတော် ၄ ၊ မုက္ခပါတ်နံပါတ်စဉ် ၁၃၆ မှာတော့ မည်သူတစ်ဦးတစ်ယောက်မဆို မိမိဆန္ဒနဲ့ဆန့်ကျင်၍ဖြစ်စေ၊ မိမိမိဘများနဲ့ ဆန့်ကျင့်၍ဖြစ်စေ၊ မိမိရဲ့ အချစ်ခင်အနှစ်သက်ဆုံးသော သူများနဲ့ ဆန့်ကျင်၍ဖြစ်စေ အမှန်တရားအတွက် သက်သေခံရမယ်ဆိုရင် သက်သေခံများအဖြစ် ရပ်တည်ရမယ့် အကြောင်း၊ အဲဒီလိုသက်သေခံခြင်းဖြင့် တရားမျှတမှုနဲ့ အမှန်တရားတို့ကို လက်ဆုပ်လက်ကိုင်ပြုခြင်း မည် ကြောင်း ဖော်ပြလမ်းညွှန်ထားပါတယ်။\nအင်အားကြီးပြီး ချမ်းသာတဲ့နိုင်ငံတွေဟာ အင်အားနည်းပြီး ဆင်းရဲတဲ့နိုင်ငံတွေရဲ့ အခွင့်အရေးရပိုင်ခွင့်တွေကို မိမိတို့ကိုယ်ပိုင် အခွင့်အရေးတွေ တာရှည်ခံဖို့ ရည်ရွယ်ပြီး တားဆီးပိတ်ပင်ဖို့ မသင့်သလို မိမိတို့ထက် ပိုပြီးဆင်းရဲတဲ့ နိုင်ငံတွေအပေါ်မှာ တရားမျှတမှုကင်းစွာ အဆက်အဆံပြုလုပ်ကြဖို့လည်း မသင့်လျော်ပါဘူး။\nဒီလိုပါပဲ၊ အင်အားနည်းပြီး ဆင်းရဲတဲ့နိုင်ငံတွေကလည်း အင်အားကြီးပြီး ချမ်းသာတဲ့နိုင်ငံများကို ထိခိုက်စေမယ့် အချင်းကိစ္စရပ်တွေကို အခွင့်အရေးရတိုင်း ရှာဖွေဆောင်ရွက်နေကြဖို့လည်း မသင့်လျော်ပါဘူး။\nဒီလိုပြုလုပ်နေကြမယ့်အစား အင်အားကြီးရော အင်အားနည်းနိုင်ငံများကပါ တရားမျှတမှုအခြေခံ နည်းနာတွေအတိုင်း လိုက်နာကျင့်သုံးနိုင်ဖို့ လုံလစိုက်ကျိုးပမ်းနေသင့်ပါတယ်။ ဒါကပဲ နိုင်ငံများအကြား အဆက်အဆံမှာ ငြိမ်းချမ်းရေးတာရှည်ခံဖို့ အလွန်ရေးကြီးလှတဲ့ အကြောင်းကိစ္စတစ်ရပ်ပဲ ဖြစ်ပါတယ်။\nနိုင်ငံများအကြား ငြိမ်းချမ်းစွာ အဆက်အဆံပြုလုပ်နိုင်ကြဖို့ရာ အခြားသော လိုအပ်ချက်တစ်ခုကို ကျမ်းမြတ် ကုရ်အာန် ကဏ္ဍတော် ၁၅၊ မုက္ခပါတ်တော် နံပါတ်စဉ် ၈၉ မှာ ဖော်ပြထားပြန်ပါတယ်။ အဲဒီမုက္ခပါတ်တော်မှာပဲ မည်သည့်အုပ်စုကမှ အခြားအုပ်စုတစ်ခုခုရဲ့ ချမ်းသာကြွယ်၀မှုတွေနဲ့ အခြေခံအရင်းအမြစ်တွေအပေါ်မှာ မနာလိုဝန်တိုစိတ်၊ ရလိုဇောရမက်တွေနဲ့ မကြည့်ရှုကြဖို့ လမ်းညွှန်ထားပါတယ်။\nဒီလိုပါပဲ၊ နိုင်ငံတစ်နိုင်ငံအနေနဲ့ အခြားနိုင်ငံတစ်နိုင်ငံကို အပြင်ပန်းမှာ အကူအညီပေးသလို သဘောမျိုးသက် ရောက်နေပေမယ့် တရားမျှတမှုကင်းနေပြီး၊ ဆိုးရွားတဲ့ရည်ရွယ်ချက်တွေနဲ့ အကူအညီအထောက်အပံ့ပေးပြီး အဲဒီနိုင်ငံက အရင်းအမြစ်သယံဇာတတွေကို ရယူဖို့အတွက်လည်း ရှာဖွေကျိုးပမ်းမနေသင့်ပါဘူး။\nဒါကြောင့် အစိုးရအဖွဲ့အစည်းတွေအနေနဲ့ နည်းပညာပိုင်းဆိုင်ရာ အကူအညီပေးမှုတွေကို အခြေခံပြီး အခြားနိုင်ငံတစ်နိုင်ငံအပေါ်မှာ တရားမမျှတတဲ့ ကုန်သွယ်ရေးသဘောတူညီမှုတွေ၊ စာချုပ်စာတမ်းတွေနဲ့ ခေါင်းပုံဖြတ် အမြတ်ထုတ်ဖို့ မပြုလုပ်သင့်ပါဘူး။\nဒီလိုပါပဲ၊ အစိုးရအဖွဲ့အစည်းတွေအနေနဲ့ ကျွမ်းကျင်မှုအကူအညီတွေပေးပြီး ဖွံ့ဖြိုးဆဲနိုင်ငံတွေကနေ ထွက်တဲ့ သဘာ၀အရင်းအမြစ်တွေ၊ အဖိုးတန်ပစ္စည်းတွေကို ထိန်းချုပ်ခြယ်လှယ်နိုင်ဖို့ကိုလည်း ကျိုးပမ်းဆောင်ရွက်ဖို့ မသင့်လျော်ပါဘူး။\nအဲဒီဖွံ့ဖြိုးဆဲနိုင်ငံတွေက ပညာမဲ့လူထုတွေ၊ အစိုးရအဖွဲ့တွေကို သူတို့ကိုယ်ပိုင် သဘာ၀အရင်းအမြစ် တွေနဲ့ပတ်သတ်ပြီး ဘယ်လိုဘယ်ပုံ နည်းစနစ်တကျ ထုတ်ယူသုံးစွဲနိုင်မလဲဆိုတဲ့ အကြောင်း သင်ကြားပြသ ပေးသင့်ပါတယ်။\nနိုင်ငံတွေ၊ အစိုးရအဖွဲ့အစည်းတွေက အဲဒီလို ကံမကောင်း၊ အကြောင်းမလှဖြစ်နေတဲ့ သူတွေကို ကူညီဆောင်ရွက်ပေးကြဖို့ အမြဲတမ်း ရှာဖွေကြံဆနေသင့်ပါတယ်။\nဒါပေမယ့် အဲဒီလို ကူညီဆောင်ရွက်ပေးမှုများက မိမိနိုင်ငံရဲ့ နိုင်ငံရေးသို့မဟုတ် အမျိုးသားအကျိုးစီးပွား အတွက် ရည်ရွယ်ပြီး ဆောင်ရွက်ပေးနေတယ်ဆိုတာမျိုး မဖြစ်စေဖို့နဲ့ မိမိတို့ ကိုယ်ပိုင် ပုဂ္ဂလိကအကျိုးကျေးဇူး အတွက် ဆောင်ရွက်နေတာမျိုး မဖြစ်စေဖို့ လိုအပ်ပါတယ်။\nလွန်ခဲ့တဲ့ ဆယ်စုနှစ် ၆ ခု၊ ၇ ခုလောက်အတွင်းမှာပဲ ကမ္ဘာ့ကုလသမ္မဂ္ဂကဆင်းရဲတဲ့ တိုင်းပြည်နိုင်ငံတွေ တိုးတက် ဖြစ်ထွန်းလာစေဖို့ ရည်ရွယ်ပြီး အစီအစဉ်ပေါင်းမြောက်မြား စွာကို အကောင်အထည်ဖော် ဆောင်ရွက်ခဲ့ တယ်ဆိုတာ ကျွန်တော်တို့ လေ့လာတွေ့ရှိနိုင်ပါတယ်။\nဒီလိုအကောင်အထည်ဖော်ဆောင်ရွက်ဖို့ရာအတွက် ကုလသမ္မဂ္ဂအဖွဲ့အစည်းတွေဟာ ဖွံ့ဖြိုးဆဲနိုင်ငံများရဲ့ သဘာ၀သယံဇာတတွေကို ရှာဖွေလေ့လာသုံးသပ်ခဲ့ကြပါတယ်။\nဒီလိုမျိုး အင်အားစိုက်ကျိုးပမ်းမှုတွေ ရှိခဲ့ပေမယ့်လည်း ဆင်းရဲတဲ့ ဘယ်တိုင်းပြည်နိုင်ငံ တစ်နိုင်ငံကမှ ဖွံ့ဖြိုးပြီး တိုင်းပြည်တစ်ပြည်ရဲ့ အဆင့်အတန်းမျိုး ရောက်ရှိမလာခဲ့ပါဘူး။\nဒီလိုဖြစ်ရခြင်းရဲ့ အခြေခံအချက်တစ်ခုကတော့ အဲဒီဆင်းရဲမွဲတေနေတဲ့ နိုင်ငံတွေရဲ့ အစိုးရအဖွဲ့အစည်း အများ စုကြီးမှာ ကျယ်ပြောလှတဲ့ အကျင့်ပျက်ခြစားမှုတွေ မုချတည်ရှိနေလို့ပါပဲ။\nဒီလိုမျိုးဖြစ်နေတာတောင်မှ ဖွံ့ဖြိုးပြီးနိုင်ငံတွေဟာ အဲဒီလိုမျိုးအစိုးရအဖွဲ့အစည်းတွေနဲ့ပဲ သူတို့ကိုယ်ပိုင် အကျိုးစီးပွားအတွက်သာ ရှေးရှုပြီး ဆက်လက်လက်တွဲဆောင်ရွက်နေတယ်ဆိုတာကို ကျွန်တော့်အနေနဲ့ မလွဲမရှောင်သာ ထုတ်ဖော်ပြောဆိုရပါလိမ့်မယ်။ ကုန်သွယ်ရေးလုပ်ငန်းတွေ၊ နိုင်ငံတကာအထောက်အပံ့တွေနဲ့ စီးပွားရေးဆိုင်ရာ စာချွန်လွှာတွေကို ဆက်လက်ပြီး ဆောင်ရွက်လုပ်ကိုင်နေကြပါတော့တယ်။\nရလဒ်အနေနဲ့ အဖွဲ့အစည်းထဲက ဆင်းရဲမွဲတေနေတဲ့ အစိတ်အပိုင်းကတော့ စိုးရိမ်ကြောင့်ြကမှုတွေ၊ စိတ်ဓာတ်ကျဆင်းမှုတွေ မြင့်မားစွာဖြစ်ထွန်းလာရသလို အဲဒီလိုဖြစ်ထွန်းမှုတွေကနေ နိုင်ငံတွင်း သူပုန်ထမှုတွေ၊ မငြိမ်မသက်မှုတွေ ဆက်လက်ဖြစ်ပေါ်လာပါတော့တယ်။\nဖွံ့ဖြိုးဆဲနိုင်ငံများက ဆင်းရဲမွဲတေနေတဲ့ လူအုပ်စုကတော့ စိုးရိမ်ကြောင့်ကြမှုအရှိန်ကြောင့်ပဲ သူတို့နိုင်ငံရဲ့ ခေါင်းဆောင်တွေကိုသာမက အင်အားကြီးအနောက်နိုင်ငံများကိုပါ ဆန့်ကျင်လာကြပါတော့တယ်။\nအစွန်းရောက်အုပ်စုတွေက ဒီအချက်ကိုပဲ သူတို့လက်ထဲထည့်ပြီး လိုသလိုအသုံးချသွားကြတာပါ။ အစွန်းရောက် အုပ်စုတွေက အဲဒီစိုးရိမ်ကြောင့်ကြမှုတွေကို အမြတ်ထုတ်ကြသလို စိုးရိမ်ကြောင့်ကြနေကြရသူတွေကို စည်းရုံး ပြီး သူတို့အထဲမှာ အဖွဲ့ဝင်အဖြစ်ပါဝင်လာစေ ပါတော့တယ်။ ဒီလိုနဲ့ သူတို့ရဲ့ အမုန်းတရားတွေ ကြီးထွားနေတဲ့ အမြော်အမြင်ကို အထောက်အပံ့ ဖြစ်လာစေပါတယ်။\nဒီလိုအဖြစ်အပျက်များရဲ့ နောက်ဆုံးရလဒ်ကတော့ ကမ္ဘာပေါ်က ငြိမ်းချမ်းရေးဟာ လုံး၀ဖျက်ဆီး ခံလိုက်ရ ခြင်းပါပဲ။\nအစ္စလာမ်သာသနာတော်ဟာ ငြိမ်းချမ်းရေးအတွက် ကျွန်တော်တို့ရဲ့ စူးစိုက်မှုအာရုံကို ဆွဲဆောင်ထားပါတယ်။\n- လုံး၀ဥဿုံ တရားမျှတမှု လိုအပ်ပါတယ်။\n- မှန်ကန်တဲ့ သက်သေခံမှုကို အမြဲတစေထွက်ဆိုဖို့ လိုအပ်ပါတယ်။\n- ကျွန်တော်တို့ရဲ့ စက္ခုအာရုံတွေဟာ အခြားသူများရဲ့ ချမ်းသာကြွယ်၀မှုအပေါ်မှာ မနာလိုဝန်တိုစိတ်နဲ့ မကြည့်မိကြဖို့ လိုအပ်ပါတယ်။\n- ဒါ့ပြင် ဖွံ့ဖြိုးပြီးနိုင်ငံတွေဟာ မိမိတို့ရဲ့ ပုဂ္ဂလဆန္ဒများကို တဖက်မှာချန်ထားရစ်ပြီး တကိုယ်ကောင်းမဆန်တဲ့ သဘောထားစိတ်ဓာတ်တွေနဲ့ ဖွံ့ဖြိုးမှုနှေးကွေးတဲ့တိုင်းပြည်တွေ၊ ဆင်းရဲတဲ့တိုင်းပြည်တွေကို အကူအညီပေးဖို့ လိုအပ်ပါတယ်။\nဒီနည်းလမ်းများအားလုံးကို စိစစ်ဆောင်ရွက်မယ်ဆိုရင်တော့ စစ်မှန်တဲ့ ငြိမ်းချမ်းရေးကို အခြေပြု စတင်နိုင်မှာပဲဖြစ်ပါတယ်။\nမတရားမှုရှိနေသမျှကာလပတ်လုံး ငြိမ်းချမ်းရေးဆိုတာ ဖြစ်ပေါ်လာနိုင်မှာမဟုတ်ဘူးဆိုတာကို မှတ်သား ထားကြရပါမယ်။\nဒါ့ပြင် တိုင်းပြည်နိုင်ငံတစ်နိုင်ငံက စည်းမျဉ်းစည်းကမ်းအားလုံးကို ဖျောက်ဖျက်ကျူးလွန်ပြီး အခြားနိုင်ငံ တစ်နိုင်ငံကို တိုက်ခိုက်မယ်၊ အဲဒီနိုင်ငံရဲ့ အရင်းအမြစ်သယံဇာတတွေကို မတရားသဖြင့် ခြယ်လှယ်ဖို့ကြိုးစား မယ်ဆိုရင် အခြားတိုင်းပြည်နိုင်ငံတွေအနေနဲ့ အဲဒီလို ရက်စက်ကြမ်းကြုတ်မှုကို တားဆီးဖို့ရန် ကြိုးပမ်းဆောင် ရွက်ရပါမယ်။\nဒါပေမယ့် အဲဒီလိုဆောင်ရွက်တဲ့နေရာမှာ အခြားတိုင်းပြည်နိုင်ငံများက တရားမျှတမှုကို အမြဲတစေ ကျင့်သုံးကြ ဖို့တော့ လိုအပ်ပါတယ်။\nနိုင်ငံတစ်နိုင်ငံနဲ့ ဆန့်ကျင်ပြီး အရေးယူဆောင်ရွက်ဖို့ရာအတွက် အစ္စလာမ့်သွန်သင်ချက် အသေးစိတ်ကို ကျမ်းမြတ်ကုရ်အာန်ရဲ့ ကဏ္ဍတော် ၄၉၊ မုက္ခပါတ်တော် အမှတ်စဉ် ၁၀ မှာ ဖော်ပြပါရှိပါတယ်။\nအကယ်၍ နိုင်ငံနှစ်နိုင်ငံဟာ အချင်းများပြီး အဲဒီကနေတဆင့် စစ်ပွဲဆီကို ဦးတည်မယ်ဆိုရင် အခြားတိုင်း ပြည်နိုင်ငံတွေဟာ အဲဒီနိုင်ငံနှစ်နိုင်ငံပါဝင်စေပြီး စေ့စပ်ဆွေးနွေးခြင်းနဲ့ အပြုသဘောဆောင်တဲ့ နည်းနာ တွေအပေါ်အခြေခံတဲ့ အတွေးအမြင်ဖလှယ်ရေးကို အထူးအင်အားစိုက်ထုတ် ပြုလုပ်ဆောင်ရွက်သင့် ကြပါ တယ်။ ဒီလိုဆောင်ရွက်ကြရင်းနဲ့မှ စေ့စပ်ဆွေးနွေးရေး အခြေခံနည်းနာကနေ ထုတ်ပေးလိုက်တဲ့ သဘော တူညီမှုတွေ၊ ပြန်လည်ရင်ကြားစေ့ရေးဆိုတဲ့ ရလဒ်တွေကို ရရှိနိုင်ပါလိမ့်မယ်။\nသို့သော် တဖက်ဖက်က ဒီလိုသဘောတူညီမှုကို လက်သင့်မခံဘဲ စစ်ပွဲဆင်နွဲခဲ့မယ်ဆိုရင်တော့ အခြားတိုင်း ပြည်နိုင်ငံများက ပူးပေါင်းပြီး ဖျောက်ဖျက်ကျူးလွန်သူကို တားဆီးဖို့ရာ တိုက်ပွဲဝင်ကြရပါမယ်။\nဖျောက်ဖျက်ကျူးလွန်တဲ့ နိုင်ငံဟာ ချေမှုန်းခံရပြီးတဲ့နောက်မှာ နှစ်ဦးနှစ်ဖက် စေ့စပ်ညှိုနှိုင်းဖို့ သဘောတူ လာခဲ့မယ်ဆိုရင် အခြားအဖွဲ့အစည်းနိုင်ငံအားလုံးဟာ တာရှည်ခံမယ့် ငြိမ်းချမ်းရေးနဲ့ ရင်ကြားစေ့ရေး တွေအတွက် သဘောတူညီချက်တစ်ခု ရလာဖို့ရာ ဆောင်ရွက်လုပ်ကိုင်သင့်ပါတယ်။\nတိုင်းပြည်နိုင်ငံတစ်ခုကို ကျဉ်းထဲကြပ်ထဲရောက်သွားမယ့် ပြင်းထန်ပြီး တရားမျှတမှုမရှိတဲ့ အခြေအနေမျိုး ကိုတော့ ဖိအားပေးဖန်တီးဖို့ မပြုလုပ်သင့်ပါဘူး။ ဘာကြောင့်လဲဆိုရင် ရေရှည်မှာ အဲဒီအကျဉ်းအကြပ်ကနေ စိုးရိမ်ကြောင့်ကြမှုတွေဖြစ်လာပြီး ပေါက်ကွဲပျံ့နှံ့လာနိုင်လို့ပါပဲ။\nအဲဒီစိုးရိမ်ကြောင့်ကြမှုကပဲ အနာဂတ်မှာ မငြိမ်မသက်မှုတွေကို ဖြစ်ပေါ်လာစေတာပါ။\nအုပ်စုနှစ်ခုအကြားမှာ ကြားဝင်ပြီး ရင်ကြားစေ့ရေးဆောင်ရွက်မယ့် တတိယအစိုးရအဖွဲ့အစည်းများ အနေနဲ့ မိမိတို့ဆောင်ရွက်မယ့် ကိစ္စရပ်တွေကို ရိုးရိုးသားသားနဲ့ ဘက်လိုက်မှုကင်းစွာ ဆောင်ရွက်ကြရပါ့မယ်။\nအကယ်၍ တဘက်ဘက်က မိမိတို့ဆောင်ရွက်နေတဲ့ တရားမျှတမှုရှိပြီး ဘက်မလိုက်တဲ့ ကိစ္စရပ်တွေအပေါ်မှာ ဆန့်ကျင်တဲ့စကားမျိုး ဆိုလာခဲ့သည့်တိုင် အဲဒီဘက်မလိုက်တဲ့ ဆောင်ရွက်မှုမျိုးကို တည်တံ့နေစေရပါမယ်။ ကြားဝင် ဆောင်ရွက်နေတဲ့နိုင်ငံအနေနဲ့ အဲဒီလိုအခြေအနေမျိုးတွေအတွက် အမျက်ဒေါသကို မဖော်ပြသင့် သလို ကလဲ့စားချေဖို့ဘဲဖြစ်ဖြစ်၊ မတရားမှုတစ်ခုခုကိုပဲကျူးလွန်လိုက်တာမျိုးနဲ့ပဲဖြစ်ဖြစ် မတုန့်ပြန်သင့်ပါဘူး။\nဘယ်အဖွဲ့အစည်းကိုမဆို သူတို့ရသင့်ရထိုက်တဲ့ အခွင့်အရေးတွေကို ပေးသင့်ပါတယ်။\nဒါကြောင့် တရားမျှတမှုကို အကောင်အထည်ဖော်ကြရာမှာ တိကျတဲ့အဖြေတစ်ခုရဖို့ စေ့စပ်ညှိုနှိုင်း ပေးနေတဲ့ ကြားခံတိုင်းပြည်နိုင်ငံများအနေနဲ့ မိမိတို့ရဲ့ ပုဂ္ဂလိက အကျိုးကျေးဇူးတွေအတွက် ရည်စူးဆောင်ရွက်နေဖို့ မသင့်လျော်သလို ပဋိပက္ခဖြစ်ပွားနေတဲ့ တိုင်းပြည်နိုင်ငံနှစ်ခုလုံးဆီကနေ တရားဝင်စံနှုန်းများနဲ့ ညိစွန်းနေတဲ့ အကျိုးကျေးဇူးတွေ ရယူနေတာမျိုး၊ ရယူဖို့ကြိုးစားတာမျိုးတွေလည်း မလုပ်သင့်ပါဘူး။\nကြားဝင်စေ့စပ်သူများက ပဋိပက္ခဖြစ်ပွားနေတဲ့ တိုင်းပြည်နိုင်ငံနှစ်ခုလုံးကို မတရားသဖြင့် ဝင်ရောက်စွက် ဖက်တာမျိုး၊ မတရားသဖြင့် ဖိအားပေးတာမျိုးတွေ မပြုလုပ်သင့်ပါဘူး။\nဘယ်တိုင်းပြည်နိုင်ငံရဲ့ သဘာ၀သယံဇာတကိုမှ အမြတ်ထုတ်ဖို့ ကြိုးစားတာမျိုးတွေလည်း မပြုလုပ်သင့်ပါဘူး။\nအဲဒီလိုနိုင်ငံတွေကို မလိုလားအပ်တဲ့ မတရားသဖြင့် ကန့်သတ်ချုပ်ခြယ်ကြတာမျိုးကိုလည်း ရှောင်ရှားကြ ရပါမယ်။\nဘာကြောင့်လဲဆိုရင် အဲဒီလိုပြုမူခြင်းက တရားမျှတမှုမရှိသလို တိုင်းပြည်နိုင်ငံများအကြား အဆက်အဆံကို တိုးတက်ဖြစ်ထွန်းစေနိုင်တဲ့ ဗဟိုချက်မဖြစ်ပါတယ်ဆိုပြီးတော့လည်း သက်သေပြနိုင်လိမ့်မှာမဟုတ်ပါဘူး။\nအတိုချုပ်ကတော့ ကျွန်တော်တို့အနေနဲ့ ကမ္ဘာပေါ်မှာ ငြိမ်းချမ်းရေးကို အခြေပြုတည်ဆောက်လို ကြတယ်ဆိုရင် သာလွန်ထူးကဲမှုတွေအတွက် ကျွန်တော်တို့ရဲ့ ပုဂ္ဂလဆန္ဒတွေ၊ အာသာရမက်တွေကို ချန်ထားရစ်ခဲ့ပြီး တရားမျှတမှုအပေါ်မှာသာ လုံး၀အခြေခံတဲ့ နှစ်ဦးနှစ်ဖက် ဆက်ဆံရေးမျိုးကို စတင်အကောင်အထည် ဖော်ကြရပါမယ်။\nဒါမှမဟုတ်ရင်တော့ ကျွန်တော်တို့အားလုံးသိကြတဲ့အတိုင်းပါပဲ၊ မဟာမိတ်နိုင်ငံတွေသာမက ယာယီမိတ်ဖွဲ့ နိုင်ငံအစုတွေလည်း အများအပြားရှိနေတာကြောင့် ကမ္ဘာပေါ်မှာ မငြိမ်သက်မှုတွေ တိုးပွားလာမယ်၊ အဲဒီကနေတဆင့် ကြီးမားတဲ့ အပျက်အစီးတွေ အဆုံးသတ်မှာ ဖြစ်ပေါ်လာပါလိမ့်မယ်။\nဒီလိုဖြစ်ပျက်လာမယ့် စစ်မက်တွေနဲ့ အပျက်အစီးတွေဟာ မျိုးဆက်ပေါင်းများစွာကြာမြင့်တဲ့အထိ အကျိုးသက် နေစေမယ်ဆိုတာကလည်း မြေကြီးလက်ခတ်မလွဲဖြစ်ပါတယ်။\nဒါကြောင့် ကမ္ဘာ့အင်အားအကြီးဆုံးအဖွဲ့အစည်းကြီးဖြစ်တဲ့ ကုလသမ္မဂ္ဂအနေနဲ့ မှန်ကန်တဲ့တရားမျှတမှုကို ကျင့်သုံးပြီး မိမိရဲ့ အခန်းကဏ္ဍကို အကောင်အထည်ဖော်ဆောင်ရွက်သင့်သလို ကျွန်တော် တင်ပြခဲ့တဲ့အတိုင်း၊ ကောင်းမွန်တဲ့ရည်ရွယ်ချက်တွေကိုလည်း ထားရှိကြဖို့လည်း လိုအပ်ပါတယ်။\nဒီလိုသာပြုမူဆောင်ရွက်ခဲ့ကြမယ်ဆိုရင်တော့ ကမ္ဘာလောကကြီးက ခင်ဗျားတို့ရဲ့ မဟာအင်အားစိုက် ထုတ်မှုကြီး ကို အမြဲတစေ သတိတရဖြစ်နေကြ၊ အထင်ကြီးလေးစားနေကြမှာပဲဖြစ်ပါတယ်။\nဒီမြော်လင့်ချက်ဟာ အမှန်တကယ်ဖြစ်ပေါ်လာပါစေလို့ ကျွန်တော်ဆုတောင်းပတ္ထနာပြုပါတယ်။\nမြန်မာပြန် - www.ahmadipostmyanmar.org\nယူကေ၊ အဟ်မဒီယာမွတ်စလင်မ် နှစ်ပတ်လည်ညီလာခံ : အစ္စလာ...\nပါကစ္စတန် : ဆယ်ရက်အတွင်း အဟ်ဒီမွတ်စလင်မ်၊ လေးဦးမြေ...\nယူကေအဟ်မဒီယာနှစ်ပတ်လည်ညီလာခံ - မီလီယံဝက်ခန့် အဟ်မဒ...\nယူကေ - နိုင်ငံတကာ အစ္စလာမ်မစ်ကွန်ဖရင့်တွင် လူထောင်...\nMuslims for Life 2012 : စက်တင်ဘာ ၁၁ ရက်နေ့ အောက်မေ...\nပဉ္စမမြောက်ခလီဖတုလ်မဆီဟ် ၊ ဟာဇရသ်မီရ်ဇာ မဆ်ရူးရ်အဟ...


Mobile House: Android ဖုန်း တစ်လုံး ၀ယ် မယ် ဆို လျှင်\nAndroid ဖုန်း တစ်လုံး ၀ယ် မယ် ဆို လျှင်\nAndroid ဖုန်း တစ်လုံး ၀ယ် မယ် ဆို လျှင် သိသင့်တဲ့ အချက် တွေ ကို ဖော် ပြ ပေးပါမယ် ။၀ယ် ပြီး မှ စိတ်ညစ် မနေ ရ အောင် ဒါ လေး ဖတ် ပြီး မှ ၀ယ် ကြပါ လို့ တိုက်တွန်း လိုက်ပါ တယ် ။\nမိမိ ၀ယ် မယ် ဆိုပြီး ရည်ရွယ် ပြီ ဆို ရင် အဲ့ ဖုန်း ရဲ့ ဈေး ကို အရင် ဆုံး Brand တွေ နဲ့ နှိုင်းယှဉ် ကြည့် ပါ ။ အောက် ထစ် Huawei အမျိုး စား နဲ့ နှိုင်း ယှဉ် ကြည့် ပါ တန် မ တန် ဆိုတာ ကို ။ ဥပမာ - ကိုယ်ဝယ် ချင် တဲ့ ဖုန်း က ၅၀၀၀၀ ဆို ပါ တော့ သူ ရမဲ့ အရည်အသွေး ဆို လို တာ က camera Megapixel ဘယ်လောက် ရ မလဲ ။CPU speed ဘယ် လောက် ရ မလဲ ? နာမည် မရှိ တဲ့ ဖုန်း အများ စု ကတော့ 600mhz နဲ့ 800mhz ကြား ထဲ ၀န်းကျင် တာ ရှိ ပါတယ် ။ 800mhz လောက် မှ သာ လျှင် အသုံး ပြုရတာ မြန်ဆန် မည် ။ဂိမ်း ကို မထစ် ပဲ ဆော့နိုင် မည် ဖြစ် သည် ။ဒါ တောင် ဂိမ်း အကြီး တွေ ဆို cpu speed 1Gb လောက် မှ သာဆော့ လို့ အဆင်ပြေ မည် ဖြစ် သည် ။၃၀၀၀၀ လောက် ကွာ တာ ကို မကြည့် သင်ပါဘူး ။ဖုန်းတစ် လုံးဝယ် ပြီးရင် အနည်းဆုံး ၆လ ကနေ ၁ နှစ် ထိ တော့ သုံးကြ မှာပါ ပဲ ။အဲ့ လို သုံး တဲ့ ချိန် မှာ သုံးမကောင်း လို့ နောင် တ မရ စေချင် ဘူး ။ထို့ကြောင့် ရေးပြီး တင် လိုက် ရခြင်းဖြစ် ပါတယ် ။\nစစ် ဆေးရ မည့် အချက်များ\n1 . Camera Megapixel 2.0 အထက် ရှိ သင့် သည် ။( မှတ်ချက် - တရုတ်ဖုန်း များတွင် ရေးထားသည် များ မှာ မှန်ကန်ခြင်းမရှိ သော ကြောင် စမ်း ကြည့် မှ သိနိုင်မည် )\n2. မြန်မာ ဖောင့် ထည့် ရမရ ။ ရ လျှင် တခါတည်း ထည့် ခိုင်းရန် ။ပိုက်ဆံ ပေးရလဲ ပေးလိုက်ပါ ၅၀၀၀ နှငိ့ ၁၀၀၀၀ ထပ်မ ပိုပါဘူး ။ပြီး မှထည့် မရလျှင် မိမိ ပဲ နောင်တရ လိမ့် မည် ။ (မှတ်ချက် -အထူးသဖြင့် တရုတ် ဖုန်း အများစု ထည့် လို့ မရကြပါ )\n3. internal storage ( ဖုန်းအတွင်း ပါဝင် သော မှတ်ဥာဏ် ) နည်းလား ။100,000 Ks ၀န်းကျင် ဖုန်း များ တွင် နည်းလေ့ ရှိ သည် ။ နည်းပါ က ဆော့ဝ် နှင့် ဂိမ်း အများကြီး သွင်း မရပါ ။ (မှတ်ချက် - ၁၀၀,၀၀၀ လောက် ၀န်းကျင် ၀ယ် လျှင် နည်းသည် မှာ အပြစ် တော့မဟုတ် )\n4. CPU speed ၊ ဒါ ကတော့ အရေးကြီး ဆုံး ဖြစ် သည် ။ Android ဖုန်း တစ် လုံး သုံးကောင်း မကောင်း ဆို တာ ဒါ ပေါ် မှာ အများ ကြီး မူတည် ပါတယ် ။ဂိမ်း အတွက် ရော တခြား လုပ် ဆောင် ချက် တွေ ကို ကော ပေါ် မှာ သက်ရောက် မူ ရှိ ပါတယ် ။ဖုန်း တစ် လုံး ရဲ့ cpu speed ကို ဆိုင် တွေ ကလဲ မသိကြပါ ဘူး ။ ဒါ ကို စစ် ဆေး နိုင် မည့် ဆော့ဝ် တင်ပေး ထားပါတယ် ။ link http://moiblehouse.blogspot.com/2012/10/blog-post_5.html ဒီမှာဒေါင်းပါ ။\nCpu speed 800 မှ စပြီး သုံး ရအဆင် ပြေ ပါတယ် ။မြင့် လေ မြန်လေ ပဲ ပေါ့ ။\n5. မိမိ ၀ယ် မဲ့ ဖုန်း ရဲ့ အပို ပစ္စည်း ရှိမရှိ လဲ စဉ်းစား သင့် ပါတယ် ။ တရုတ် ဖုန်း အများ စု ဟာ အပို ပစ္စည်း (ဥပမာ - LCD , Touch ) စတာ တွေ အပို မလာပါဘူး ။ ဆော့ဝ် ပြန် ရေးမရ ပါ ဘူး ။ အဲ့ ဒါတွေ လဲ စဉ်းစား သင့် ပါတယ် ။\nအပေါ် မှာ ရေးထားတာ တွေ က တော့ အဓိက စစ် ဆေး သင့် သည့် အချက်လက် တွေ ဖြစ် ပါတယ် ။တခြား စစ်ဆေး လို့ သင့် တာ တွေ အများကြီး ပါ ။ ဥပမာ - ဖုန်းလိုင်း ဆွဲ အားကောင်းမကောင်း ( အဲ့ ဒါ က တော့ ထည့် စမ်းကြည့် ပါ ) ၊ Wifi လိုင်း ကောင်းမကောင်း စသဖြင့် ပေါ့ ဗျာ ။\nAndroid ဖုန်း ၀ယ် ချင် တဲ့ သူ တွေ ဒါ လေး ဖတ် ပြီး အ၀ယ်မှား ပဲ ကောင်းကောင်း ကိုင် နိုင် ကြ ပါ စေလို့ ဆုတောင်းပေး လိုက်ပါ တယ် ။\nPosted by Ye Yint Aung at 9:57 AM\nအင်တာနက် အခမဲ့ သုံးနည်း